ކުޅަނދުންވަންތަކަން (5ވަނަބައި) – Esfiya – Dhivehi Vaahaka Site\n- by dhonthi - 0- November 24, 2017\nއަހަންނާއި ސާލިމް އާއި ދިމާވީ ރަށު ސުކޫލުންނެވެ. އެއީ އަހުމަދިއްޔާ ސުކޫލްގެ ގްރޭޑް 10 ގެ ފަސް ދަރިވަރަކާއި ދެ ޓީޗަރަކު ލާމް އަތޮޅު ތައުލީމީ މަރުކަޒަށް ކުރި ދަތުރެއްގެ ތެރެއިންނެވެ.އެއިގެ ފަހުން އެކަކަށް ނޭނގޭ އެއްޗެތި އަނެކަކަށް ބުނެދީ ހަދަމުން ގެންދިޔައީ ފޫހިކަމެއް ނެތި އެވެ. ހަމައެއާއިއެކު އަހަރުމެންގެ އެކުވެރިކަންވެސް ދިޔައީ ބަދަހިވެ ކުރިއަރަމުންނެވެ. ދެމީހުންވެސް އޯލެވެލް އިމްތިހާނުން ރަންވަނަ އެއް ހޯދުމުގެ އުންމީދުގައި މަސައްކަތް ކުރަމުން ދިޔައީމެވެ.\nދުވަސްތައް މާޒީއާއި އެކުވަމުން ދެއެވެ. މިއަދަކީ އަހަރެންގެ އެންމެ ފަހު އިމްތިހާން އޮންނަ ދުވަހެވެ.އަހަރެން ފަތިސް ނަމާދުކޮށްގެން އަވަހަށް ކެމިސްޓްރީ ފޮތް ނަގާ އަޔޮނިކް ބޮންޑްސް އާއި ކޯވަލެންޓް ބޮންޑްސް ފަރިތަކޮށްލީ އެއީ އަހަންނަށް ވަރަށް އުނދަގޫ އެއްޗަކަށް ވާތީއެވެ.7 ގަޑި 45 ހާއިރު އަހަރެންގެ ފޯނަށް މެސެޖެއް އައެވެ. އެއީ ސާލިމްގެ މެސެޖެކެވެ. އޭގައި އޮތީ “ގުޑް މޯނިންގް ޕްރިންސަސް އަވަހަށް ތައްޔާރުވާން އުޅޭ..ބެސްޓް އޮފް ލަކް..” އެއީ ކޮންމެ ދުވަހެއްގެ އާދައެވެ. އަހަރެންވެސް އަވަހަށް ރިޕްލައި ކޮށްލުމަށްފަހު ފެންވަރާލައިގެން ސައިބޮއިގެން ދިޔައީ ސުކޫލަށެވެ. ޓެސްޓް ޕޭޕަރ އަހަރެން ހީކުރި ވަރަށްވުރެވެސް ފަސޭހައެވެ.\nޓެސްޓު ނިންމާލާފަ ގެއަށް އައިއިރު މަންމަ ހުރީ އަހަންނަށް އެންމެ މީރު ނޫޑުލްސް ތައްޔާރު ކޮށްލާފައެވެ. އަހަރެން ނަމާދު ކޮށްނިމުނުތަނާ ކޮއްކޮ މަޑު މަޑުން ހިނގަމުން އައިސް ކޮއްކޮގެ ތުއްތު އަޑުން ދޮންތީ އޭ ކިޔާ އަހަރެންގެ ފައިގަ އޮޅުލައި ގަތެވެ. އަހަރެން ކޮއްކޮގެ ކޮލަށް ދޮނެއް ދިނުމަށްފަހު އުރާލީމެވެ. އަދި ކޮއްކޮ ގޮވައިގެން ނިކުމެ ކާން ފެށީމެވެ. މަންމަ ގާތުގައި ޓެސްޓު ވަރަށް ފަސޭހަކަމަށް ބުނެ ކޮއްކޮ މަންމަ އަތަށް ދީފައި ހަވީރު ކޮއްކޮ ގޮވައިގެން ހިނގާލަން ދާނެ ކަމަށްބުނެ ދިޔައީ އަރާމުކޮށްލުމަށެވެ. ކޮޓަރިއަށްވަދެ ފުރަތަމަ އަހަރެން ހަވީރު ލާނެ ހެދުމަކާއި ޝޯލް އެއް ތައްޔާރުކޮށް ލީމެވެ. އަހަރެން މިއަދު ހުރީ ބުރުގާ އަޅަން ކަމަށް ވާތީއެވެ.\nއެއަށްފަހު އެނދުގައި ޖައްސާލައި ވައިބާއިން ސާލިމް އަށް ޓެސްޓު ފަސޭހަތޯ އަހާ މެސެޖެއް ކޮށްލީމެވެ. އޭނަ މެސެޖު ބެލިނަމަވެސް ދިހަ މިނެޓް ވީއިރުވެސް ރިޕްލައި އެއްނައެވެ. އެހެންވެ ފޯނުބާއްވާފަ ބެލީ ނިދޭތޯއެވެ. ނަމަވެސް އަހަންނަށް ވިސްނެމުން ދިޔައީ ސާލް އާއިމެދުގައެވެ. އަހަންނަށް އޭނަ ވަރަށް ކަމުދެއެވެ. ނަމަވެސް އަހަރެން ކަހަލަ ރާއްޖެތެރޭ މީހެއް ސާލް އަށްވެސް އަދި ސާލްގެ އާއިލާ އަށްވެސް ކަމުދާނެ ކަމާމެދު ޝައްކެވެ. ނަމަވެސް ބައެއްފަހަރު ސާލްވެސް އަހަންނާއި ގަޔާވާހެން ހީވެއެވެ. މިފަދަ ހިޔާލުތަކެއްގައި އޮއްވާ ނިދީގެ ތެރެއަށް ގެނބިގެން ދިޔައެވެ.\nކުއްލިއަކަށް ހޭލެވުނީ ކައިރީގައި ހުރި މިސްކިތުން އަސްރު ނަމާދަށް ބަންގި ގޮވި އަޑަށެވެ. އަވަހަށް ތެދުވެ ފެންވަރައިގެން ނަމާދުކޮށް ރީތިވެލައިގެން ނިކުތީ ހިނގާލަން ދިއުމަށެވެ. އެއިރު މަންމަ ހުރީ އިނާއްކޮ ރީތި ކޮށްލާފައެވެ. އަހަރެންގެ ކޮއްކޮ އަށްކީ އިނާޒް އެވެ. އެއީ ބައްޕަ އަށް ވަރަށް ރީތި ނަމެއް ކަމަށް މަންމަ ބުންޏެވެ. މާޝާﷲ ދޮންތިގެ ޕްރިންސް ލޯބިކަން…. ހިނގާ އަވަހަށް ބީޗަށް ދަމާ.. މިހެން ކިޔާ މަންމަ އަށް ބާއީ ކިއުމަށްފަހު ރަށުގެ ބޮޑު މަގުން ހިނގާލާފައި ދިޔައީ ރަށުގެ ހިތްގައިމު ބީޗަށް ދިއުމަށެވެ. އެއިރު އަދި މަގުގައި ތާރު ނާޅައެވެ.އެހެންކަމުން ވިއްސާރަ ވެއްޖެނަމަ ފެން ބޮޑުވެ ވަޅުތައް ހެދުމަކީ އާންމުކަމެކެވެ. މިރަށަކީ ދުއްވާ އެއްޗެހި ގިނަރަށެއް ކަމުން ވަޅުގަނޑުތައް ބޮޑެތި ވުމަށް މަގުފަހިވެއެވެ.\nއަތިރި މައްޗަށް ދިއުމުން އެއްކޮޅުން ގަން އަނެއްކޮޅުން ގާދު ވަރަށް ރީތިކޮށް ފެނެއެވެ. އެއިރު ގާދޫގައި ކޮންމެވެސް ވަރަކަށް މީހުންވެސް ދިރިއުޅެއެވެ. އަތިމަތީގައި އޮތް ރުއްބުޑެއްގެ މަތީގައި އށީނދެލައިގެން އިނީ އިނާއްކޮ ކުޅޭތަން ބަލާށެވެ.\nއަހަރެން ސިއްސައިގެން ދިޔައީ މީހަކު އަހަރެންގެ ލޯމަތީގައި އަތް އެޅުމުންނެވެ. އައިރުޅިން އަތުގައި ދަތްއެޅީ ފިރިހެނެއްގެ އަތެއްހެން ހީވީމައެވެ. އެމީހަކު ހަޅޭއްލަވައިގެންފައި އަތް ނެގީ ވީތަދުންނެވެ. އަހަރެން ފަހަތަށް ބަލާލިއިރު ފަހަތުގައި ހުރީ އަހަރެންގެ ކިންގެވެ. އަހަރެން ވަގުތުން ސޮރީއޭ ކިޔަންފެށީމެވެ. ސާލްގެ އަތުން އެއިރު ލޭ އާދެއެވެ. ސާލް އުޅުނީ ވަރަށް ތަދުވެގެންނެވެ. އަހަރެން އަހަރެންގެ ހެދުމުން ބައެއް ކަފާލުމަށްފަހު ސާލްގެ އަތުގައި އައްސައިދިނީމެވެ. އަދި ސާލް ނުބުނެ އައުމުން ޝަކުވާ ކުރަންފެށީމެވެ. ސާލިމް ގޮސް ކޮއްކޮ އުރާލުމަށްފަހު ބުނީ މިއައީ އަސްލު ވަރަށް ބޮޑުކަމަކު ކަމުގައެވެ. ވަރަށް ލޯބިވާ ކުއްޖަކު މިރަށުގައި ހުރީމަ އޭނަ ލިބޭތޯކަމުގައެވެ.އަދި އެކަމުގައި އިފާގެ އެހީ ބޭނިންކަމުގައެވެ. އަހަރެންގެ ހިތަށް ހީވީ މީހަކު ރުވާފަ ދޫކޮށްލި ތީރެއް އައިސް ޖެހުނުހެންނެވެ. ވަގުތުން ފެންކަޅިވިއެވެ. ނަމަވެސް ގަދަކަމުން ހިނިތުންވުމަށްފަހު އަހަރެންގެ އެހީ ލިބޭނެކަމަށާއި ނަމަވެސް ކުރިން އެވާހަކަ ނުބުނުމުން ވަރަށް ދެރަވެއްޖެކަމަށް ބުނީމެވެ. ސާލް ބުނީ އެއީ މިކޮޅަށް އައިސް ބުނަން މަޑު ކުރީކަމަށެވެ. އަދި މިރޭ އޭނާއާއި އެކު ދިއުމަށާއި ނޫންނަމަ އޭނައަށް އެކުއްޖާއާއި ވާހަކަދައްކަން ނުކެރޭނެކަމަށް ބުންޏެވެ. އަދި އަހަރެންގެ އަތަށް ކޮތަޅެއްދީފައި ބުނީ އޭގައި އޮތް ހެދުން ލައިގެން މިރޭ 8:30 އަށް ތައްޔާރު ވުމަށެވެ. އަދި އަހަރެން އެއީ ކޮންކުއްޖެއްތޯ އެހުމުން ބުނީ މިރޭ އެކުއްޖާ ގާތުގައިވެސް އަންނަށް ބުނާނެކަމަށެވެ.އޭރުން ދިމާވާނެ ކަމަށެވެ.\n5.30 ވީމާ އަހަރެންނާއި އެއްކޮށް ސާލްވެސް އައެވެ. އެވީ މަދު އިރުކޮޅުގެ ތެރޭގައި ކޮއްކޮ ސާލްއާއި ވަރަށް ރަށްޓެހި ވެއްޖެއެވެ. ގެއަށްއައިސް މަންމަ އާއި ވާހަކަދައްކަން އިނުމަށްފަހު ސާލް ދިޔައީ މަޢްރިބް ނަމާދަށް ބަންގިވެސް ގޮވި ފަހުންނެވެ. އަހަރެން ކޮޓަރިއަށްގޮސް ބެލިއިރު އޭގައި އޮތީ މަޑު ފެހި ކުލައިގެ ހެދުމަކާއި އެއަށްވުރެ ތަންކޮޅެއް ގަދަ ކުލައެއްގެ ޝޯލް އެކެވެ. އެހެދުން އަހަންނަށް ހަމަ ހެޔޮވަރެވެ.\nރޭގަނޑު 8.15ވީއިރު އަހަރެން ހުރީ ތައްޔާރުވެގެނެވެ.ހިތާދެކޮޅަށްވިޔަސް މިރޭ ދާންޖެހޭނެއެވެ. ދޮރުގައި ޓަކި ޖަހާލި އަޑަށް ލޮލުން ކަރުނަ ފޮހެލުމަށްފަހު ގަދަކަމުން ހިނިތުންވަމުން ބޭރަށް ނިކުތީމެވެ.އެއިރު ސާލް ހުރީ އަހަރެންގެ ކޮޓަރީ ދޮރު ކައިރީގައެވެ.ލައިގެން ހުރި ފެހި ކުލައިގެ ގަމީހުގެ އަތްވަނީ އުނޅަބޮށްޓާއި ހަމައަށް އޮޅާލެވިފައެވެ. ބޮލުގެ އިސްތަށިގަނޑުވަނީ ރީތި ގޮތަކަށް ހަދާލާފައެވެ.ވަރަށް ރީތިކަމަށް ބުނެ އަހަރެން ހިނިތުން ވުމަށްފަހު ކޮންތާކަށްތޯ ދަނީ ސުވާލު ކޮށްލީމެވެ.ޖަވާބުގައި އަހަރެންގެ ބެސްޓީވެސް ވަރަށް ރީތި ހަމަހީވަނީ ޕަރީ އެއްހެން ކަމަށް ބުންޏެވެ.އަދި ދާނީ މިތާ ބީޗަށް ކަމުގައި ބުނެލިއެވެ. އަހަރެން މަންމަގާތު ބުނެލުމަށްފަހު ދިޔައީމެވެ. އޭރު އަތިރިމަތި ހީވަނީ ޕާޓީއަކަށް ތައްޔާރުކޮށްލާފަވާހެނެވެ.އަހަރެން އަންނަން ބުނި ކުއްޖާ ކޮބާތޯ އަހާލަން އުޅެނިކޮށް ސާލް އެތާނގައި ހުރި ގޮނޑިއެއްގައި އިށީންނުމަށް ބުންޏެވެ. އަދި ރަތް ފިނިފެންމަލެއް ދިއްކޮށްލުމަށްފަހު ވިލް ޔޫ ބީ މައިންއޭ ބުނެލިއެވެ.އަހަރެން ހުރީ ގަބޫލުނުކުރެވި ފައެވެ. ސިއްސައިގެން ދިޔައީ އިފާ ޕްލީޒް ގިވްމީ އޭން އާންސާ އޭ ބުނި އަޑަށެވެ. އަހަރެންނަށް ބޭއިޙްތިޔާރުގައި ޔޭސްއޭ ކިޔާ ފުންމާގަނެވުނެވެ. ކުއްލިޔަކަށް އިވިގެން ދިޔައީ އަތްތިލަ ބަޑީގެ އަޑުފަށްގަނޑެވެ. އެއިރު އަހަރެންގެ މަންމައާއި ސާލްގެ މަންމައާއި ބައްޕަގެ އިތުރުން ކޮއްކޮވެސް ހުއްޓެވެ..\nStory lover★★ loves to read and write stories in her free time~ girl★~ Facebook.. "Dhonthi Dhonthi"\nއާވާ ހަނދާން 10\nމަންމާއޭ އެހެނަސް ލޯބިވޭ\nI also teacher. You are teaching which school.??\nThe story is super😘😘😘😘\nM from laam atoll..\nI read this before it’s same thing happen here\nOh maybe but this is my first story..\nMr. Kaafa says:\nHaadha faseyha in set v… goaheh nun.. Maaa kuru koh thi genes dheny… ekam ves v reeethi my princess.. <3\nOh hmm set vehje dhow maa easy koh. Adhives kuree!!so vaahaka ekkoh up kuranvydho 😉\nAnyways thanks for the lovely comment mr.kaafa❤\nPRINCESS AFU says:\nStory v kuru btw v reethi\nThanks PRINCES AFU\nStory dhigu kureveytho balan komme faharakves but dhivehi type kuran v nufaritha abadhu english type kuraatyve.. but will try my best\nތިޔަ އަސަރު 35


މި ސަރުކާރު އަބަދުވެސް އޮންނާނީ ދިވެހި އަންހެނުންނަށް ތަރައްޤީގެ ފުރުޞަތުތައް ފަހިކޮށްދީ، ދިވެހި އަންހެނުން ބާރުވެރިކުރުމުގައި އެހީތެރިވެދޭންކަމަށް ރައީސުލްޖުމްހޫރިއްޔާ ވިދާޅުވެއްޖެ - The President's Office\nމި ސަރުކާރު އަބަދުވެސް އޮންނާނީ ދިވެހި އަންހެނުންނަށް ތަރައްޤީގެ ފުރުޞަތުތައް ފަހިކޮށްދީ، ދިވެހި އަންހެނުން ބާރުވެރިކުރުމުގައި އެހީތެރިވެދޭންކަމަށް ރައީސުލްޖުމްހޫރިއްޔާ ވިދާޅުވެއްޖެ\n6 ސެޕްޓެންބަރު 2021، ރިފަރެންސް: 2021-324\nމި ސަރުކާރުގެ އަމާޒަކީ، އަންހެނުންގެ ތަރައްޤީއާއި އަންހެނުން ބާރުވެރިކުރުމަށް ކުރިމަތިވާ ހުރަސްތައް ނައްތާލައި، ޙައްޤު މަޤާމު އަންހެނުންނަށް ހޯދައިދިނުންކަމަށާއި، ސަރުކާރު އަބަދުވެސް އޮންނާނީ ދިވެހި އަންހެނުންނަށް ތަރައްޤީގެ ފުރުޞަތުތައް ފަހިކޮށްދީ، ދިވެހި އަންހެނުން ބާރުވެރިކުރުމުގައި އެހީތެރިވެދޭންކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ. އެމަނިކުފާނު މިހެން ވިދާޅުވީ 2020 - 2021 ވަނަ އަހަރުގެ ރެހެނދި އެވޯޑު ދިނުމަށްޓަކައި މިރޭ ރެހެންދި ސްކޫލުގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުންނެވެ.\nމިމޭރުމުން ވާހަކަފުޅު ކުރިއަށްގެންދަވަމުން ރައީސުލްޖުމްހޫރިއްޔާ ވަނީ ސަރުކާރުން އަންހެނުން ބާރުވެރިކުރުމަށްޓަކައި ކުރާ މަސައްކަތުގައި ދިވެހި އެންމެހާ ކަނބަލުން އެއްބާރުލުންދިނުމަށް އެދިވަޑައިގެންފައެވެ. އަދި މިހާރު ސަރުކާރުން އަންހެނުންނަށް ފަހިކޮށްދެއްވާފައިވާ ފުރުޞަތުތަކުގެ ބޭނުން އެންމެ ރަނގަޅު ގޮތުގައި ހިފުމަށްވެސް އެމަނިކުފާނު ވަނީ ބާރުއަޅުއްވާފައެވެ.\nމިރޭގެ ރަސްމިއްޔާތުގައި ވާހަކަފުޅު ދައްކަވަމުން ރައީސުލްޖުމްހޫރިއްޔާ ވަނީ ދިވެހި ދައުލަތުގެ ފަރާތުން ރެހެންދި އެވޯޑްގެ ނަމުގައި އެވޯޑެއް ދިނުމުގެ މަޤްޞަދުގެ މައްޗަށް އަލިއަޅުއްވާލައްވާފައެވެ. އެގޮތުން އެ މަޤްޞަދަކީ އަންހެނުން ކުރާ މަސައްކަތްތަކާއި ޙާޞިލުކޮށްފައިވާ ކާމިޔާބީތަކުގެ އަގުވަޒަންކޮށް، ޤައުމީ ތަރައްޤީގައި އަންހެނުންގެ ބައިވެރިވުން އިތުރުކުރުންކަމުގައި އެމަނިކުފާނު ވިދާޅުވިއެވެ. ހަމަ އެއާއެކު މިންތީގެ ތަފާތުތައް ނައްތާލައި ދެޖިންސުގެ ދެމެދުގައި ހަމަހަމަކަން ޤާއިމު ކުރުމަށް މަސައްކަތްކުރާ، ވަކިވަކި ފަރުދުންނާއި އަމިއްލަ ޖަމްޢިއްޔާ ޖަމާޢަތްތަކުގެ މަސައްކަތްތައް ބަލައިގަނެ، ޤައުމީ ފެންވަރެއްގައި އަގު ވަޒަން ކުރުމަކީ ވެސް، ރެހެންދި އެވޯޑް ދިނުމުގެ ވަރަށް ބޮޑު ބޭނުމެއްކަމުގައި އެމަނިކުފާނު ވަނީ މިރޭގެ ރަސްމިއްޔާތުގައި ފާހަގަކުރައްވާފައެވެ.\nސަރުކާރުން އަންހެނުން ބާރުވެރިކުރުމަށް ކުރަމުންދާ މަސައްކަތްތަކުގެ މައްޗަށްވެސް ރައީސުލްޖުމްހޫރިއްޔާ މިރޭ ވަނީ އަލިއަޅުއްވާލައްވާފައެވެ. އެގޮތުން އެންމެ މުހިންމު ކަމަކަށް ފާހަގަކުރައްވާފައި ވަނީ ސަރުކާރުގެ މަސައްކަތުން ޤާނޫނީ ގޮތުން ގެނަސްފައިވާ ބަދަލުތަކެވެ. އޭގެ ތެރޭގައި ލާމަރުކަޒީ ޤާނޫނަށް ގެނެވުނު މުހިންމު ބަދަލުގެ ސަބަބުން އަންހެނުންނަށް ލިބިގެންދިޔަ ފުރުޞަތުތައް އެމަނިކުފާނު ވަނީ ފާހަގަކުރައްވާފައެވެ. ހަމަ އެއާއެކު މި އަހަރު ރާއްޖޭގައި ފުރަތަމަ ފަހަރަށް އުފެދިގެންދިޔަ އަންހެންގެ ކޮމިޓީތަކުގެ ސަބަބުން ތަރައްޤީގެ ސިޔާސަތުތައް ކަނޑައެޅުމުގަޔާއި ކަންކަން ނިންމުމުގައި، އަންހެނުންގެ ބައިވެރިވުން ޢަމަލީ ގޮތުން އިތުރުވެގެން ގޮސްފައިވާކަމުގައިވެސް އެމަނިކުފާނު ވަނީ ފާހަގަކުރައްވާފައެވެ.\nމިރޭގެ ރަސްމިއްޔާތުގައި ވާހަކަފުޅު ދައްކަވަމުން ރައީސުލްޖުމްހޫރިއްޔާ ވަނީ ޤައުމު ބިނާކުރުމުގައި މިހާރުވެސް އެންމެ މުހިންމު ދައުރެއް އަދާކުރައްވަނީ އަންހެނުންކަމުގައި ފާހަގަކުރައްވާފައެވެ. އަދި އެއީ ރާއްޖޭގެ ތަޢުލީމީ ދާއިރާގައި ޚިދުމަތް ކުރައްވާ ގާތްގަނޑަކަށް 78 އިންސައްތަ އަންހެނުންކަމުގައި ވިދާޅުވިއެވެ.\nއިތުރަށް ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ އަދިވެސް ކަންކަން ނިންމާ ފެންވަރުގައި ގޮތް ކިޔައި ބަސްބުނުމުގައި އަންހެނުންނަށް ގޮންޖެހުންތަކެއް ހުރިކަމަށެވެ. އަދި އެގޮންޖެހުންތައް ކުރިމަތިވަނީ މުޖްތަމަޢުގައި އަންހެނުންނާއި ފިރިހެނުން އަދާކުރަންޖެހޭ ޒިންމާތަކާ މެދު، ޒަމާނުއްސުރެ މުޖުތަމަޢުގައި ހުރި ވިސްނުންތަކާއި ޤަބޫލުކުރުންތަކުގެ ސަބަބުންކަމުގައި އެމަނިކުފާނު ފާހަގަކުރެއްވެވިއެވެ. އެހެންކަމުން އެކަމަށް ޙައްލުހޯއްދެވުމަަށް ކުރައްވާ މަސައްކަތްތަކުން، ޤާނޫނީ އޮނިގަނޑުގެ ތެރެއިން ލިބިދޭ އިތުރު ފުރުޞަތުތަކުގެ އެހީގައި، އަންހެނުންގެ ބައިވެރިވުން އިތުރުވަމުން އަންނަ ވަރަކަށް، މުޖުތަމަޢުގެ ވިސްނުން ރަނގަޅުވާނެކަމަށް ދެކިވަޑައިގަންނަވާކަމުގައި އެމަނިކުފާނު ވިދާޅުވިއެވެ.\nމިރޭގެ ރަސްމިއްޔާތުގައި ރައީސުލްޖުމްހޫރިއްޔާ ވަނީ ކޮވިޑް-19 ހާލަތުގައި އަންހެނުން ކުރެއްވި އަގުހުރި ހިތްވަރުގަދަ މަސައްކަތް ފާހަގަކުރައްވާ އެކަމަށް ތަޢުރީފު ކުރައްވާފައެވެ. އަދި އެމަނިކުފާނު ވަނީ މިރޭ ރެހެންދި އެވޯޑް ޙާޞިލް ކުރެއްވި ބޭފުޅުންނަށާއި، ލ. އަތޮޅު އަންހެނުންގެ ތަރައްޤީއަށް މަސައްކަތްކުރާ ކޮމިޓީއަށް، އިޚްލާޞްތެރިކަމާއެކު ވަރަށް ހޫނު މަރުޙަބާއެއް ވިދާޅުވެފައެވެ.


SunOnline: #VAAHAKA: Fun asaru kuruvaifiey... Ep.6\nފުން އަސަރު ކުރުވައިފިއޭ... 6\nޔަޝްފާ ޙުސައިން 04 Jul 2020, 10:00\n"ހިނގާ އަހަންނާ އެކީ މާލެ ދާން..." އަހަންނާ ކުޑަކޮށް ދުރަށްޖެހިލަމުން އަޒްމަން ބުންޏެވެ.\nއަހަންނަށް ހަމަބިމަށް އާދެވުނީ، އޭނާގެ އަޑު އިވުމުންނެވެ. އެހާ ގައިގޯޅިވެގެން ހުރެވުނު ކަން ހަނދާންވެ، ކުއްލިއަކަށް ފަހަތަށް ޖެހިލެވިއްޖެ އެވެ. ފާއިތުވެގެން އެދިޔަ ހިނދުކޮޅަކީ، އަހަރެންގެ ޙަޔާތަށް އުފާވެރިކަން ލިއްބައިދިން ވަގުތުކޮޅަކަށް ވިޔަސް، އެހާ ވަރަށް ހިތް ނުތަނަވަސް ކުރުވައިފި އެވެ. ނޭނގޭ ބިރުވެރިކަމެއްގެ އިހުސާސްތަކުން ސިކުނޑިއަށް ބާރު ކުރަން ފެށި އެވެ.\n"އަހަރެން ނީހާ ބަލާނަމޭ..." އަހަރެން އެއްޗެއް ނުބުނުމުން، އަޒްމަން އަނެއްކާ ވެސް ވާހަކަ ދައްކަން ފެށި އެވެ. "ނީހާ ގެންގޮސް އެއްލައެއް ނުލާނަމޭ... ހަމަ ޔަޤީން..." އަޒްމަންގެ އަޑުގައިވި ޔަޤީންކަން ހެކިދިނީ، އެ މޫނުމަތީގެ އަސަރުތަކެވެ.\nޖަޒުބާތުގައި ޖެހި ބުނެވުނު ޖުމްލަތަކާއި ދޭތެރޭ ވިސްނައި ލެވުނީ ދެނެވެ. އަހަރެންގެ ދުލުން އެ ޖުމްލަތައް ބޭރުވީ، ރަށުން ދިޔުމުގެ މަޤުސަދުގައެއް ނޫނެވެ. ހަމަ އެހެންމެ، ހިލޭ ފިރެހެނެއްގެ އިހުސާންތެރިކަން ހޯދުމުގެ ބޭނުމުގަ އެއްވެސް ނުމެ ނޫން މެއެވެ. އެއީ ހިތަށް ލިބުނު އުދާސްތަކާއިއެކު، އިޚުތިޔާރުން ބޭރުގައި ބުނެވުނު ޖުމްލަ ތަކެކެވެ. އަހަރެން ޤަބޫލުކުރާ ގޮތުގައި މާލެއަކީ މުއްސަނދިންނާއި، އިއްޒަތްތެރިން ދިރިއުޅޭ ތަނެކެވެ. އަހަރެމެން ކަހަލަ ނިކަމެތިންނަށް އެފަދަ ތަނެއްގައި ދިރިއުޅުން އެކަށީގެނެއް ނުވެ އެވެ. ވިސްނަމުންދިޔަ ވަރަކަށް އަހަރެންގެ ސިކުނޑި ބުނަމުން ދިޔައީ، މިފަދަ ކެހިވެރި މާހައުލެއް ދޫކޮށް، ދިޔުމަށެވެ. އަޒްމަންއަށް އިތުބާރު ކުރުމަށެވެ.\n"ދެދުވަހެއްތެރޭ އަހަރެން ފުރަންޖެހޭނެ..." އަޒްމަން ދޫކޮށްލީ ފުން ނޭވާ އެކެވެ. އޭނާ މާލެދާން ބޭނުން ނުވާކަން އެނގުނީ ވާހަކަ ދެއްކި ރާގުންނެވެ. "ނީހާ!... މިކަހަލަ ތާކު ނީހާ ކެތްކުރާނީ ކިހިނެއް؟... މުޅި އުމުރު ތިހެން އުޅެވޭނެތަ؟"\nއަޒްމަންގެ އެ ސުވާލުތަކަށް ޖަވާބު ދިނުމުގެ ބަދަލުގައި، ދެލޯ މަރާލެވުނީ އެވެ. ބުނާނީވެސް ފަހެ ކީކޭ ހެއްޔެވެ؟ ގާތްތިމާގެ މީހަކަށް ހުރި ހަމައެކަނި މީހާގެ ފުށުން ކުރިމަތިވަމުންދިޔަ އަނިޔާތަކަށް ކެތް ވަނީކީ ނޫނެވެ. ދުނިޔެ އުމުރަށް އެފަދަ އަނިޔާވެރިކަމެއް ތަހަންމަލް ކުރާނޭ ހިއްވަރެއް އަހަރެންގެ ގަޔަކު ނެތެވެ.\n"ވިސްނާލާފަ މާދަމާ ޖަވާބެއް ދިނަސް އެންމެ ރަނގަޅު..." އަހަރެން އެއްޗެއް ނުބުމުން، އަޒްމަން ބުންޏެވެ. "ނީހާ ދެން ދޭ... އަހަރެން ދާނީ މޫދަށް އެރިލާފަ..."\nއަޒްމަން ގޮސް ލޯމަތީން އޮބާލަންދެން ވެސް އަހަންނަށް ވިސްނަން ހުރެވުނީ އެވެ. އަހަރެން އޭނާ އާއި އެކުގައި ދާނީ ހެއްޔެވެ؟ ނޫނީ މި ހިތާމަތައް ބަރުދާސްތު ކުރަން ރަށުގައި ހުންނާނީ ހެއްޔެވެ؟\nގެއަށް އައިއިރު، ބޮޑުދައިތަ ހުރީ ދޮރުމަތީގަ އެވެ. ދެކޮޅަށް ހިނގަހިނގައި ހުރިއިރު، އޭނާ ހުރީ، އަހަރެންގެ އިންތިޒާރުގައި ކަން އެނގުނީ، އަހަރެން ފެނުމުން ވައިސޫރިއެއްހެން ގޮސް ގޭތެރެއަށް ވަންތަން ފެނުމުންނެވެ. ކަޅުފޮއެ ރެއެއްހެން އެ މޫނުމަތި ބަނަވެފައިވާތަން ފެނުމުން ވެސް، އަހަރެން ހުރީ އެތެރެއަށް ވަންނަން ޖެހިލުންވެފަ އެވެ.\n"ތިވައްތަރަށް އުޅެން ނޫޅެ، އެ މާލޭ ބޭފުޅާއާ ކައިވެނި ބައްލަވައިގެން މިރަށުން ދާންވީނު..." މަލާމާތުގެ ރާގަކަށް ބޮޑުދައިތަ ބުނި އަޑު އިވުނެވެ. "އާނ އެހެންޏަ، ބޮޑުސިންގާ އަންހެނަކު ހުއްޓޭ ކިޔާފަ އަހަންނަށްވާ ފަސޭހައެއް ވެސް އޮތީކީ ނޫނޭ..." ބޮޑުދައިތަ ހުރީ އަހަރެން ގޭތެރެއަށް ނުވަދެގެންނެވެ. ފަހަކަށް އައިސް، އަހަރެން ފެންނަހާ ތަނަކުން ކުދި ކިޔުމަކީ ބޮޑުދައިތަގެ އާދަ އެވެ. އަޑު އިވޭކަމަށް ވެސް ހަދާނުލައި، އަހަރެން އުޅުނީ ކޮޓަރިއަށް ވަންނާށެވެ.\n"ބަލަ ކަލޭގެ މަންމައަކީ ވެސް ފުރަތަމަ ތިފާޑަށް އުޅުނު އަންހެނެކޭ... ހެޔޮ ވިސްނުމެއް ލިބޭނީ އެ އަންހެނާއަށް ލިބުނުވަރުގެ ބޮޑު ބޮނޑިއެއް ލިބުނީމަ..." ބޮޑުދައިތަގެ ވިހަގަދަ އެބަސްތައް އަހަރެންގެ ހިތުގައި ކޫރުމެއް އަޅުވާލައިފި އެވެ.\nއަހަރެންގެ ފިޔަވަޅުތަކަށް ހުއްޓުމެއް އައެވެ. އެއީ މީގެ ކުރިން ބޮޑުދައިތަ ދައްކާފައިވާ ކަހަލަ ވާހަކަތަކެއް ނޫނެވެ. ދުނިޔޭގައި ވެސް ނެތް މަންމަގެ ވާހަކަ ދައްކައިގެން އޭނާ ހާސިލުކުރަން އެއުޅެނީ ކޮން ކަމެއް ހެއްޔެވެ؟ ފުރަތަމަ ފަހަރަށް ނަފުރަތުގެ ބެލުމަކުން ބޮޑުދައިތަގެ މޫނަށް ބަލައިލެވުނެވެ. އެ ނަޒަރުން އޭނާ ފިއްސައިލެވޭނެނަމަ، އެކަން ވެސް އެވަގުތު ކުރެވުނީހެވެ. އިތުރު އެއްޗެއް ނުބުނެ ބޮޑުދައިތަ އެތަނުން ދިޔަކަން އެއީ ކާކުގެ ނަސީބެއް ކަމެއް ނޭނގުނެވެ.\nޖެހިގެން އައި ދުވަހަކީ ބޮޑު ދުވަހެކެވެ. ގެއާއި ޖެހިގެން ހުރި ގޭގެ ކުއްޖަކަށް ނަން ކިޔުމުގެ ހަފުލާއެއް ބާއްވާތީ، ރައްޔިތުން ކަހަލަ ގޮތަކަށް އެގެއަށް ޖަމާވެގެން އުޅޭތަން ފެނެއެވެ. އެގޭގެ އިން ވަކިކުރުމަށް، ތިން ފޫޓުގެ ފާރުކޮޅެއް ރާނާފައި ހުރެ އެވެ. އެއިން މާބޮޑު ނިވާކަމެއް ނުވި ނަމަވެސް، ގޯތިތެރެ ބޮޑަށް ނިވާވެފައިވަނީ، އަހަރެމެންގެ ގޭގެ އިމާއި ދިމާގައި ހައްދާފައިވާ މުރަނގަ ގަސްތަކުގެ ސަބަބުންނެވެ.\nއަހަރެން ހުރީ ގޭގެ ދޮރުމަތީގަ އެވެ. އެހެން މީހުން އުޅޭނޫޅޭގޮތް ބެލުމަކީ އަހަރެން މާ ކުރާހިއްވާ ކަމަކަށް ނުވި ނަމަވެސް، އެންމެން ހީހީފައި އުޅޭ މަންޒަރު ބަލަން ހުރެވުނެވެ. ކެމެރާއެއް ހިފައިގެން އެގޭ ތެރެއިން ނުކުތް އަޒްމަން ފެނުމުން އަހަރެން ދިޔައީ ސިއްސައިގެންނެވެ. އޭނަ ކުޑަކޮށް ގުދުވެ ގަސްތަކުގެ ތެރެއިން އަހަންނާއި ދިމާއަށް ބަލާލައިފި އެވެ. އަހަންނަށް ގޭތެރެއަށް ދެމިގަނެވުނެވެ. އިރުކޮޅެއްފަހުން ސިއްރުން ބޭރު ބަލައިލިއިރު، އޭނާ ފެންނާކަށް ނެތެވެ.\nމެންދުރަށް ކެއްކުމަށްޓަކައި، ހަނޑޫތެލި ހިފައިގެން ގޮސް، ގޭދަށުގައި ފެން ނަގަން ހަދާފައި ހުރި ބުންބާ އާއި ދިމާއަށް ގުދުވެލީމެވެ. ތަޅުންގަނޑުގެ މަތީގައި ތެލި ބައިންދާފައި، ބުންބާ ހަލުވައިލީމެވެ. ދެފަހަރަކު ހަލުވައިލުމުން ތެއްޔަށް ފެން އެޅިއްޖެ އެވެ.\n"ހާދަ މުރާލި ކުއްޖެކޭ..." ދާދި ކައިރިން އިވުނީ އަޒްމަންގެ އަޑެވެ.\nހަނޑޫ ދޮވުމަށް ތެއްޔަށް އަތް ލައިގެން އިންގޮތަށް މައްޗަށް ބަލައިލެވިއްޖެ އެވެ. ކެމެރާ ދިއްކޮށްލައިގެން ހުރި އަޒްމަން، އަހަރެންގެ ތަސްވީރެއް އޭނާގެ ކެމެރާގައި ރައްކާކޮށްލައިފި އެވެ. އޭނާ ބޭނުންވިފަދަ މަންޒަރެއް ނެގުމުން ކަންނޭނގެ އެވެ. އެ ތުންފަތްމަތީން ފެނުނީ، ލުއި ހިނިތުންވުމެކެވެ.\n"އަހަރެން ހިތަށް އަރ،ާ ތިކަހަލަ މުރާލި ކުއްޖަކު އަހަންނަށް ވެސް ލިބޭނެ ނަމައޭ... މިޝީގެ ބައްޕަ ހާދަ ނަސީބު ރަނގަޅުވީހޭ... އެކަމަކު ކީއްކުރާނީދޯ... ބައެއް މީހުންނަށް އުޅެން ނޭނގޭތީ..." އެއްލޯ މަރައިލަމުން އަޒްމަން ބުންޏެވެ. އެ ބުނި ބަހުގެ މުރާދެއް ނޭނގުމުން ހިނިތުންވުމަކުން ފުއްދައިލީމެވެ. "މާދަމާ ދޭއް ޖަހާއިރު ފުރަންވެގެން މިއުޅެނީ... ނީހާމެން ތައްޔާރުތަ އަހަންނާ އެކީ ދާން؟..." އަޒްމަން އޭނާގެ ކެމެރާ ތިރިކޮށްލާފައި ސުވާލު ކުރި އެވެ.\nއަހަންނަށް ވަކި އެއްޗެއް ނުބުނެވި އުޅެނިކޮށް ފެނުނީ ގޭތެރެއަށް ވަދެގެން އައި ނައިޝާ އެވެ. އަހަރެން ބަލައިލުމުން، ދެބުމަ ގޮށްޖަހައިލިގޮތުން، އަވަހަށް އިސްޖަހައިލީމެވެ. އަޒްމަންގެ ނަޒަރުން ސަލާމަތްވުމަށް އަހަރެން ގޮސް ވަނީ، ފަނުން ހަދާފައިވާ ބަދިގެ އަށެވެ. ފަހަތުން އޭނާ ވެސް އައިސް ވަދެއްޖެ އެވެ. ނައިޝާ އައިސް ހުއްޓުނީ ދޮރުމަތީގަ އެވެ.\n"އަހަރެން ބޭނުން ދަސްކުރަން..." އަޒްމަން ހުރީ ޝައުޤުވެރި ވެފައެވެ.\nއަހަރެން ވަކި އެއްޗެއް ނުބުނަމެވެ. ހަނޑޫތެލީގެ ތެރެއަށް ލޮނާއި ކާށި ކިރުފޮދު އަޅާފައި، އުނދުން މައްޗަށް އުދައިފީމެވެ. ފުޅައްޕެތް ދެފަޅިކޮށްލާފައި ދެތިން ދަރުގަނޑާއިއެކު އުނދުނުގެ ތެރެއަށް ކޮއްޕައިލީ މަންޒަރު ވެސް އަޒްމަން އޭނާގެ ކެމެރާގައި ރައްކާކުރި އެވެ. ލާޓަރާއި އިލާގަނޑު ނެގުމާއިއެކު އެތަކެތި ދިނުމަށް އަޒްމަން އެދުނެވެ. އޭނާ އޭގައި އަލިފާން ރޯކޮށްފައި އުނދުނުގެ ތެރެއަށް ލުމާއިއެކު، ދުންގަނޑެއް އަރާފައި އިސާހިތަކު ރޯވެއްޖެ އެވެ.\n"އަޒްމަން!... އެންމެން އެބަ ހޯދައޭ..." ހިތްހަމަނުޖެހިފައިވާ ރާގަކަށް ނައިޝާ ބުންޏެވެ.\nނައިޝާ ފެނުމުން، އަޒްމަން އަވަސްއަވަހަށް ތެދުވި އެވެ. އަހަރެންގެ ކައިރީގައި ދަނީއޭ ބުނެ، އޭނާ ބަދިގެތެރެއިން ނުކުމެއްޖެ އެވެ. ނައިޝާ ހުރީ އަޒްމަން ދުރަށް ދަންދެނެވެ.\n"ބުނަން ވާހަކައެއް!... ކަލޭގެ ކަންތައް މާ މައްޗަށް މިހާރު ތިދަނީ... ތިމާގެ ފެންވަރެއް ހުރިނަމަ ރަނގަޅޭ..." ބަދިގޭގެ އެކި ތަންތަނަށް ބަލައިލަމުން ނައިޝާ ބުންޏެވެ. އޭނާ ދަމުން ދިޔައީ އަތުންވެސް އިންޒާރެއް ދީފަ އެވެ.\nދުވަސް ނިމިގެން ދިޔައީ ހީވެސް ނުކުރާހައި އަވަހަށެވެ. ބޮޑުދައިތައަށް ސިއްރުން ފޮށިގަނޑަކަށް ކޮއްކޮ އާއި އަހަރެންގެ އަންނައުނާއި، ބޭނުންވާނޭ ބައެއް ސާމާނު އަޅައި ބަންދުކޮށްލީމެވެ. އޭރުވެސް އަހަރެން ހުރީ، ދެފިކުރެއްގަ އެވެ. ސިކުނޑީގެ ކަނަކުން ކުރެވެނީ ރަނގަޅު ކަމެއް ނޫނޭ ވެސް ބުނަމުން ދާތީ އެވެ.\nއާދުވަހަކަށް އަލިވިލުނުއިރުވެސް އަހަރެން އޮތީ ނުނިދިފަ އެވެ. ކައިރީގައި ނިދާފައި އޮތް ކޮއްކޮގެ މޫނަށް ބަލަން އޮތްއިރު އެ ކޮއްކޮގެ މުސްތަޤުބަލާއި ދޭތެރޭގައި ވިސްނެމުން ދިޔަ އެވެ. ކަންތައް ވާނެ ގޮތެއް ލަފާކޮށްލަން ވެސް ނޭނގެ އެވެ. މާލެދާން ނިންމި ވާހަކަ ބޮޑުދައިތަ ކައިރީ ބުުނާނެ ގޮތެއް ވެސް ނުވިސްނުނެވެ.\nމެންދުރުފަހު ދޭއް ޖަހަން، ބައިގަޑިއިރަށް ވެފައި ވަނިކޮށް، ބޮޑުދައިތަ އައިސް ގެއަށް ވަންތަން ފެނުނެވެ. އަށިމަތީގައި އިނދެފައި އަހަންނަށް ފުންމައިލެވުނީ، ބިރެއް ފެނުމުން ތެދުވާ ހެންނެވެ. ބޮޑުދައިތަގެ ނަޒަރު ހުއްޓިފައި ހުރީ، އަހަރެންގެ ކުރިމަތީގައި ހުރި ފޮށިގަނޑަށެވެ.\n"މިދޮރުން ނުކުމެގެން ދިޔުމަށްފަހު، އެނބުރި އައިސްގެން ނުވާނެ..." ދޮރާއި ދިމާއަށް އިޝާރާތްކޮށްފައި ބޮޑުދައިތަ އަމުރު ކުރި އެވެ.\nވީގޮތް އެނގުނީ، ބޮޑުދައިތަގެ ފަހަތުން އެތެރެއަށް ވަން އަޒްމަން ފެނުމުންނެވެ. ފުރަންއުޅޭ ކަން ބޮޑުދައިތައަށް އެންގީ އަޒްމަން ކަން އެނގުމުން، ޝަކުވާއިން ހިތް ފުރުނެވެ. އަޒްމަން މަޑެއް ނުކުރެ އެވެ. އެއްއަތުން ފޮށިގަނޑު ނަގާފައި އަނެއް އަތުން އަހަރެންގެ އަތުގައި ހިފައިފި އެވެ. އަހަންނަށް ހިފައިލެވުނީ، ކޮއްކޮގެ އަތުގަ އެވެ. ދޮރާއި ދިމާއަށް ހިނގައިގަންއިރު، ހިތް ތެޅޭ ވަރުން އޮބި ނޯވެ އެވެ. ހިތް އެދި ގޮވަމުން ދިޔައީ، ބޮޑުދައިތަ އަހަރެމެން ހުއްޓުވުމަށެވެ. އެކަމަކު، އެއީ ނާދިރު ކަމެއްކަން ވިސްނުމުން، ހިތަށް ކުރަމުންދިޔަ އަސަރު ކުޑައެއް ނުވި އެވެ. ކަރުނަތިއްކެއް ވެއްޓުނަނުދީ ވޭތޯ އެތައް މަސައްކަތެއް ކުރީމެވެ. ހުރިހާ ބާރެއް ކުރީ ލަގޮނޑި އަށެވެ. ލަގޮނޑި ހީވަނީ، ފަޅައިގެން ދާން އުޅޭ ހެންނެވެ.\nބޮޑުދައިތަގެ އިންޒާރު ހަނދާންވުމުން ދޮރާއި ހަމައިން ހުއްޓެން މަޖުބޫރު ވިއެވެ. އެ ދޮރުން ބޭރަށް ފިޔަވަޅެއް އަޅާލުންވީ ދަތި ކަމަކަށެވެ. އިރުކޮޅަކު ވިސްނައިލަން ހުރެވުނެވެ. ގަދަކަމުން ގެންދަން މަސައްކަތްކުރަން ނޫޅެ، އަޒްމަން ވެސް ހުރީ އެވެ. ފުން ނޭވާއެއް ދޫކޮށްލާފައި އޮޅިގަނޑުން ބޭރަށް ފިޔަވަޅެއް އަޅާލީމެވެ. ދެވަނަ ފިޔަވަޅު އަޅާލުމާއިއެކު، ކަރުނަ ތިއްކެއް ކޯތާފަތުގައި ބީހިލައިފި އެވެ.\nރަށުގެ ފާލަންމައްޗަށް އަރައިގެން ހިނގަމުންދިޔައިރު، ކޮއްކޮގެ ސުވާލުތައް ކުރިމަތިވާން ފަށައިފި އެވެ. ވާހަކައެއް ދެއްކޭ ވަރަށްވުރެ އަހަރެންގެ ހާލު ބޮޑެވެ. ރަށް ދޫކޮށް ދާންޖެހޭތީ، ހިތަށް ކެތްވަނީކީ ނޫނެވެ. ފާލަމާއި ކައިރިކޮށްފައިވާ ކުޑަ ދޯންޏަށް އެރި އިރުވެސް، އަހަރެންގެ ހިތް ވަނީ ނުތަނަވަސް ވެފައެވެ. އަމިއްލަ ނިންމުމާއި ދޭތެރޭ ސުވާލު އުފެދެން ފެށި އެވެ. ދޯންޏަށް އަރައި ކޮއްކޮ ގެނެސް މެޔާލައި ބޮނޑިކޮށްލީމެވެ. ހަޤީޤަތުގައި އަހަރެން އިނީ ބިރުންނެވެ. ދޯނި ދަތުރުކުރަމުން ދިޔައީ، ފަޅުގައި އަޅާފައި އޮތް ބޯޓާއި ދިމާއަށެވެ. އަހަރެމެން އެއަށް އެރުމާއިއެކު ބޯޓު ނައްޓާލި އެވެ.\nކަނޑު މަޑު ދުވަހެކެވެ. ބޯޓަށް އެރިގޮތަށް ބޯ އަނބުރާތީ، އަހަރެން އޮތީ އޮށޯވެލައިގެންނެވެ. އެކި ތަންތަން ބެލުމަށް، އަޒްމަން އާއިއެކު ކޮއްކޮ އުޅުނެވެ. ދޭތެރެއަކުން ކޮއްކޮއަށް ވާނުވާ ބަލަމުންދިޔަ ނަމަވެސް، އިސާހިތަކު ނިދިއްޖެ އެވެ. ހޭލެވުނުއިރު، ވަނީ އިރުއޮއްސި އަނދިރި ވެފައެވެ. މުޅި ތަނަށް ވެރިވެފައިވަނީ އަނދިރި ކަމެވެ. ކައިރީގައި ކޮއްކޮ އޮތީ ނިދާފަ އެވެ. ތަންކޮޅެއް ދުރުގައި އަޒްމަން ވެސް އޮތެވެ. އޭނާ ވެސް އޮތީ ނިދާފަ އެވެ.\nހެނދުނުހެނދުނާ އަޒްމަން ގޮވި އެވެ. ބަނަހާއި ފެނުކެއްކި ކުކުޅު ބިހެއްގެ އިތުރުން ކަޅުސައި ތައްޓެއް ކައިރީގައި ބަހައްޓާފައި ހުއްޓެވެ. ކޮއްކޮ އޭރުވެސް އިނީ ކާށެވެ. މީރުކޮށް ކަމުންދިޔަ ގޮތުން، އަހަރެންގެ ހިތަށް ދިރުން ގެނުވި އެވެ.\n"ހަވީރު ދެވޭނީ..." ސައިބޮއެ ނިންމާލިގޮތަށް އަޒްމަން ބުންޏެވެ.\nއަހަރެން ބޯ ޖަހާލީމެވެ. ހޮޑުލަވާގޮތް ވާތީ، ތެދުވާހިތެއް ނުވި އެވެ. އަޒްމަން ކަންތައް ކުރަމުންދިޔަލެއް ރަނގަޅުކަމުން، އަހަރެންގެ ނިންމުމާއި ދޭތެރޭ ކުޑަ ހިތްހަމަޖެހުމެއް ލިބުނެވެ.\nމާލެ ދެވުނީ އިރު އޮއްސެން އުޅެނިކޮށެވެ. އެ އާ މާހައުލު ފެނި، ކޮއްކޮއަށްވުރެ ބޮޑަށް އާޝޯހުވީ އަހަންނެވެ. އަނގަ ހުޅުވުނުގޮތަށް ލައްޕަންވެސް ނޭނގި ވަށައިގެން ބަލަން ހުއްޓައި، ފެނުނީ ދާދި ކައިރިއަށް އައިސް ހުއްޓައިލި ކާރެކެވެ. ރަތްކުލައިގެ އެ ކާރުގެ ތެރެއިން ފައިބައިގެން އައީ މެދު އުމުރުގެ ފިރެހެނެކެވެ. އޭނާ އައިގޮތަށް ފޮށިތަންމަތި ކާރަށް އަރުވައިފި އެވެ.\n"ހިނގާ..." ކާރާއި ދިމާއަށް ހިނގައިގަންނަމުން އަޒްމަން ބުންޏެވެ.\nކާރު ދުއްވާލުމާއިއެކު، ކޮއްކޮއަށް މަޖާވިއެވެ. އެކި ދިމަދިމާއަށް ބަލަމުން އަހަންނަށް މަންޒަރުތައް ދައްކަމުން ދިޔަ އެވެ. އަޒްމަން އިނީ ހީލަހީލަ އެވެ. ކާރު ދުއްވާ މީހާގެ ކައިރީގައި އޭނާ އިންއިރު، ދޭތެރެއަކުން އަހަރެމެންނަށް ބަލައިލަ އެވެ.\n"ލެވެންޑާއަށް އިނގޭ ދާނީ..." އަޒްމަން ވާހަކަ ދެއްކީ، ކާރު ދުއްވަން އިން މީހާ އަށެވެ.\nދެތިން މިނެޓު ވަންދެން ކާރު ދުއްވާފައި ގޮސް މަޑުކޮށްލީ، އުސްކޮށް އިމާރާތްކޮށްފައި ހުރި ގެއެއްގެ ކުރިމައްޗަށެވެ. އެހާ އުސް އިމާރާތެއް އަހަރެންގެ މުޅި ޙަޔާތުގައި ވެސް ފެނުނު އެއީ ފުރަތަމަ ފަހަރެވެ. ގޭގެ ބޭރުގައި ބޮޑު އަކުރުން "ލެވެންޑަރ" ޖަހާފައި އޮތެވެ.\n"މީ އަހަރެންގެ ބައްޕަގެ ގެ... މިގޭގަ މަތީ ބައިތަކުގަ މީހުން އުޅޭނީ ކުއްޔަށް... ތިރީބައިގަ ނޫޅޭނެ އެއްވެސް މީހަކު... ނީހާއަށް މިނިވަންކަމާއެކީ މިބައިގަ އުޅެވޭނެ... ސިޑިން އަރާ ފައިބާކަށްވެސް ނުޖެހޭނެ އެއްނު..." އަޒްމަން ހިނިތުންވެލި އެވެ. "އަހަރެން އުޅޭ ގެ އެހުރީ، މިގޭގެ ކުރިމަތީގަ... ކޮންމެ ދުވަހަކު ވެސް އަހަރެން އަންނާނަން..." ކުރިމަތީގައި ހުރި ގެއަށް އިޝާރާތް ކުރަމުން އަޒްމަން ބުންޏެވެ.\nއަހަރެން ބަލައިލިއިރު، އެއީ ވެސް ހަމަ އެހާ އުސް އިމާރާތެކެވެ. ބޭރުގައި ލާފައިވާ ކުލައަށް ބަލައިލިޔަސް، ނުހަނު އަލެވެ. ރީތި ފުރިހަމަ ގެއެކެވެ. ކާރު ދުއްވަން އިން މީހާ ފޮށިތައް ހިފައިގެން ގޭތެރެއަށް ވަނުމުން، އަހަރެމެން ވެސް އޭނާގެ ފަހަތުން، އެތެެރެއަށް ވަނީމެވެ. ތަނަވަސް ބޮޑު ސިޓިންގްރޫމާއި، ފަރުނީޗަރުތައް ފެނުމުން، އަހަރެންގެ ދެލޯ ބޮޑުވި އެވެ. ކޮއްކޮ ދުވެފައި ގޮސް ސޯފާއަށް އަރައި ފުންމަން ފެށި އެވެ.\n"ދެކޮޓަރި ހުންނާނެ... ކޮންމެ ތަނެއް ބޭނުން ކުރިޔަސް އެންމެ ރަނގަޅު... މީ ހަމަ އަމިއްލަ ގެ ކަމަށް ބަލާ..." އަޒްމަން ހުރީ ހަމަޖެހިފަ އެވެ. އެ މޫނުމަތިން ފެންނަމުން ދިޔައީ އުފާވެރި ކަމެވެ.\nހަފުތާއެއް ވީއިރު، މަޑުމަޑުން އެ މާހައުލަށް ހޭނެން ފަށައިފި އެވެ. އަޒްމަން ބުނިހެން އޭނާ އަހަރެމެންގެ ހުރިހާ ކަމެއް ކޮށްދެ އެވެ. ބޭނުންވާ ހުރިހާ އެއްޗެއް ގޭގައި ހަމައަށް ހުރެ އެވެ. ގޭތެރޭގެ މަސައްކަތްތައް ކުރުމަށް ބިދޭސީ އަންހެނަކު އާދެ އެވެ. އަހަރެން ދެކޮޅުހެދުމުން ވެސް އޭނާ ދަނީ، ގޭތެރޭގެ ހުރިހާ ކަމެއް ކޮށްފަ އެވެ. ކޮންމެ ރެއަކު އަހަރެމެން ކައި ނިމުމުން ތަށިތައް ނަގައި، ކާއެއްޗެއްސަށްވެސް ހޫނުކޮށް ނިންމާފަ އެވެ.


SunOnline: Addu city ge ithuru 18 mageh ga Tar alhanee\nއައްޑޫ ސިޓީގެ އިތުރު 18 މަގެއްގައި ތާރު އަޅަނީ\nއައްޑޫ ސިޓީ މަގުހެދުމަށް ބޭނުންވާ ސާމާނު އެރަށަށް ގެންދިޔުން -- ފޮޓޯ: ސިޓީ ކައުންސިލް\nއައްޑޫ ސިޓީގެ އިތުރު 18 މަގެއްގައި ތާރު އަޅަން ބޭނުންވާ ސާމާނު އެ ސިޓީ އަށް ގެންގޮސްފިއެވެ.\nސިޓީ ކައުންސިލުން ބުނީ މަގުހެދުމަށް ބޭނުންވާ ތާރު އަދި އިތުރު މެޝިނަރީތަކާއި ސާމާނު އިއްޔެ އެ ސިޓީ އަށް ގެންގޮސްފައިވާ ކަމަށެވެ.\nޖީކޭ ޑިވެލޮޕްމަންޓްސް ޕްރައިވެޓް ލިމިޓެޑާ ހަވާލުކޮށްގެން ކުރިއަށްގެންދާ މި މަޝްރޫއުގެ ދަށުން މަރަދޫ، މަރަދޫފޭދޫ އަދި ފޭދޫގެ ބޮޑުމަގުގެ އިތުރުން ފޭދޫ ރަށްދެބައި މަގު ރީ-ސާފޭސް ކުރުމަށްވެސް ހަމެޖިފައިވެއެވެ.\nމި މަޝްރޫއު ޖީކޭ ޑިވެލޮޕްމަންޓްސް ޕްރައިވެޓް ލިމިޓެޑާ ހަވާލުކޮށް އެއްބަސްވުމުގައި ސޮއިކޮށްފައި ވަނީ 23 ޑިސެންބަރު 2019 ގައެވެ.\nސިޓީ ކައުންސިލުން ބުނީމަގު ހެދުމުގެ މަޝްރޫޢުގެ މަސައްކަތް ބާރު ސްޕީޑްގައި ކުރިއަށް ގެންދިއުމަށް، ކަމާ ގުޅޭ ފަރާތްތަކާއެކު މަޝްވަރާ ކޮށްފައިވާ ކަމަށެވެ. އަދި 30 ޖެނުއަރީ ގައި ތާރު އެޅުމުގެ މަސައްކަތަށް ބޭނުންވާ ފުރަތަމަ ޝިޕްމަންޓް އައްޑޫ ސިޓީ އަށް ލިބިފައިވާކަމަށްވެސް އެ ކައުންސިލުން ބުންޏެވެ.\nއެ މަޝްރޫއަށް 134 މިލިއަން ރުފިޔާ އަށްވުރެ ގިނަ ރުފިޔާ ހަރަދު ކުރާއިރު މަޝްރޫއުގެ ސަބަބުން އައްޑޫ ސިޓީގެ މަގުތަކުގެ ހާލަތު ގޯސްވުމުގެ ސަބަބުން ކުރިމަތިވަމުން ދިޔަ ގޮންޖެހުންތަކަށް ހައްލެއް ލިބިގެންދާނެ ކަމަށް އެ ސިކޓީ ކައުންސިލުން ބުންޏެވެ.\nމީގެ އިތުރުން އައްޑޫ ސިޓީގައި މަގު ހެދުމުގެ ދެވަނަ މަޝްރޫއެއް ވެސްފަށަން ތައްޔާރުވެފައިވާ ކަމަށާއި އެގޮތުން 12 ޑިސެންބަރު 2019 ގައި އައްޑޫ ސިޓީގެ 25 ކިލޯމީޓަރުގެ މަގު ހެދުމާއި 228 ހެކްޓަރުގެ ބިން ހިއްކުމުގެ މަސައްކަތުގެ ޑިޒައިން އަދި ކޮންސްޓްރަކްޝަން ކޮންސަލްޓެންސީ، އެލް އެންޑް ޓީ އިންފްރާސްޓްރަކްޗާ އިންޖިނިއަރިންގ ލިމިޓެޑާއި، އެލް އީއޭ އެސޯސިއޭޓްސް ސައުތު އޭޝިއާ ޕްރައިވެޓް ލިމިޓެޑާ ހަވާލުކޮށްފައިވާއިރު، މި މަޝްރޫޢުގެ އަމަލީ މަސައްކަތް ފެށުމަށް ތައްޔާރުވަމުންދާ މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ އާއި ހަވާލާދީ ކައުންސިލުން ބުންޏެވެ.\nއެ މަޝްރޫޢުގެ ތެރޭގައި ހިތަދޫ އަވަށުން 90 ހެކްޓަރުގެ ބިމަކާއި މަރަދޫ އަދި މަރަދޫފޭދޫ އިން 75 ހެކްޓަރު އަދި ހުޅުދޫ އާއި މީދޫން 38 ހެކްޓަރުގެ އިތުރުން 25 ހެކްޓަރުގެ ބިން ރިސޯޓް ތަރައްގީ ކުރުމަށް ހިއްކުމަށް ހަމަޖެހިފައިވާއިރު މަޝްރޫޢުގެ ދަށުން އައްޑޫ ސިޓީގެ ހުރިހާ މަގެއްގެ ފެން ހިންދާ ނިޒާމް ގާއިމުކޮށް މަގު ބައްތި ޖެހުމުގެ މަސައްކަތާއެކު ސީސީޓީވީ ސިސްޓަމް ގާއިމް ކުރާނެއެވެ.\nވަކިކުރި ދަރިވަރުންގެ މައްސަލަ އަލުން ބަލަނީ\nފްލައިން ސްކޫލުން ހަތަރު ދަރިވަރަކު ވަކިކޮށްފި


މަގުމަތީގައި ތިބޭއިރު އެއްވެސް މީހަކަށް ތުރާލެއްވާނެ ކަމެއް ކުރުމަކީ ހުއްދަވެގެންވާ ކަމެއް ނޫން: ޚުތުބާ – ދިވެހި ނޫސް\nHome ⁄ ދީން ⁄ މަގުމަތީގައި ތިބޭއިރު އެއްވެސް މީހަކަށް ތުރާލެއްވާނެ ކަމެއް ކުރުމަކީ ހުއްދަވެގެންވާ ކަމެއް ނޫން: ޚުތުބާ\nމަގުމަތީގައި ތިބޭއިރު އެއްވެސް މީހަކަށް ތުރާލެއް ވާނެ ކަމެއް ކުރުމަކީ ހުއްދަވެގެންވާ ކަމެއް ނޫން ކަމަށާއި، ބެލުންތައްތިރި ކުރުމަށް ހުކުރު ޚުތުބާގައި ގޮވާލައިފިއެވެ.މަގުމަތީގެ އަދަބުތައް މިމައުޟޫއަށް ރާއްޖޭގެ އެކިކަންކޮޅުތަކަށް އިއްވި ޚުތުބާގައި ބުނީ ޒަމާނީ ވަސީލަތްތައް ބޭނުންކޮށްގެން މީސްމީހުންގެ ގޭތެރެ ބަލައި، އެތަންތަނުގައި ހުރީ ކޮންއެއްޗެއްތޯ އާއި އުޅެނީ ކޮން ބައެއްތޯ ހޯދައި ބެލުމަކީ އަހުލާގީ ގޮތުން ވަރަށް ދަށު ދަރަޖައިގެ އަމަލެއް ކަމަށެވެ.ޚުތުބާގައި ބުނީ މަގުމަތީގައި އުޅުމުގައި ބެލުންތައް ތިރި ކުރުމަށް ގުރުއާނުގައި އަމުރު ކުރައްވާފައިވާ ކަމަށާއި، ގިޔާމަތް ދުވަހު އަޅާ، އޭނާގެ ލޮލުން ބަލައި އުޅުނު ތަންތަނާ ތަކެއްޗާ މެދު އޭނާއާ ސުވާލުކުރެވޭނެ ކަމަށެވެ.\nމަގުމަތީގެ އަދަބުތަކަށް އަލިއަޅުއްވާލައްވާ ޚުތުބާގައި ބުނީ މަގުމަތީގެ ހައްގުތަކުގެ ތެރޭގައި މީހަކަށް ގެއްލުމެއް ލިބިދާނެ އެންމެހައި ކަންތައްތަކުން ދުރުހެލިވުން ހިމެނޭ ކަމަށެވެ. އެއީ ބުނާ ބަހަކުން ކަމުގައި ވިޔަސް ކުރާ އަމަލަކުން ކަމުގައި ވިޔަސް، ކުރާ އިޝާރާތަކުން ނުވަތަ ބަލާބެލުމަކުން ކަމުގައި ވިޔަސްމެއެވެ.ޚުތުބާގައި ބުނީ މަގުމަތީގެ ހައްގުތައް އަދާކުރުމުގެ ތެރޭގައި ހިނގާފައިދާ މީހުންގެ ފަރާތުން އެހެން މީހުންނަށް ކުރާ ގޯނާ ހުއްޓުވުމާއި މާރާމާރީ ހިންގާ މީހުންގެ އަމަލުތައް ހުއްޓުވުން ހިމެނޭ ކަމަށެވެ.މީގެ އިތުރުން ޚުތުބާގައި ބުނީ މަގުމަތީގައި ދުއްވާ ތަކެތިން ވެސް މީހުންނަށް އުނދަގޫވާ ގޮތަށް އަމަލުކުރުމަކީ ހުއްދަކަމެއް ނޫން ކަމަށެވެ.އެކަންތައްތަކުގެ ތެރޭގައި ވިއްސާރަ ދުވަސް ދުވަހު މަގުމަތީގައި ހިނގާފައިދާ މީހުންގެ ގަޔަށް ފެންބުރައިގެންދާ ގޮތަށް އިންޖީނުލީ އުޅަނދުފަހަރު ދުއްވުމާއި، މަގުމެދަށް ކާރާއި ޓެކްސީ ހުއްޓައި މީހުން އެރުވުމާއި، ކަފިހި ހުރަހު ގައި މަގު ހުރަސްކުރަން ހުންނަ މީހާއަށް ތަންނުދީ ތަކެތި ދުއްވުމާއި، ސިގުނަލް ނުދީ، ގަވާއިދާ ހިލާފަށް، ވާތްފަރާތުން ކުރިއަރައިގެން ދިއުމާއި، ބާރަށް ބަރުގޮނު އެޅުމާއި، ސައިލެންސަރުގެ އަޑު ގަދަވާ ގޮތަށް ހަދައިގެން ދުއްވުން ހިމެނޭ ކަމަށް ޚުތުބާގައި ބުންޏެވެ. އަދި ސައިލެންސަރުގެ އަޑު ބާރުވުމުގެ ސަބަބުން ގޯތިގެ ދޮރުގައި ތިބޭ މީހުންނަށް އުދަނގޫ ފޯރުމުގެ އިތުރުން ނިދާފައި ތިބޭ ތުއްތު ކުދިން ބިރުން ހޭލެވި ހަމަނިދި ނުލިބުމާއި، ގޭގޭގައި ތިބޭ ބަލި މީހުންނަށް އުދަނގޫވުން ހިމެނޭ ކަމަށް ޚުތުބާގައި ބުންޏެވެ.


ހަމަލާ ދިންކަމަށް ބުނާ މީހާގެ ފޮޓޯއާއި ގުޅިގެން ފުލުހުންގެ ޖަވާބު - DhiDaily\nރައްޔިތުން މަޖިލީހުގެ ރައީސް ނަޝީދަށް އަމާޒުކޮށް ދިން ހަމަލާގައި ބައިވެރިވިކަމަށް ބުނާ މީހެއްގެ ފޮޓޯ ޢާންމުވެފައިވާއިރު، އެ ފޮޓޯއިން ފެންނަ މީހާއަކީ މައްސަލައާއި ގުޅިގެން ހޯދަމުންދާ މީހެއްތޯ ނުވަތަ ނޫންތޯ އަދި ހާމަކުރެއްވެން ނެތްކަމަށް ފުލުހުން ވިދާޅުވެއްޖެއެވެ.\nރައްޔިތުން މަޖިލީހުގެ މާފަންނު މެދު ދާއިރާގެ މެންބަރު އިބްރާހިމް ރަޝީދު (ބޮންޑެ) ވަނީ މި ހަމަލާގައި ބައިވެރިވި މީހެއްކަމަށް ބުނާ މީހާގެ ފޮޓޯތަކެއް މިހާރު ނޫހާއި ހިއްސާކުރައްވައިފައެވެ.\nއެ ނޫހަށް ދެއްވި ބަސްދީގަތުމެއްގައި ބޮންޑެ ވިދާޅުވެފައިވަނީ އެ މީހާ ހުރީ އަތަމާ ޕެލަސްގެތެރޭގައި ކަމަށެވެ. އަދިއެ ތަނުގައި ހުރެގެން ރިމޯޓު ކޮންޓްރޯލެއް ބޭނުން ކޮށްގެން ރައީސް ނަޝީދަށް ހަމަލާދިނުމަށް އައިއީޑީ ގޮއްވައިލިކަމަށާއި، އަތަމާ ޕެލަަސްގެ ސީސީޓީވީ ފުޓޭޖުން ފެންނަ މަންޒަރުތަކުން އެކަން ފާހަގަކުރެއްވޭ ކަމަށެވެ.\nހަމަލާގައި ބައިވެރިވިކަމަށް ބުނާ މީހެއްގެ ފޮޓޯ ޢާންމުވެފައިވާއިރު އެއީ މައްސަލައިގެ ތަޙްޤީޤަށް ފުލުުހުން ހޯދަމުން އަންނަ މީހެއްކަމަށް ބައެއް މީޑިއާތަކުން ރިޕޯޓުކޮށްފައިވެެއެވެ. ނަމަވެސް މި ނޫހަށް މަޢުލޫމާތު ދެއްވަމުން ފުލުހުން ދެންމެ ވިދާޅުވީ ފޮޓޯއިން ފެންނަ މީހާއަކީ މައްސަލައާއި ގުޅިގެން ހޯދަމުންދާ މީހެއްތޯ ނުވަތަ ނޫންތޯ އަދި ހާމަކުރެއްވެން ނެތްކަމަށެވެ.\n”އެކަހަލަ މަޢުލޫމާތެއް ހާމަކުރަންޏާ މި ކޮޅުން އިސްނަގައިގެން އެކަން ކުރާނެ. ޕަބްލިކްގެ އެހީތެރިކަމަށް ބޭނުންވެއްޖިއްޔާ މިސާލަކަށް އޭނަ އައިޑެންޓިފައި ކުރުމުގެ ކަމެއް ބޭނުންވެއްޖިއްޔާ ފުލުހުން އިސްނަގައިގެން އެކަހަލަ މަޢުލޫމާތު ހާމަކުރަމުންދާނީ މި ކޭސްގަ. ދެން ތަޙްޤީޤަށް އަންނަ ޑިވެލޮޕްމަންޓުތަކުގެ މަޢުލޫމާތުތައް ވެސް ހިއްސާކުރަމުންދާނެ.“ ފުލުުހުންގެ އޮފިޝަލަކު ވިދާޅުވިއެވެ.\nފުލުހުން ވިދާޅުވި ގޮތުގައި މި ހަމަލާއާއި ގުޅިގެން ޝައްކުކުރެވޭ ހަތަރު މީހަކު ވަނީ ފާހަގަކުރެވިފައެވެ. ނަމަވެސް އިތުރު މަޢުލޫމާތެއް ފުލުހުން ހިއްސާއެއް ނުކުރައްވައެވެ.


Oscar 2019: molhu filmakah "Green Book" | Mihaaru\nއެންމެ މޮޅު ފިލްމުގެ އޮސްކާ ހޯދި "ގްރީން ބުކް" ގެ ޓީމް ސްޓޭޖްމަތީގައި.\nއޮސްކާ 2019: މޮޅު ފިލްމަކަށް "ގްރީން ބުކް"\n25 ފެބުރުއަރީ 2019 - 10:30 1 comment\nގިނަ ބަޔަކު އުންމީދުކުރި ގޮތާ ހިލާފަށް މިއަދު ބޭއްވި 91 ވަނަ އޮސްކާ އެވޯޑްސްގެ އެންމެ މޮޅު ފިލްމުގެ މަގާމު ކަޅާއި ދޮން މީހުންގެ ވާހަކަ ކިޔައި ދިން ފިލްމު "ގްރީން ބުކް" ހޯދައިގެން އެތައް ބަޔަކު ސިއްސުވާލައިފި އެވެ.\nއެންމެ މޮޅު ފިލްމުގެ މަގާމަށް 8 ފިލްމު ވާދަ ކުރި އިރު ކޮންމެ ފިލްމެއްގެ މެދުގައި ވެސް ވަރަށް ބޮޑު ވާދަވެރި ކަމެއް އޮތެވެ.\nޕީޓާ ފެރެލީ ޑައިރެކްޓް ކުރި "ގްރީން ބުކް" އެންމެ މޮޅު ފިލްމުގެ އޮސްކާ އެވޯޑް ހިއްލައިލި އިރު، އެ ފިލްމަށް ލިބުނު ފަސް ނޮމިނޭޝަނުގެ ތެރެއިން ތިން އެވޯޑް ކާމިޔާބުކޮށްފައިވެ އެވެ. އެއީ މިދިޔަ މަހު ބޭއްވި ގޯލްޑެން ގްލޯބް އެވޯޑްސް އާއި މި މަހުގެ 11 ވަނަ ދުވަހު ބޭއްވި ބަފްޓާގައި ވެސް އެންމެ މޮޅު ސަޕޯޓިން ބަތަލުގެ މަގާމު ހޯދި މެހެރްޝާލާ އަލީ އަށް ލިބުނު އެންމެ މޮޅު ބަތަލުގެ އޮސްކާ އާއި އެންމެ މޮޅު އޮރިޖިނަލް ސްކްރީންޕްލޭގެ އޮސްކާ އެވެ.\n#Oscars Moment: Alfonso Cuarón on stage accepting his Oscar for Best Director for @romacuaron pic.twitter.com/SRD9e95pRk\nއެންމެ މޮޅު ފިލްމުގެ އޮސްކާ "ގްރީން ބުކް" ޓީމާ ހަވާލުކޮށް ދިނީ މަޝްހޫރު ބަތަލާ ޖޫލިއާ ރޮބަޓްސް އެވެ.\nމި އަހަރުގެ އޮސްކާގެ އިތުރު މަގާމުތަކަށް ޖެހިލާ އިރު، އެންމެ މޮޅު ޑައިރެކްޓަރުގެ އެވޯޑް ގެންދިޔައީ އެންމެ މޮޅު ބޭރު ފިލްމުގެ މަގާމު ވެސް ހޯދި މެކްސިކޯގެ "ރޯމާ" ގެ ޑައިރެކްޓަރު އަލްފޮންސޯ ކްއަރޯން އެވެ. އޭނާއާ ހަވާލުކޮށް ދިނީ މިދިޔަ އަހަރުގެ އޮސްކާގެ އެންމެ މޮޅު ޑައިރެކްޓަރުގެ މަގާމު "ދަ ޝޭޕް އޮފް ވޯޓާ" އިން ހޯދި ގްލިމޯ ޑެލް ޓޯރޯ އެވެ.\nOlivia Colman is blown away as she accepts her Best Actress Award for her performance in @the_favourite. #Oscars pic.twitter.com/4oQAUUv19Y\nއެންމެ މޮޅު އެކްޓަރުގެ މަގާމު މި އަހަރުގެ ގޯލްޑް ގްލޯބް ވެސް ހޯދި ރަމީ މާލިކް ފިލްމު "ބޮހީމިއަން ރާޕްސޮޑީން" އިން ހިއްލައިލި އިރު، އެންމެ މޮޅު ބަތަލާގެ މަގާމު ކަށަވަރު ކުރީ "ދަ ފެވަރިޓް" އިން އޮލީވިއާ ކޮލްމަން އެވެ.\nއެންމެ މޮޅު ސަޕޯޓިން ބަތަލާގެ އޮސްކާ ލިބުނީ ފިލްމު "އިފް ބިއެލް ސްޓްރީޓް ކުޑް ޓޯކް" އިން ރެޖީނާ ކިންގް އެވެ.\nއޮސްކާގެ މުހިއްމު ވަނަތައް:\n* އެންމެ މޮޅު އެޑަޕްޓެޑް ސްކްރީންޕްލޭ: ބްލެކްކްލަންސްމަން\n* އެންމެ މޮޅު ސައުންޑް އެޑިޓިން: ބޮހީމިއަން ރާޕްސޮޑީ\n* އެންމެ މޮޅު ވިޝުއެލް އިފެކްޓްސް: ބްލެކް ޕެންތާ\n* އެންމެ މޮޅު އޮރިޖިނަލް ސޯންގް: ޝެލޯ (އަ ސްޓާ އިޒް ބޯން/ލޭޑީ ގާގާ)\n* އެންމެ މޮޅު އެޑިޓިން: ބޮހީމިއަން ރާޕްސޮޑީ\n* އެންމެ މޮޅު އޮރިޖިނަލް ސްކޯ: ބްލެކް ޕެންތާ\n* އެންމެ މޮޅު ސިނަމަޓޯގްރަފީ: ރޯމާ\n* އެންމެ މޮޅު ސައުންޑް މިކްސިން: ބޮހީމިއަން ރާޕްސޮޑީ\n* އެންމެ މޮޅު މޭކަޕާއި ހެއާ: ވައިސް\n* އެންމެ މޮޅު ކޮސްޓިއުމް: ބްލެކް ޕެންތާ\n* އެންމެ މޮޅު ޕްރޮޑަކްޝަން ޑިޒައިން: ބްލެކް ޕެންތާ\n* އެންމެ މޮޅު ޑޮކިއުމަންޓަރީ ފީޗާ: ފްރީ ސޯލޯ\n* ބެސްޓް ޑޮކިއުމަންޓަރީ ޝޯޓް" ޕީރިއަޑް. އެންޑް އޮފް ސެންޓެންސް (އިންޑިއާ)\n* ބެސްޓް އެނިމޭޓެޑް ޝޯޓް: ބާއޯ\n* އެންމެ މޮޅު އެނިމޭޓެޑް ފީޗާ: ސްޕައިޑަ-މޭން: އިން ޓް ދަ ސްޕައިޑަ-ވާސް\nލޮސް އެންޖެލިސްގެ ޑޮލްބީ ތިއޭޓަރުގައި ކުރިއަށް ގެންދިޔަ ކުލަ ފަދަ އޮސްކާ އެވޯޑްސް އުސްއަލިތަކަށް ބަލާ އިރު، އެން،މެ ފާހަގަކޮށްލެވުނު މިިދިޔަ އަހަރުން ފެށިގެން މިއަދާ ހަމައަށް މަރުވި ފިލްމީ ދާއިރާގެ ފަންނާނުންގެ ހަނދާންތައް ވެސް އައު ކުރެވިގެން ދިއުމެވެ.\nއަދި އެވޯޑް ހަފުލާގައި ބައެއް ފަންނާނުންގެ ހުށަހެޅުންތައް ވެސް ފެނިގެން ދިޔަ އެވެ. އޭގެ ތެރޭގައި "އަ ސްޓާ އިޒް ބޯން" އެންމެ މޮޅު ބަތަލާގެ މަގާމަށް ވާދަ ކުރި ލޭޑީ ގާގާ އާއި އެ ފިލްމުން އެންމެ މޮޅު ބަތަލު އަދި އެންމެ މޮޅު ޑައިރެކްޓަރުގެ މަގާމަށް ވެސް ވާދަ ކުރި ބްރެޑްލީ ކޫޕާ ހުށަހަޅައި ދިން ލަވަ "ޝެލޯ" ފާހަގަކޮށްލެވެ އެވެ.\nމި އަހަރުގެ އޮސްކާ އެވޯޑް ކުރިއަށް ގެންދިޔައީ ވަކި ހޯސްޓަކާ ނުލަ އެވެ. އެގޮތުން އެކިއެކި ފަންނާނުން ސްޓޭޖްމަތީގެ ފަޅުކަން ފިލުވައި ދިނެވެ.\nއިތުރު ލިޔުންތައް ހޮލީވުޑް އޮސްކާ އެވޯޑްސް ލޮސް އެންޖެލިސް\n16 hours ago 22\n11 hours ago 72


SunOnline: Kalhu nasluge meehehge furaanaige agakee 20 dollaru tho?: George Floyd ge Kokko\nކަޅު ނަސްލުގެ މީހެއްގެ ފުރާނައިގެ އަގަކީ 20 ޑޮލަރުތޯ؟: ޖޯޖް ފްލޮއިޑްގެ ކޮއްކޮ\nއަހްމަދުﷲ އަބްދުލްހާދީ 11 Jun 2020, 08:59\nޖޯޖް ފްލޮއިޑްގެ ކޮއްކޮ ފިލޮނިސް ފްލޮއިޑް އެމެރިކާގެ ކޮންގްރެސްގައި ހެކިބަސް ދެނީ. -- (ފޮޓޯ/ޑައބްލިއުއެންވައިޓީ.ކޮމް)\nކަޅު ނަސްލުގެ މީހުންގެ ފުރާނައިގެ އަގަކީ 20 ޑޮލަރުތޯ އެެމެރިކާގައި މޭ މަހުގެ ފަހުކޮޅު ފުލުހުން މަރާލި ޖޯޖް ފްލޮއިޑްގެ ކޮއްކޮ ސުވާލު އުފައްދައިފި އެވެ.\nޖޯޖްގެ ކޮއްކޮ ފިލޮނިސް ފްލޮއިޑް ވަނީ އެމެރިކާގެ ކޮންގްރެސްގައި ހެކިބަސްދެމުން އޭނާގެ ބޭބެ މަރުވެގެންދިޔައީ މީހަކަށް އަނިޔާކުރަނިކޮށް ނޫންކަމަށް ބުނެ ކަޅު ނަސްލުގެ މީހެއްގެ ފުރާނައިގެ އަގަކީ އެންމެ 20 ޑޮލަރުތޯ ސުވާލުކޮށްފަ އެވެ.\n"ޖޯޖް ދިޔައީ މީހަކަށް އަނިޔާކުރަމުންނެއް ނޫން. އެންމެ 20 ޑޮލަރަށްޓަކައި އޭނާއަށް މަރު ހައްގެއް ނޫން. އަޅުގަނޑު މި ސުވާލުކުރަނީ ތިޔަ ބޭފުޅުންނާ...އެއީ ތޯ ކަޅު ނަސްލުގެ މީހެއްގެ ފުރާނައިގެ އަގަކީ؟ އެންމެ 20 ޑޮލަރު؟ މިއީ 2020 ވަނަ އަހަރު." އަސަރުން ފުރިގެންވާ ބަޔާނެއް ދެމުން ފިލޮނިސް ބުންޏެވެ.\nޖޯޖް ފްލޮއިޑް މަރުވެގެންދިޔައީ ފޭކް 20 ޑޮލަރު ބޭނުންކޮށްގެން އޭނާ ސިނގިރެޓު ފޮއްޓެއް ގަތްކަމުގެ ތުހުމަތުގައި ހައްޔަރުކުރެވުމުގެ ތެރޭގަ އެވެ. އޭނާ ހައްޔަރުކުރި ދޮން ނަސްލުގެ ފުލުސް އޮފިސަރު ޑެރެކް ޝޯވިން ވަނީ ގާތްގަނޑަކަށް ނުވަ މިނެޓު ވަންދެން ޖޯޖްގެ ކަރުގައި ފައި ވިއްދައިގެން އިނދެފަ އެވެ. އޭރު ބިންމަތީގައި އޮތް ޖޯޖް ދިޔައީ އޭނާގެ ފުރާނައަށް އާދޭސްކޮށް އޭނާއަށް ނޭވާ ނުލެވޭ ކަމަށް ބުނަމުންނެވެ.\nޖޯޖް ފްލޮއިޑްގެ ކޮއްކޮ ފިލޮނިސް ފްލޮއިޑް. -- (ފޮޓޯ/ޒިމްބިއޯ.ކޮމް)\n"ހިތެއް އޮތް މީހަކަށް އިނގޭނެ އެއީ ނުރަނގަޅުކަމެއްކަން. އިންސާނަކަށް އަދި ޖަނަވާރަކަށް ވެސް އެހެން ނުހަދާނެކަން. ހުރިހާ ފުރާނައެއްވެސް މުހިންމު، ކަޅު ނަސްލުގެ ފުރާނަވެސް މުހިންމު." އޭނާގެ ބޭބެގެ މަރާ ބެހޭ ގޮތުން ވާހަކަަ ދައްކަމުން ފިލޮނިސް ބުންޏެވެ.\nފިލޮނިސް ވަނީ އޭނާގެ ބޭބެއަކީ ނަސްލީ ތަފާތުކުރުމާ ދެކޮޅަށް އުފެއްދޭ ލިސްޓެއް ނުވަތަ ޓީޝާޓެއްގައި ޕްރިންޓްކުރެވޭ އިތުރު ނަމަކަށް ނުވުމަށް އާދޭހާ އެކު ގޮވާލައިފަ އެވެ.\n"ޖޯޖްގެ އާދޭސްތަކަށް ސަމާލުކަމެއް ނައި. އަޅުގަނޑު ތިޔަ ބޭފުޅުންނަށް މި ގޮވާ ގޮވާލުމަށް ދެން އަޑު އައްސަވާ، އަޅުގަނޑުގެ އާއިލާގެ ގޮވާލުމަށް އަޑު އައްސަވާ، ދުނިޔޭގެ އެކި ކަންކޮޅުތަކުން މަގުތައް މަތިން އެ އިވޭ ގޮވުންތަކަށް އަޑު އައްސަވާ." ފިލޮނިސް ބުންޏެވެ.\nޖޯޖް ފްލޮއިޑްގެ މަރުގެ ދައުވާ ލިބޭ ހަތަރު މީހުން -- (ފޮޓޯ/ސީއެންއެން)\nފްލޮއިޑްގެ މަރުގެ ތުހުމަތު ކުރެވިފައިވާ ޝޯވިންގެ އިތުރުން އޭނާއާ އެކު އެތަނުގައި ތިބި ހަތަރު ފުލުހުންނާ ދެކޮޅަށް މިހާރު ވަނީ ދައުވާ އުފުލައިފަ އެވެ. ޝޯވިންއަށް ވަނީ ދެވަނަ ގިންތީގެ މަރުގެ ދައުވާ އުފުލިފަ އެވެ.\nޖޯޖްގެ މަރާ ގުޅިގެން އެމެރިކާގެ އެތައް ސަތޭކަ ސިޓީއެއްގައި އެތައް ހާސް ބަޔަކު ދަނީ މުޒާހަރާކުރަމުންނެވެ. ބައެއް މުޒާހަރާތައް ހަމަނުޖެހުންތަކަށް ބަދަލުވެ، ލޫޓުވުމުގެ އަމަލުތައް ވެސް ވަނީ ހިނގައިފަ އެވެ. އެމެރިކާގެ އިތުރުން ނަސްލީ ތަފާތުކުރުންތަކާ ދެކޮޅަށް ނެދަލޭންޑްސް، އިނގިރޭސިވިލާތް އަދި ބެލްޖިއަމް ފަދަ އެތައް ގައުމެއްގައި ދަނީ މުޒާހަރާކުރަމުންނެވެ.\nއިއްޔެ ޖޯޖްގެ ޖަނާޒާ އަދި ކަށުކަމާކެމީގެ ކަންކަން ކުރިޔަށްދިޔައިރު އެމެރިކާގެ ކޮންގްރެސްގެ ޑިމޮކްރެޓުން ވަނީ ފުލުހުންގެ ގާނޫނާ ޙިލާފް އަމަލުތަކާ ދެކޮޅަށް އާންމުންނަށް ދައުވާކުރަން ފުރުސަތު ފަހިކޮށްދޭ ބިލެއް ހޯމަ ދުވަހު ހުށަހަޅައިފަ އެވެ.\nޑިމޮކްރެޓުން ކޮންޓްރޯލުކުރާ ކޮންގްރެސް އިން މި ބިލް ފާސްވި ނަމަވެސް ރައީސް ޓްރަމްޕްގެ ރިޕަބްލިކަން ޕާޓީއިން ކޮންޓްރޯލްކުރާ ސެނެޓުން ފާސްވާނެކަމާ މެދު ވަނީ ޝައްކު އުފެދިފަ އެވެ.\nފްލޮއިޑްގެ ޖަނާޒާ؛ ނަސްލީ ތަފާތުކުރުމާ ދެކޮޅަށް ވަރުގަދަ ބަސްތަކެއް\nސެލެބްރިޓީންނާއި ސިޔާސީ އިސްވެރިން ހާޒިރުވެ ތިބި ޖޯޖް ފްލޮއިޑްގެ ޖަނާޒާ އިއްޔެ އެމެރިކާގެ ހިއުސްޓަންގައި ބޭއްވިގެން ދިޔައީ 500 އެއްހާ މީހުންނާއި އެކުގަ އެވެ.\nޖޯޖްއަށް ބޮޑުބޭބެ ކިޔާ ކުއްޖެއްކަމުގައިވާ ބްރޫކް ވިލިއަމްސް ވަނީ ޖަނާޒާގައި ވާހަކަދައްކަމުން އެމެރިކާގެ ގާނޫނުތައް ހެދިފައިވަނީ ކަޅު ނަސްލުގެ މީހުންނަށް ނާކާމިޔާބީ ލިބޭ ގޮތަށްކަމަށް ބުނެފަ އެވެ.\nޖޯޖް ފްލޮއިޑްގެ ޖަނާޒާގެ ތެރެއިން. -- (ފޮޓޯ/ޑެއިލީހެރާލްޑް)\n"ކީއްވެތޯ މި ސިސްޓަމް ކޮރަޕްޓު ވާންވީ؟ ކަޅު ނަސްލުގެ މީހުން ނާކާމިޔާބުކޮށްލަން ގާނޫނުތައް ވަނީ މާ ކުރިން ހެދިފައި. މި ގާނޫނުތައް ބަދަލުކުރެވެން އެބަ ޖެހޭ. މީހަކު ގޮވާލި، އެމެރިކާ އަލުން ވަރުގަދަކުރަން. އެކަމަކު ކޮން އިރަކުންތޯ އެމެރިކާ ވަރުގަދަ ވެފައިވަނީ؟" ޖަނާޒާގައި ވާހަކަދައްކަމުން ބްރޫކް ބުންޏެވެ.\nބްރޫކްގެ މި ބަސްތަކަކީ އެމެރިކާގެ މިހާރުގެ ރައީސް ޑޮނަލްޑް ޓްރަމްޕްގެ ފަރާތުން އާންމުވެގެންދިޔަ ބަސްތަކެކެވެ. ފްލޮއިޑްގެ މަރާ އެކު ޓްރަމްޕްއަށް ވަނީ އެތައް ފާޑުކިޔުންތަކެއް އަމާޒުވެފަ އެވެ.\nޖަނާޒާގައި ވާހަކަދައްކަމުން ކޮންގްރެސްގެ މެންބަރެއްކަމުގައިވާ އަލް ގްރީން ވަނީ ޖޯޖްގެ ހަމަ އެކަނި ކުށަކީ ކަޅު މީހެއްގެ ގޮތުގައި އުފަންވުންކަމަށް ވެސް ބުނެފަ އެވެ.\nޖޯޖް ވަޅުލީ އޭނާގެ މަންމަގެ މަހާނައާ ޖެހިގެންނެވެ. މަރުވި އިރު އޭނާގެ އުމުރަކީ 46 އަހަރެވެ.\nއޭ380ގެ އެންމެ ފަހު ބޯޓުގެ އެސެމްބްލިން މަސައްކަތް ނިމިއްޖެ\nކެލިފޯނިއާގައި ޕެޓްރޯލު އުޅަނދު އެއްކޮށް މަނާކުރަނީ\nހަމާސް އާއި ފަތަހައިން އިންތިހާބުތަކާ ބެހޭ އެއްބަސްވުމަކަށް


ނިއުކާސަލް ދޫކޮށްލަން ބެނީޓޭޒް ނިންމައިފި | Jazeera\tނިއުކާސަލް ދޫކޮށްލަން ބެނީޓޭޒް ނިންމައިފި - Jazeera\nނިއުކާސަލް ދޫކޮށްލަން ބެނީޓޭޒް ނިންމައިފި\nމުޙައްމަދު ޤާސިމް June 25, 2019 73 views0\nއިންގްލެންޑްގެ ނިއުކާސަލް ޔުނައިޓެޑަށް ކޯޗުކޮށް ދެމުން އަންނަ ރަފައެލް ބެނީޓޭޒް އެ ޓީމާއެކު ހަދާފައިވާ ކޮންޓްރެކްޓް އާނުކުރުން ނިންމައިފިއެވެ.\nނިއުކާސަލްގެ ރަސްމީ ޓުވިޓާ އެކައުންޓުންވެސް ވަނީ ބެނީޓޭޒް އެ ޓީމު ދޫކޮށްލާކަން ކަށަވަރުކޮށްދީފައެވެ.\nނިއުކާސަލްގެ ކޯޗުކަމާއި ބެނީޓޭޒް ހަވާލުވީ 2016 ވަނަ އަހަރުގެ މާރިޗް މަހުގައެވެ. ނަމަވެސް، އެ ސީޒަނުގައި ކަންތައް ދިމާކުރިގޮތުން އެ ޓީމު ރެލިގޭޓްވިއިރު، ޖެހިގެންއައި 2016/2017 ވަނަ އަހަރުގެ ސީޒަނުގައި ޗެމްޕިއަންޝިޕް ކާމިޔާބުކޮށް އަލުން ޕްރޮމޯޓުވިއެވެ.\nބެނީޓޭޒްގެ އިރުޝާދުގެދަށުން، ނިއުކާސަލް މިދިޔަ ސީޒަން ނިންމާލީ 13 ވަނައިގައެވެ. އެ ޓީމާއެކު އޭނާ ވަނީ، ޕްރިމިއާ ލީގުގައި މިހާތަނަށް ކޯޗުކޮށްދިން 86 މެޗުގެ ތެރެއިން 27 މެޗު ކާމިޔާބުކޮށްފައެވެ. 38 މެޗުން ބަލިވިއިރު، 21 މެޗުން އެއްވަރުވެފައިވެއެވެ.\nއުމުރުން 59 އަހަރުގެ ބެނީޓޭޒް، ނިއުކާސަލްއާއެކު ހަދާފައިވާ ކޮންޓްރެކްޓް ހަމަވާނީ މި ޖޫން މަހުގެ ނިޔަލަށެވެ. އެއަށްފަހު އޭނާ ގުޅޭނެ ޓީމެއް މިހާތަނަށް ހާމަކޮށްފައިނުވީނަމަވެސް، ބައެއް މީޑިއާ ރިޕޯޓްތައް ބުނާގޮތުން އޭނާ ދިއުން އެންމެ ގާތީ ޗައިނާއަށެވެ.\nއެގޮތުން، ޗައިނީސް ސުޕަލީގުގެ ޑާލިއަން ޔިފާންގ އިން ބެނީޓޭޒް ގެންދިއުމަށް ޝައުގުވެރިކަން ފާޅުކޮށްފައިވާއިރު، ކުރިއަށް އޮތް ދެ ސީޒަނަށް، އަހަރަކު 12 މިލިއަން ޕައުންޑްގެ މުސާރައެއް ހުށަހަޅާނެކަމަށް ބައެއް ހަބަރުތައް ބުނެއެވެ.\nސްޕެއިނަށް އުފަން ބެނީޓޭޒް ވަނީ މީގެކުރީން، ވެލެންސިއާ އާއި ރެއާލް މެޑްރިޑް އަދި ޗެލްސީގެ އިތުރުން ލިވަޕޫލަށްވެސް ކޯޗުކޮށްދީފައެވެ. އެގޮތުން، އޭނާގެ އެންމެ ކާމިޔާބު ދުވަސްތައް ހޭދަކުރީ ލިވަޕޫލްގައެވެ.\nބެނީޓޭޒްގެ ބަދަލުގައި ނިއުކާސަލްގެ ކޯޗުގެ މަގާމަށް ގެނައުން އެންމެ ގާތީ، ކުރީން ސްވަންސީ ސިޓީގެ ކޯޗު ގެރީ މޮންކް ނޫނީ މެންޗެސްޓާ ސިޓީގެ މިހާރުގެ އެސިސްޓެންޓް ކޯޗު މިކޭލް އާޓޭޓާ އެވެ.


PHOTO GALLERY: Afc Cup : Maziya - Abahani | Mihaaru\nއޭއެފްސީ ކަޕް ޕްރިލިމިނަރީ ބުރު: މާޒިޔާ އާއި އަބަހާނީ ބައްދަލުކުރި މެޗު\nމާލެ- ފެބުރުއަރީ 12، 2020: އޭއެފްސީ ކަޕުގެ ޕްރިލިމިނަރީ ބުރުގެ ދެ ވަނަ ލެގުގައި މިއަދު މާލޭގައި މާޒިޔާ އާއި ބަންގްލަދޭޝްގެ ޑާކާ އަބަހާނީ ބައްދަލުކުރި މެޗުގެ ތެރެއިން: މިމެޗު 0-0 އިން އެއްވަރުކޮށް، ރާއްޖޭގެ ޗެމްޕިއަން މާޒިޔާ އިން ދެ ލެގުގެ އެގްރިގޭޓުން ލަނޑުގެ ތަފާތުން ކުރި ހޯދައި މުބާރާތުގެ ޕްލޭއޮފުން ވަނީ ޖާގަ ހޯދާފައި--. ފޮޓޯ:ނިޝާން އަލީ/މިހާރު\nމާލެ- ފެބުރުއަރީ 12، 2020: އޭއެފްސީ ކަޕުގެ ޕްރިލިމިނަރީ ބުރުގެ ދެ ވަނަ ލެގުގައި މިއަދު މާލޭގައި މާޒިޔާ އާއި ބަންގްލަދޭޝްގެ ޑާކާ އަބަހާނީ ބައްދަލުކުރި މެޗުގެ ތެރެއިން--. ފޮޓޯ:ނިޝާން އަލީ/މިހާރު\nމާލެ- ފެބުރުއަރީ 12، 2020: އޭއެފްސީ ކަޕުގެ ޕްރިލިމިނަރީ ބުރުގެ ދެ ވަނަ ލެގުގައި މިއަދު މާލޭގައި މާޒިޔާ އާއި ބަންގްލަދޭޝްގެ ޑާކާ އަބަހާނީ ބައްދަލުކުރި މެޗުގެ ތެރެއިން--. ފޮޓޯ:އަހުމަދު އަވްޝަން އިލްޔާސް /މިހާރު\nއަބަހާނީގެ ކުޅުންތެރިޔެއްގެ އަތުން ބޯޅަ ހޯދަން މާޒިޔާގެ ކެޕްޓަން އިރޭ (ކ-2) އާއި ލިލީ (ވ) މަސައްކަތްކުރާއިރު އެ ޓީމުގެ އަފްގާނިސްތާން ޑިފެންޑަރު ޝާރިފް (ކ) ސަމާލުވެގެން. --ފޮޓޯ: އަހްމަދު އަވްޝަން/ މިހާރު


Dharivarun haazirukohgen kiyavaidheyn Ghiyaasuhdheenah angaifi\nދަރިވަރުން ހާޒިރުކޮށްގެން ކިޔަވައިދޭން ޣިޔާސުއްދީނަށް އަންގައިފި\nއޮންލައިން ކްލާސްތައް ކެންސަލްކޮށް ދަރިވަރުން ސުކޫލަށް ހާޒިރު ކޮށްގެން ކިޔަވައިދޭން ޣިޔާސުއްދީން އިންޓަނޭޝަނަލް ސުކޫލަށް އެޑިއުކޭޝަން މިނިސްޓްރީން އަންގައިފި އެވެ.\nކޮވިޑް-19 އިން ރައްކާތެރިވުމަށް އެ ސުކޫލުގެ ގްރޭޑް އެކަކުން ނުވަޔަކަށް އޮންލައިނުކޮށް ކިޔަވައިދޭން ފެށީ މިދިޔަ ހަފުތާގެ ބުދަ ދުވަހު އެވެ. ސުކޫލަށް ހާޒިރު ކޮށްގެން ކިޔަވައިދޭން ނިންމީ ހަމައެކަނި ގްރޭޑް 10 ގެ ދަރިވަރުންނަށެވެ.\nނަމަވެސް އެޗްޕީއޭގެ ގައިޑްލައިން ފޮލޯ ކުރުމާއެކު ހުރިހާ ދަރިވަރުން ސުކޫލަށް ހާޒިރުކޮށްގެން ކިޔަވއިދިނުމަށް އެ ސުކޫލަށް އެޑިއުކޭޝަން މިނިސްޓްރީން އަންގާފައިވާ ކަމަށް އެ ސުކޫލުން ނެރުނު ނޫސް ބަޔާނެއްގައި ބުނެ އެވެ.\nއެ ބަޔާނުގައި ބުނެފައި ވަނީ މާދަމާއިން ފެށިގެން ކުރިން ވެސް ކިޔެވުން ކުރިއަށް ގެންދިޔަ ގޮތަށް ކުރިއަށް ދާނެ ކަމަށެވެ. އަދި މިގޮތަށް މިނިސްޓްރީން އެންގި ނަމަވެސް ދަރިވަރުންގެ ރައްކާތެރިކަމަށްޓަކައި އެޅެން ހުރި ހުރިހާ ފިޔަވަޅެއް އެންމެ މަތީ ލެވެލްގައި އަޅާނެ ކަމަށެވެ.\nޣިޔާސުއްދީނުގެ 13 މުވައްޒަފެއްގެ އިތުރުން 17 ދަރިވަރަކު މިހާރު ވެސް ތިބީ ކަރަންޓީނުކޮށްފަ އެވެ. އެ ސުކޫލުން ގްރޭޑް 10 ފިޔަވައި އެހެން ގްރޭޑްތައް އޮންލައިންކޮށް ކިޔަވައިދޭން ފެށީ އެހެން ސުކޫލުތަކުގެ ދަރިވަރުން ކޮވިޑަށް ޕޮޒިޓިވް ވެ، ސުކޫލުގެ ދަރިވަރުން ޕޮޒިޓިވް ވާ މީހުންނާ ޑައިރެކްޓް ކޮންޓެކްތައް ގިނަވާން ފެށުމުންެވެ.\nމިނިސްޓްރީ އޮފް އެޑިއުކޭޝަން އެޗްޕީއޭ ކޮވިޑް-19\nބިދޭސީ ޓީޗަރުން ފަސް ދުވަހުގެ ކަރަންޓީނަކަށް


އީރާނުގެ ސްކޫލްތަކުގައި އިނގިރޭސި ބަސް ކިޔަވައިދިނުން މަނާކޮށްފި - Voice of Meedhoo\nއީރާނުގެ ސްކޫލްތަކުގައި އިނގިރޭސި ބަސް ކިޔަވައިދިނުން ...\nއީރާނުގެ ޕްރައިމަރީ ސްކޫލްތަކުގައި އިނގިރޭސި ބަސް ކިޔަވައިދިނުން އެޤައުމުގެ ސަރުކާރުން މަނާކޮށްފިއެވެ.\nއީރާނުގެ ސްކޫލްތަކުގައި އިނގިރޭސި ބަސް ކިޔަވައިދިނުން މަނާކުރީ، އެކަމުގެ ސަބަބުން ހުޅަނގުގެ ސަޤާފަތާއި އާދަކާދަތައް އެޤައުމުގައި ފެތުރުމަށް ޖާގަ ލިބިގެންދާނެކަމަށް އެޤައުމުގެ ރޫހީ ލީޑަރު އާޔަތުﷲ އަލީ ޚާމަނާއީ ވިދާޅުވެފައިވަނިކޮށެވެ. ޚާމަނާއީ ވިދާޅުވީ، ޕްރައިމަރީ މަރުހަލާއަކީ ދަރިވަރުންނަށް އީރާނުގެ ސަޤާފަތުގެ ބިންގާ އެޅިގެންދާ މަރުހަލާކަމަށެވެ.\nއީރާނުގެ ހަޔަރ އެޑިއުކޭޝަން ކައުންސިލުގެ ރައީސް ވިދާޅުވީ، ސަރުކާރު ސްކޫލްތަކުގެ އިތުރުން އަމިއްލަ ފަރާތްތަކުން ހިންގާ ސްކޫލްތަކުގެ ޕްރައިމަރީ ގްރޭޑްތަކުގައިވެސް އިނގިރޭސި ބަސް ކިޔަވައިދިނުމަކީ މަނާކަމެއްކަމަށެވެ.\nއީރާނުގެ ސްކޫލްތަކުގައި ޢާއްމު ގޮތެއްގައި އިނގިރޭސި ބަސް ކިޔަވައިދޭން ފަށަނީ ދަރިވަރުންގެ އުމުރުން 12 އަހަރާއި 14 އަހަރާ ދެމެދުއެވެ. ބައެއް ދަރިވަރުން އިނގިރޭސިބަސް ދަސްކޮށްދޭ ޚާއްސަ ކްލާސްތަކަށްވެސް ދެއެވެ. ނަމަވެސް އީރާނުގެ ހަރުކަށި ދީނީ ލީޑަރުން އަބަދުވެސް މިކަމަށް ދެކޮޅު ހަދައެވެ.\nޕްރައިމަރީ ގްރޭޑްތަކުގައި އިނގިރޭސިބަސް ކިޔަވައިދިނުން މަނާކުރުމުން، ސޯޝަލް މީޑިއާގައި އީރާނުގެ ރައްޔިތުންގެ ދަނީ އެކަމަށް ފާޑުކިޔައި، ޖޯކު ޖަހަމުންނެވެ.


ގޭގެއަށް ޒިޔާރަތްކުރުމުގެ އަދަބުތައް (3) – DhiSalafiyyah\n(4) މަޙްރަމުން ތިބޭ ގެއަކަށް ވަންނައިރު އިޛުނަ ހޯދަންޖެހޭނެތަ؟\nމަޙްރަމުންނަކީ ފިރިމީހާއާއި އަނބިމީހާއާއި، އަދި ނަސަބުގެ ސަބަބުން ނުވަތަ ހުއްދަ ގޮތެއްގެ ސަބަބުން ތިމާއަށް އަބަދަށް ކައިވެނިކުރުން ޙަރާމްމީހުންނެވެ.(1) މަޙްރަމުން އުޅޭ ގެއަކަށް ވަންނައިރުވެސް އިޛުނަ ހޯދުމަކީ އިސްލާމީ ރިވެތި އަދަބެކެވެ. މިގޮތުން އިމާމް މާލިކް މުޥައްޠާގައި ޢަތާއު ބުން ޔަސާރު ކިބައިން ރިވާކުރައްވާފައިވާ މުރުސަލު ރިވާޔަތެއްގައި ވެއެވެ. ((أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ سَأَلَهُ رَجُلٌ فَقَالَ: يَا رَسُولَ اللَّهِ أَسْتَأْذِنُ عَلَى أُمِّي، فَقَالَ: نَعَمْ، قَالَ الرَّجُلُ: إِنِّي مَعَهَا فِي الْبَيْتِ، فَقَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ: اسْتَأْذِنْ عَلَيْهَا. فَقَالَ الرَّجُلُ: إِنِّي خَادِمُهَا، فَقَالَ لَهُ رَسُولُ اللَّهِ صَلَّى اللَّهُ عَلَيْهِ وَسَلَّمَ: اسْتَأْذِنْ عَلَيْهَا، أَتُحِبُّ أَنْ تَرَاهَا عُرْيَانَةً؟ قَالَ: لَا، قَالَ: فَاسْتَأْذِنْ عَلَيْهَا.)) (المؤطأ: رواية يحيى اللّيثي: رقم الحديث: 1729) މާނައީ: “ހަމަކަށަވަރުން ރަސޫލުﷲ ޞައްލަﷲ ޢަލައިހިވަސައްލަމައާ މީހަކު ސުވާލުކުރެއްވިއެވެ. އެމީހާ ދެންނެވިއެވެ. އޭ ﷲގެ ރަސޫލާއެވެ! ތިމަންގެ މަންމަ (ގެ ކައިރިއަށް ގެއަށް ވަންނައިރު) އިޛުނަ ހޯދަންޖެހޭނެތޯއެވެ؟ އެކަލޭގެފާނު ޙަދީޘް ކުރެއްވިއެވެ. އާއެކެވެ. އެމީހާ ދެންނެވިއެވެ. މަންމައާއެކު ގޭގަ އުޅެނީ (ހަމައެކަނި) ތިމަންނައެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘް ކުރެއްވިއެވެ. އެކަނބުލޭގެ ކިބައިން އިޛުނަ ހޯދާށެވެ. އެމީހާ ދެންނެވިއެވެ. މަންމައަށް ޚިދުމަތްކޮށްދެނީ ތިމަންނައެވެ. ރަސޫލުﷲ ޞައްލަﷲ ޢަލައިހިވަސައްލަމަ އެމީހާއަށް ޙަދީޘް ކުރެއްވިއެވެ. އެކަނބުލޭގެ ކިބައިން އިޛުނަ ހޯދާށެވެ. އެކަނބުލޭގެ އޮރިޔާން ޙާލަތުގައި ވަނިކޮށް ދެކެން ތިބާ އެދޭނެ ހެއްޔެވެ؟ އެމީހާ ދެންނެވިއެވެ. ނޫނެކެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘް ކުރެއްވިއެވެ. (އެހެންވީއިރު) އެކަނބުލޭގެ ކިބައިން އިޛުނަ ހޯދާށެވެ.” މުރުސަލު ޙަދީޘަކީ ޟަޢީފު ޙަދީޘްގެ ވައްތަރެކެވެ.(2) މި ޙަދީޘާމެދު އިބްނު ޢަބްދުލް ބައްރު ރަޙިމަހުﷲ ‘އަލްއިސްތިޛްކާރު’ ގައި ވިދާޅުވެފައިވެއެވެ. ” މި ޙަދީޘް، މި ލަފްޒުން އެއްވެސްގޮތަކުން މުސްނަދުކޮށް (އެބަހީ؛ ރަސޫލާއާހަމައަށް މެދުނުކެނޑި ގުޅިގެންވާ) ކަމެއް ތިމަންނައަށް އެނގިގެން ނުވެއެވެ. މި ޙަދީޘަކީ ޞައްޙަ މުރުސަލު ރިވާޔަތްތަކުގެ ތެރެއިންވާ ރިވާޔަތެކެވެ.” މި ޙަދީޘް ޟަޢީފުނަމަވެސް މި ޙަދީޘަށް މާނައިގެގޮތުން ބާރު ލިބޭ ރިވާޔަތްތައް ވެއެވެ.\nއެގޮތުން އިމާމް އަލްބުޚާރީ އަދަބް އަލްމުފްރަދުގައި ޢަލްޤަމާގެ ކިބައިން ރިވާކުރައްވާފައިވެއެވެ. ((جَاءَ رَجْلٌ إِلَى عَبْدِ اللهِ، قَالَ: أَأَسْتَأْذَنُ عَلَى أُمِّي؟ فقال: مَا عَلَى كُلِّ أَحْيَانِهَا تُحِبُّ أَنْ تَرَاهَا)) (الأدب المفرد: رقم الحديث: 1059، و صححه ابن حجر في فتح الباري، و الألباني في صحيح الأدب المفرد) މާނައީ: “ޢަބްދުﷲ (ބުން މަސްޢޫދު) ގެ އަރިހަށް މީހަކު އައިސް ދެންނެވިއެވެ. ތިމަންގެ މަންމަ (ގެ ކައިރިއަށް ގެއަށް ވަންނައިރު) އިޛުނަ ހޯދަންޖެހޭނެތޯއެވެ؟ ޢަބްދުﷲ ވިދާޅުވިއެވެ. އެކަނބުލޭގެ ކޮންމެ ކޮންމެ ޙާލަތެއްގައި ހުއްޓާވެސް އެކަނބުލޭގެ ދެކެން ތިބާ ބޭނުންވާނެ ހެއްޔެވެ؟” އަދި މުސްލިމް ބުން ނުޛައިރުގެ ކިބައިން ރިވާކުރައްވާފައިވެއެވެ. ((سَأَلَ رَجْلٌ حُذَيْفَةَ فَقَالَ: أَسْتَأْذَنُ عَلَى أُمِّي؟ فَقَالَ: إِنْ لَمْ تَسْتَأْذَنُ عَلَيْهَا رَأَيْتَ مَا تَكْرَه.)) (الأدب المفرد: رقم الحديث: 1060، و صححه ابن حجر في فتح الباري، وحسّنه الألباني في صحيح الأدب المفرد) މާނައީ: “ޙުޛައިފަތުގެފާނާ މީހަކު ސުވާލުކުރެއްވިއެވެ. އެމީހާ ދެންނެވިއެވެ. ތިމަންގެ މަންމަ (ގެ ކައިރިއަށް ގެއަށް ވަންނައިރު) އިޛުނަ ހޯދަންޖެހޭނެތޯއެވެ؟ ޙުޛައިފާ ވިދާޅުވިއެވެ. ތިބާ އެކަނބުލޭގެ ކިބައިން އިޛުނަ ނުހޯދާކަމުގައިވާނަމަ، ތިބާ ނުރުހޭ ތަންތަން ފެންނާނެއެވެ.”\nއަދި އުޚްތުންގެ ކައިރިއަށް ވަންނައިރު އިޛުނަ ހޯދުމާބެހޭގޮތުން ޢަޠާއު ރަޙިމަހުﷲގެ ކިބައިން ރިވާވެފައިވެއެވެ. ((عَنْ عَطَاء قَالَ: سَأَلْتُ ابْنَ عَبَّاسٍ فَقُلْتُ: أَسْتَأْذَنُ عَلَى أُخْتِي؟ فَقَالَ: نَعَمْ. فَأَعِدْتُ فَقُلْتُ: أُخْتَانِ فِي حُجْرِي، وَأَنَا أَمُونِهِمَا وَأَنْفِقُ عَلَيْهِمَا أَسْتَأْذَنُ عَلَيْهِمَا؟ قَالَ: نَعَمْ، أَتُحِبُّ أَنْ تَرَاهُمَا عُرْيَانَتَيْنِ.)) (الأدب المفرد: رقم الحديث: 1063، و صححه ابن حجر في فتح الباري، و الألباني في صحيح الأدب المفرد) މާނައީ: “ޢަޠާއު ވިދާޅުވިއެވެ. އިބްނު ޢައްބާސްއާ ސުވާލުކުރައްވަމުން ތިމަން ދެންނެވީމެވެ. ތިމަންގެ އުޚްތާ (ގެ ކައިރިއަށް ގެއަށް ވަންނައިރު) އިޛުނަ ހޯދަންޖެހޭނެތޯއެވެ؟ ވިދާޅުވިއެވެ. އާއެކެވެ. ފަހެ، ތިމަން އަނެއްކާ ތަކުރާރުކޮށް އެއްސެވީމެވެ. (ތިމަންގެ) ދެއުޚްތުން (އުޅެނީ) ތިމަންގެ ގޭގައެވެ. އަދި އެދެމީހުންގެ ކަންތައްތައްކޮށްދީ، ހޭދަކޮށް ހަދަނީ ތިމަންނައެވެ. އެ ދެ އުޚްތުން (ގެ ކައިރިއަށް ގެއަށް ވަންނައިރު) އިޛުނަ ހޯދަންޖެހޭނެތޯއެވެ؟ ވިދާޅުވިއެވެ. އާއެކެވެ. އެދެމީހުން އޮރިޔާން ޙާލުގައި ވަނިކޮށް ދެކެން ތިބާ ބޭނުންވާނެ ހެއްޔެވެ؟”\nބަޔާންވެ ދިޔަ ރިވާޔަތްތަކުން ދޭހަކޮށްދެނީ މަޙްރަމުންގެ ގޭގެއަށް ނުވަތަ ކޮޓަރިތަކަށް ވަންނައިރުވެސް އިޛުނަ ހޯދަންޖެހޭނެކަމެވެ. (ނުނިމޭ)\n(1) އެގޮތުން ނަސަބުގެ ސަބަބުން ކައިވެނި ޙަރާމްވާ އަންހެނުން7އެކެވެ. އެއީ:\n* މަންމައިން. (މީގެ ތެރޭގައި ބައްޕައާއި މަންމަފަރާތުގެ މާމައިން ކިތަންމެ ދުރަށް ދިޔަނަމަވެސް ހިމެނޭނެއެވެ.)\n* އަންހެން ދަރިން. (މީގެ ތެރޭގައި ދަރިންގެ ދަރިން މިގޮތަށް ކިތަންމެ ދުރަށް ދިޔަނަމަވެސް ހިމެނޭނެއެވެ.)\n* އުޚްތުން. (މީގެ ތެރޭގައި އެއްބަނޑު އެއްބަފާ، އަދި އެއްބަފާ، އަދި އެއްބަނޑު އުޚްތުން ހިމެނޭނެއެވެ.)\n* މަންމަ ފަރާތު ބޮޑުދައިތަ. (ކިތަންމެ ގިނަވިޔަސް ހިމެނޭނެއެވެ.)\n* ބައްޕަ ފަރާތު ބޮޑުދައިތަ. (ކިތަންމެ ގިނަވިޔަސް ހިމެނޭނެއެވެ.)\n* އެއްބަނޑު އެއްބަފާ، ނުވަތަ އެއްބަފާ، ނުވަތަ އެއްބަނޑު އަޚާގެ އަންހެންދަރިން. (އެބަހީ؛ ތިމާއަށް ބޮޑުބޭބެ ކިޔާ އަންހެން ކުދިން.)\n* އެއްބަނޑު އެއްބަފާ، ނުވަތަ އެއްބަފާ، ނުވަތަ އެއްބަނޑު އުޚްތުގެ އަންހެންދަރިން. (އެބަހީ؛ ތިމާއަށް ބޮޑުބޭބެ ކިޔާ އަންހެން ކުދިން.)\nހުއްދަގޮތެއްގެ ސަބަބުން ކައިވެނި ޙަރާމްވާ މީހުންނަކީ އެއްކިރުވުމުގެ ގޮތުން ކައިވެނި ޙަރާމްވާ މީހުންނާއި، ކައިވެނީގެ ސަބަބުން އަބަދަށް ކައިވެނި ޙަރާމްވާމީހުނެވެ. މިގޮތުން އެއްކިރުވުމުގެ ގޮތުން ޙަރާމްވާނީ ނަސަބުގެގޮތުން ކައިވެނި ޙަރާމްވާ މީހުންނާ އެއްދަރަޖައެއްގައި ތިބޭ މީހުންނެވެ. އެގޮތުން ކިރުދިން އަންހެނާ މަންމައަކަށްބަލައިގެން އެއްކިރުވުމުގެ ސަބަބުން ޙަރާމްވާ މީހުން ބަލާނީއެވެ.\nކައިވެނީގެ ސަބަބުން މަޙްރަމުންގެ ޙުކުމް ހިނގާމީހުންނަކީ؛\n* އަނބިމީހާގެ މަންމަ. (މިގޮތުން އަނބިމީހާގެ މަންމައާއި ބައްޕަގެ މަންމަ މިގޮތަށް ކިތަންމެ ދުރަށް ދިޔަނަމަވެސް ހިމެނޭނެއެވެ.)\n* ރޭކުރި އަނބިމީހާގެ އަންހެން ދަރި.\n* ފިރިހެންދަރީގެ އަނބިން. (މީގެ ތެރޭގައި ފިރިހެން ދަރީގެ ފިރިހެންދަރީގެ އަންހެން ދަރިން މިގޮތަށް ކިތަންމެ ދުރަށް ދިޔަނަމަވެސް ހިމެނޭނެއެވެ.)\n* ބައްޕަގެ އަންހެނުން. (އެބަހީ؛ ދޮން މަންމަ)\n(2) މުރުސަލު ޙަދީޘަކީ ރާވީ އާއި ރަސޫލުﷲ ޞައްލަﷲ ޢަލައިހިވަސައްލަމައާމެދުގައި އެހެން ރާވީއެއް ވެއްޓިފައިވާ ޙަދީޘެވެ. މި ޙަދީޘް ރިވާވެގެން މިވަނީ ޢަޠާއު ބުން ޔަސާރުގެ ކިބައިންނެވެ. ޢަޠާއު ބުން ޔަސާރަކީ ތާބިޢީ ބޭކަލެކެވެ. ރަސޫލުﷲ ޞައްލަﷲ ޢަލައިހިވަސައްލަމައާ ބައްދަލުވެވަޑައިގެންފައެއްނުވެއެވެ. އެހެންކަމުން ޢަޠާއު އާއި ރަސޫލާ ޞައްލަﷲ ޢަލައިހިވަސައްލަމަ އާ މެދުގައި ރާވީއަކު ވެއްޓިފައިވެއެވެ. މުރުސަލު ޙަދީޘަކީ ޟަޢީފު ޙަދީޘްގެ ވައްތަރެކެވެ.


ދެރަ ނިކަމެތި މީހާ ވައްކަން ކުރީމައި "ގަން ހިންގުވުން", އިންސާފެއްބާ! | Jazeera\tދެރަ ނިކަމެތި މީހާ ވައްކަން ކުރީމައި "ގަން ހިންގުވުން", އިންސާފެއްބާ! - Jazeera\nއީމާ މުހައްމަދު ވަހީދު June 6, 2019 181 views0


ޑިޕްރެޝަން: މިއީ ޖޯކެއް ނޫން! | | Sangu News\nޑިޕްރެޝަން: މިއީ ޖޯކެއް ނޫން!\n14 ޖެނުއަރީ 2020 - 04:52\nޑިޕްރެޝަން އަށް ގޮސްފައިވާ ކުއްޖެއް.\nޑިޕްރެޝަން އަކީ އާންމުވަމުން އަންނަ ނަފްސާނީ ބައްޔެކެވެ. މި ބައްޔަކީ ދިގުދެމިގެންދާ ކަމަކަށްވެދާނެ އެވެ. ނޫނީ އައިސް، ގޮސްވާ ކަމަކަށް ވެސް ވެދާނެ އެވެ. މިއީ ބައެއް ފަހަރު އޭގެ ސަބަބުން ދިރިއުޅުމަށް ނޭދެވޭ އަސަރު ފޯރާ ބައްޔެކެވެ. އާދައިގެ ވަރަކަށް މިބަލި ކުރިމަތިވުމުން ބޭހާއި ނުލައި ހަމައެކަނި ކައުންސިލިންގ ނަގައިގެން ފަރުވާ ކުރެވިދާނެ އެވެ.\nނަމަވެސް މެދު މިންވަރަކަށް ނޫނީ މާބޮޑަށް ކުރިމަތިވެއްޖެނަމަ، ބޭހުގެ ފަރުވާ ނެގުމާއެކު ކައުންސިލިންގ ވެސް ނަގަންޖެހޭނެ އެވެ. ޑިޕްރެޝަން އަކީ ނަފްސާނީ ނުކުޅެދުންތެރިކަމެކޭ ބުނެވިދާނެ އެވެ.\nއަންހެނުންނަށް ހިތާމަކުރުމުގެ ބަލި ކުރިމަތިވުމުގެ ފުރުޞަތު ބޮޑުކަން ފާހަގަކުރެވޭއިރު، އެންމެ ނުރައްކާތެރި މަރުހަލާގައި އަމިއްލައަށް މަރުވުމުގެ ޚިޔާލުތައް ކުރެވޭގޮތް ވެއެވެ. ނޫނީ އަމިއްލައަށް މަރުވުމަކީ ވެދާނެ ގޮތެކެވެ. އަދި މި ބަލީގެ ސަބަބުން ކޮންމެ އަހަރަކު މިލިއަނެއްހާ މީހުން އަމިއްލައަށް މަރުވާކަމަށް ވެއެވެ.\nކޮންމެ5މީހެއްގެ ތެރެއިން އެކަކީ އެމީހެއްގެ ހަޔާތުގެ ކޮންމެވެސް ހިސާބެއްގައި ޑިޕްރެޝަންއާ ކުރިމަތިލާނެ މީހެކެވެ. ކޮންމެ މީހަކަށް ވެސް ޑިޕްރެޝަން ކުރިމަތިވެދާނެ އެވެ. އަދި އެކިމީހުންނަށް ޑިޕްރެޝަން ކުރިމަތިވަނީ އެކި މިންވަރަށެވެ.\nޑިޕްރެޝަން: ކުރިމަތިވަނީ ކީއްވެ؟\nބައެއް ފަހަރު ޑިޕްރެޝަންއާ ކުރިމަތިވި ސަބަބު އެނގިދާނެއެވެ. އަނެއްބައި ފަހަރު ނޭނގިދާނެއެވެ. ޑިޕްރެޝަންއާ ކުރިމަތިވުމުގައި ޖިސްމާނީ، ނަފުސާނީ އަދި އިޖުތިމާޢީ ސަބަބުތައް ފޮރުވިފައިވުމަކީ ވަރަށް ގާތް ކަމެކެވެ.\nޑިޕްރެޝަންގެެ ސަބަބުން މީހާގެ ފިކުރުކުރުން އިތުރުވެ، މީހާގެ ދިރިއުޅުމަށް އޭގެ ނޭދެވޭ އަސަރު ފޯރާގޮތް ވެއެވެ. ޑިޕްރެޝަންއާ ކުރިމަތިވުމުގައި ވެސް ގުޅުންތަކެއް ވެއެވެ.މިސާލަކަށް ހިތާއި ލޭހޮޅިތަކުގެ ސަބަބުން މީހަކަށް ޑިޕްރެޝަންއާ ކުރިމަތިވެދާނެއެވެ.\nހަމަމިގޮތަށް ޑިޕްރެޝަންގެ ސަބަބުން މީހަކަށް ހިތާއި ލޭހޮޅީގެ ބަލިތައް ޖެހުމަށް މަގުފަހިވެގެން ހިނގައިދާނެ އެވެ. ޑިޕްރެޝަން ހުންނަ މީހުންގެ ސިކުނޑީގައި ޖިސްމާނީ ބަދަލުތަކެއް ހުރެދާނެއެވެ.\nމިގޮތަށް އައިސްފައި ހުރެދާނެ ބަދަލުތަކުގެ މުހިއްމުކަން އަދި މުޅިން ހޯދިފައެއް ނުވެއެވެ. ސިކުނޑީގައި ހުންނަ ނިއުރޯޓްރާންސްމިޓަރުތަކަކީ ވެސް މީހާގެ މިޒާޖުގައި މުހިއްމު ދައުރެއް އަދާކުރާ ކެމިކަލް އަކަށްވުމުން، މިމާއްދާތަކަށް އަސަރު ކުރުމަކީ ވެސް ޑިޕްރެޝަންއާ ކުރިމަތިވުމަށް މެދުވެރިވެދާނެ ސަބަބެއް ކަމަށް ބެލެވިފައި ވެއެވެ.\nހަށިގަނޑުގެ ހޯރމޯން އަށް އަންނަ ބަދަލުތަކުގެ ސަބަބުން ވެސް މި ބަލި ކުރިމަތިވެދާނެ އެވެ. މީގެ އިތުރުން، އާއިލާގެ ތެރޭގައި މި ބަލި ދައުރުވަމުން އައުމަކީ ވެސް ވެދާނެ ގޮތެކެވެ.\nޑިޕްރެޝަންއަކީ ކޮންމެ އުމުރެއްގައި ވެސް ދިމާވެދާނެ ކަމެކެވެ. ފިރިހެނުންނަށްވުރެ އަންހެނުންނަށް މި ބަލި ކުރިމަތިވާލެއް ނިސްބަތުން ގިނަކަން ފާހަގަ ކުރެވެއެވެ. ފަހަރުގައި މިކަމުގެ ސަބަބަކީ ކަމެއް ދިމާވުމުން ނިސްބަތުން އަންހެނުން އެކަމަކަށް ފަރުވާ ހޯދާ މިންވަރު އިތުރުވާތީ ކަމަށް ވެސް ވެދާނެއެވެ.\nޑިޕްރެޝަން: ކުރިމަތިވެފައިވާކަން އެނގޭނީ ކިހިނެއް؟\nޑިޕްރެޝަންއަކީ މަޑުމަޑުން އާލާވަމުން އަންނަ ކަމަކަށްވާތީ، އެކަން ކުރިމަތިވެފައިވަނީ ކިހާ މިންވަރަކަށް ފާހަގަނުވުމަކީ ވެދާނެ ގޮތެކެވެ. ވަރަށް އަވަދިނެތި ބުރަކޮށް އުޅެގެން އެކަމުން ސަލާމަތްވާން މަސައްކަތްކުރެވިދާނެ އެވެ.\nނަމަވެސް މިކަމުން އިތުރަށް ނުތަނަވަސްވެ، ހަށިގަނޑު ވަރުބަލިވާގޮތް ވެއެވެ. ހަށިގަނޑުގެ އެކި ހިސާބުތަކުގައި ތަދުތަކާ ރިހުންތައް އުފެދި، ނިދިނައުން ކުރިމަތިވާން ފަށައެވެ. ބައެއް ފަހަރު މިގޮތަށް ހަށިގަނޑުގެ އެކި ހިސާބުތަކުގައި އުފެދޭ ރިހުމާއި، ތަދަކީ ޑިޕްރެޝަންގެެ ފުރަތަމަ އަލާމާތްކަމަށް ވެސް ވެދާނެ އެވެ.\nޑިޕްރެޝަން: ފަރުވާއަކީ ކޮބާ؟\nޑިޕްރެޝަންއަަށް ވަރަށް ގިނަ ފަރުވާ ދެވެއެވެ. ތަފާތު މީހުންނާއި ގުޅޭނީ ތަފާތު ފަރުވާއެވެ. އެކަކަށް ކަމުދާ ފަރުވާއެއް އަނެކަކަށް ކަމުނުގޮސްދާނެއެވެ. ބައެއް ފަހަރު ބަލިމީހާއަށް ފައިދާވާނީ ދެތިން ވައްތަރުގެ ފަރުވާ ތަޖުރިބާ ކޮށްގެންނެވެ.\nމިބައްޔަށް ފަރުވާކުރުމުގައި ބަލި ކުރިމަތިވީ ކީއްވެގެންކަން އެނގުމާއި، ނަފްސާނީގޮތުން އައިސްފައިވާ ބަދަލުތަކަށް ސަމާލުކަން ދިނުން މުހިއްމެވެ. ފަރުވާހޯދާއިރު ވިސްނަންޖެހޭ އަނެއްކަމަކީ މިއީ ކުއްލިއަކަށް ރަނގަޅުވާނެ ބައްޔެއް ނޫންކަމާއި، އެހެން ބަލިތަކެކޭ އެއްފަދައިން ފަރުވާ އާއެކު މަޑުމަޑުން ރަނގަޅުވާނެ ބައްޔެއް ކަމެވެ.\n1 - ޑޮކްޓަރީ ބޭހުގެ ފަރުވާ\nމިފަރުވާ ދެއްވާނީ ނަފްސާނީ ބަލީގެ ޚާއްޞަ ޑޮކްޓަރުންނެވެ. އެފަދަ މީހަކު ނެތްނަމަ، އެކަމުގެ ތަމްރީނު ލިބިފައިވާ ޢާންމު ބަލިތަކުގެ ޑޮކްޓަރުންނެވެ.6މަހަށްވުރެ ގިނަ ދުވަހު، ޑިޕްރެޝަންގައި އުޅެފައިވާނަމަ، ނޫނީ ޑިޕްރެޝަން ކުރިމަތިވެފައިވާ މިންވަރު މަތިނަމަ، ނަފްސާނީ ބަލީގެ ޚާއްޞަ ޑޮކްޓަރެއްގެ އެހީތެރިކަން ހޯދުން ބުއްދިވެރި އެވެ. ޑޮކްޓަރުންދޭ ލަފާތަކާ އެއްގޮތަށް ބޭސް ބޭނުންކުރުމަކީ ވަރަށް މުހިއްމު ކަމެކެވެ. ބޭސް ހުއްޓާލުމުގެ ކުރިން ކުރީގެ ބޭސް ސިޓީ އާއެކު ޑޮކްޓަރަށް ދެއްކުމަކީ ވަރަށް މުހިއްމު ކަމެކެވެ. ޑޮކްޓަރުންދޭ ލަފާތަކާ އެއްގޮތަށް ބޭސް ބޭނުންކުރުމަކީ ވަރަށް މުހިއްމު ކަމެކެވެ. ބޭސް ހުއްޓާލުމުގެ ކުރިން ކުރީގެ ބޭސް ސިޓީ އާއެކު ޑޮކްޓަރަށް ދެއްކުމަކީ ވަރަށް މުހިއްމު ކަމެކެވެ.\n2 - ބޭހާނުލައި ދެވޭ ފަރުވާ\nކޮގްނިޓިވް ބިހޭވިއަރަލް ތެރަޕީ: މިއީ ކުރެވޭ ޚިޔާލުތައް، އިހުސާސްތައް، އަދި އަމަލުތައް ބަދަލުކުރުވާ ފަރުވާ އެވެ. މިފަރުވާ އާންމުކޮށް ދޭނީ ކްލިނިކަލް ސައިކޮލޮޖިސްޓުންނާއި، ކޮގްނިޓިވް ބިހޭވިއަރަލް ތެރަޕިސްޓުންނެވެ. މިއީ ހިތާމަކުރުމުގެ ބައްޔަށްދެވޭ އެންމެ އާންމު ފަރުވާ އެވެ. މިފަރުވާގައި މީހާގެ ވިސްނުމުގައި ނުވަތަ އުޅުމުގައިހުރި ނުރަގަޅު ޚިޔާލުތަކާ ދުރުކުރެވޭތޯ ބަލާނެއެވެ.\nމިހާލަތަށް އަންނަނީ ކީއްވެގެންކަން ހޯދައި، މިޚިޔާލުތަކާ ޖަދަލުކޮށް، މުޅިން އާ ގޮތަކަށް ޚިޔާލުތައް ބަދަލުކުރުމަށް ފަރުވާ ދެވެއެވެ. ޚިޔާލުތައް ބަދަލުވުމުން، އިހުސާސްތައް ބަދަލުވެއެވެ. އުޅުން ބަދަލުކުރުމަށް މިފަރުވާ ދިނުން މުހިއްމު މަސައްކަތްތަކެއް ކުރެއެވެ.\nދޭދޭ ގުޅުން ބަދަހިކުރަންދޭ ފަރުވާ: އާއިލާއާއި އޮންނަނީ ކޮންކަހަލަ ގުޅުންތަކެއްތޯ، ކުދިންނާއި އޮންނަނީ ކޮންކަހަލަ ގުޅުންތަކެއްތޯ، މަސައްކަތްކުރާ ތަނުގެ މީހުންނާއި އޮންނަނީ ކޮންކަހަލަ ގުޅުންތަކެއްތޯ، އަދި މިގުޅުންތަކާ މެދު ހިތްހަމަޖެހޭތޯ، އަދި މިގުޅުންތައް ރަގަޅުކުރުމަށް ހަދާނީ ކިހިނެއްތޯ މިފަރުވާގެ ތެރެއިން ދެނެގަނވެއެވެ. ރަނގަޅު ޞިއްޙަތެއްގައި ހުރުމަށް ކޮންމެ މީހަކުވެސް އެމީހަކާއި، އެހެން މީހުންނާއި ދެމެދު އޮންނަ ގުޅުން ރަގަޅު ކުރަން ޖެހޭނެ އެވެ.\nކައުންސިލިންގ: ކައުންސިލިންގ އިން ތަމްރީނުލިބިފައިވާ ކައުންސެލަރުންނަށް ޑިޕްރެޝަން ކުޑަކޮށް ތަހައްމަލުކުރާ މީހުންނަށް ކައުންސިލިންގ ދެވިދާނެ އެވެ. ނަމަވެސް ކައުންސިލިންގ ދެމުން ދަނިކޮށް ވެސް ރަނގަޅުވުމުގެ އެއްވެސް އަލާމާތެއް ނުފެނިއްޖެނަމަ، ނަފްސާނީ ބަލީގެ ޑޮކްޓަރަކަށް އަވަހަށް ދެއްކުމަށް ބުނާށެވެ.\nއާއިލާއަށް އަމާޒުކޮށްގެންދޭ ފަރުވާ: އާންމު ގޮތެއްގައި ފެމިލީ ތެރަޕީ އަށް ދާނީ މީހާގެ ޑިޕްރެޝަން އަންނަނީ އާއިލާގެ ތެރޭގައި ހިނގާ ކަންތަކަކުން ނަމަ، ނުވަތަ އާއިލާގެ އެހީ ބޮޑަށް މީހާއަށް ލިބުން މުހިއްމުވާނަމަ އެވެ. މިފަރުވާގައި ބޮޑަށް ބަލާނީ އާއިލާގެ ތެރޭގައި ޖެހޭ މައްސަލަތައް ހައްލުކުރެވޭނީ ކޮން ގޮތްތަކަކުންތޯއާއި، އާއިލާގެ މީހުން ޑިޕްރެޝަން ޖެހިފައިވާ މީހާއަށް އެކަމުން އަރައިގަތުމަށް ވެވިދާނެ އެހީއަކީ ކޮބައިތޯ އެވެ. މިފަރުވާ ދޭނީ ފެމިލީ ތެރަޕީގެ ޚާއްޞަ ތަމްރީނު ލިބިފައިވާ މީހުންނެވެ.\nހޮސްޕިޓަލްގައި ބާއްވައިގެންދޭ ފަރުވާ: އަމިއްލައަށް މަރުވުމުގެ ޚިޔާލުތައް މާބޮޑަށް ބޮޑުވެ، އެކަހަލަ ކަމެއް ކުރަން އުޅޭނަމަ، ނުވަތަ އެފަދަ ކަމެއް ރާވާކަމަށް ޝައްކުވެއްޖެނަމަ، އަވަހަށް ހޮސްޕިޓަލަށް ގެންދަންވާނެއެވެ. ހޮސްޕިޓަލަށް ގެންދިއުމުން ނަފްސާނީ ޑޮކްޓަރުންގެ ލަފަޔާ އެއްގޮތަށް ކަންތައް ކުރަންވާނެއެވެ. ދިރާސާތަކުން ދައްކަނީ ގިނަ ފަހަރަށް އަމިއްލައަށް މަރުވާން ވިސްނަނީ ހިތާމަކުރުމުގެ ބަލި އެންމެ މަތީ ދަރަޖައަށް ނޫނީ ހިތާމަކުރުމުގެ ބަލި ދިއުމަށްފަހުގައި ކަމަށެވެ.\nދީނީ އަދި ރޫހާނީ ފަރުވާ: މިބަލިން އަރައިގަތުމަށްޓަކައި ކިޔާ ތަފާތު ދުޢާތައް ހުރެއެވެ. ދީނީ އިލްމުވެރިއެއްގެ އެހީގައި މިކަންތައްތައް ދެނެގަނެ، ރޫހާނީ ފަރުވާ ހޯދިދާނެ އެވެ.


މަހަކު 6,295/- ރުފިޔާ\nމަހަކު 2,000/- ރުފިޔާ\n- މި މަޤާމަކީ ޓެކްނިކަލް ކޯ އެލަވަންސް ދެވޭ މަޤާމަކަށްވާތީ، މި މަޤާމަށް ޓެކްނިކަލް ކޯ ދޭ ކޯ ޑިސިޕްލިންތަކަކީ ފައިނޭންސް، އެކައުންޓިންގ ނުވަތަ އިކޮނޮމިކްސް އެވެ. ޓެކްނިކަލް ކޯ އެލަވަންސްގެ ގޮތުގައި ދެވޭނީ މުސާރައިގެ %28 އެވެ.\nރާއްޖޭގެ އަދި ރާއްޖެއިން ބޭރުގެ މާލީ އިދާރާތަކާއި އަދި ރާއްޖެއަށް އެކި ގޮތްގޮތުން އެހީތެރިވެދޭ ފަރާތްތަކާއި އޮންނަ ގުޅުން ބަދަހިކުރުމާއި، އެފަރާތްތަކުން ލިބެންހުންނަ އެހީގެ (ލޯން، ހިލޭއެހީ، ތަމްރީންފަދަ) އެކި ފުރުސަތުތައް ހޯދުން\nލޯނާއި ހިލޭއެހީގެ ދަށުން ހިންގަމުން ދާ މަޝަރޫޢުތަކާއި އަދި ހިންގުމަށް ރޭވަފައިވާ މަޝްރޫޢުތަކުގެ ސްޓޭޓަސް އަޕްޑޭޓް ކުރުމާއި، އެގްޒެކިއުޓިންގ އެޖެންސީގެ ހައިސިއްޔަތުން، މަޝްރޫޢުތަކަށް ދިމާވެފައިވާ މައްސަލަތައް ހައްލުކުރުމަށް ކުރަންޖެހޭ ކަންތައްތައް އިންތިޒާމްކުރުން.\nޑިވިޜަނުން ކުރާ މަސައްކަތާއި ގުޅުންހުރި ކަންކަމުގައި ރާއްޖެއަށް އަންނަ ވަފްދު ތަކާއި، ރާއްޖެއިން ދާ ވަފްދުތައް ތައްޔާރުވުމުގެ ގޮތުން ޑިވިޜަނުން ކުރަން ކަނޑައަޅާފައިވާ ކަންތައްތައް ކުރުން.\nއަލަށް ސޮއިކުރެވޭ ދައުލަތަށް ނަގާ ލޯނާ، ލިބޭ ހިލޭއެހީގެ އެގްރީމަންޓާއި ގުޅިގެން، މިނިސްޓްރީން ކުރަންޖެހޭ ހުރިހާ ކަމެއް ކުރުން.\nކޮމެންޓް ހޯދުމަށް އެކިއެކި އޮފީސްތަކުން ލިބޭ އެގްރީމެންޓް/އެމް.އޯ.ޔޫ/ރިޕޯޓް ފަދަ ލިއުންތަކަށް މި މިނިސްޓްރީގެ ކަމާބެހޭ ޑިވިޜަންތަކުން ކޮމެންޓް ހޯދާ އެފަރާތްތަކަށް ފޮނުވުން\nއެކިއެކި އެހީދޭ ފަރާތްތަކުން ރާއްޖެއަށް ލިބެންހުރި އެހީގެ ބާވަތާ، ފަރާތްތައް ދެނެގަނެ، އެހީ ހޯދުމުގެ މަސައްކަތް ކުރުން\nމަޝްރޫޢުތަކަށް ފައިސާ ހޯދުމަށާ އަހަރީ ޖަލްސާ ތަކުގައި ބައިވެރިވުމަށް މިނިސްޓްރީގެ ވެރިން/ގަވަނަރުން ކުރައްވާ ދަތުރުތަކުގެ އިންތިޒާމު ރާވާ ބެލެހެއްޓުން\nލޯނާއި ހިލޭއެހީގެ ދަށުން ހިނގާ މަޝްރުއޫތަކުގެ ޕްރޮގްރެސް ރިވިޔުކޮށް ބެލެހެއްޓުން\nއަހަރީ ރިޕޯރޓަށާ ދައުލަތުގެ ބަޖެޓް އަދި ޑިވިޜަން ބަޖެޓަށް ބޭނުންވާ މަޢުލޫމާތު ތައްޔާރުކުރުން\nފައިނޭންސް، އެކައުންޓިންގ ނުވަތަ އިކޮނޮމިކްސް ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުން.\n- މަޤާމާގުޅޭ ދާއިރާގެ ތައުލީމަށް %35\n- މަޤާމާގުޅޭ ދާއިރާގެ ތަމްރީނުތަކަށް %5\n- ސިވިލް ސަރވިސްއަށް ވަނުމަށްދެވޭ އިމްތިހާނަށް %5\n- މަޤާމުގެ މަސައްކަތާގުޅޭ ތަޖުރިބާއަށް\n- އިންޓަވިއު އަދި ޕްރެކްޓިކަލްއަށް %40\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 15 ޖުލައި 2019 (ހޯމަ) ދުވަހުގެ 13:30 ގެ ކުރިން، މިނިސްޓްރީ އޮފް ފިނޭންސް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު،އިމްތިޙާން އަދި ޕްރެޒެންޓޭޝަން އޮންނާނީ، 16 ޖުލައި 2019 އާއި 25 ޖުލައި 2019 އާ ދެމެދު، މިނިސްޓްރީ އޮފް ފިނޭންސް ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ މި މިނިސްޓްރީގެ ކޯލް ސެންޓަރ 1617 އަށެވ އީ-މެއިލް ކުރާނީ ([email protected]) އަށެވެ.\n22 ޝައްވާލް 1440


Kurendhoo Zuvaanun Elhi Footboalha Dhandah Bainalaguvaamy Samaalukan! - Vaguthu\nކުރެންދޫ ޒުވާނުން އެޅި ފުޓްބޯޅަ ދަނޑަށް ބައިނަލްއަގްވާމީ ސަމާލުކަން!\nމިއަދު މަތިންދާބޯޓަކުން ޅ. ކުރެންދޫގެ މަތިން ދަތުރު ކޮށްފި ނަމަ ފެނިގެންދާނީ ހިތްގައިމު މަންޒަރެކެވެ. އެރަށުގެ ކުދި ބޮޑު ރައްޔިތުން އެއްބައިވަންތަކަމާއެކު ކުރި ބުރަ މަސައްކަތުގެ ފޮނި ނަތީޖާއެވެ. އެއީ އެރަށުގެ ޒުވާނުން އިސްނަގައިގެން އެރަށުގައި ޒަމާނީ ފެންވަރަށް ތަރައްގީކޮށްފައިވާ ޓާފް ބޯޅަ ދަނޑުގެ ހިތްގައިމު މަންޒަރެެވެ.\nކޮފީ މޭޒެއްގެ ދޮށުގައި ތިބި އެކުވެރިންތަކެއްގެ ބޮލަށް އައި ހިޔާލެއް ރަށުގެ ހުރިހާ ޒުވާނުންގެ ފައިދާއަށްޓަކައި ހަގީގަތަކަށް ހެދުމުގެ މަސައްކަތް ފެށުނީ އެކަމަށް ކޮމިޓީއެއް އެކުލަވާލި ހިސާބުންނެވެ. ކުރެންދޫގައި ހަރަކާތްތެރިވާާ ފުޓުބޯޅަ ކްލަބްތަކުގެ އިސް ފަރާތްތަކާއެކު އުފެއްދި "ޓާފް ކޮމިޓީ" އާއެކު ދެން ފެށީ ފައިސާ އެއްކުރުމުގެ މަސައްކަތެވެ.\n"ޓާފް ކޮމިޓީ"ގެ ރައީސް އިބްރާހިިމް އާތިފް "ވަގުތު" އަށް މައުލޫމާތު ދެއްވަމުން ވިިދާޅުވީ ކުރެންދޫ ބޯޅަ ދަނޑުގައި ޓާާފް އެޅުމަށް ފަންޑު ހޯދުމަށް ހުޅުވާލުމުން އެ ފަންޑަށް ފައިސާ ދީފައި ވަނީ މުޅިންވެސް އެރަށުގެ ރައްޔިތުން ކަމަށެވެ. އެގޮތުން މިހާތަނަށް 1.9 މިލިއަން ރުފިޔާ އެ ފަންޑަށް ލިިބިފައިވާ ކަމަށް އޭނާ ވިދާޅުވިއެވެ.\nއާތިފް ވިދާޅުވީ ފަންޑަށް ލިބުނު ފައިސާގެ ތެރެއިން މިހާތަނަށް ހަރަދު ކޮށްފައި ވަނީ 1.6 މިލިއަން ރުފިޔާ ކަމަށެވެ. އަދި އެއީ ފޭސް އެކެއްގެ މަސައްކަތަށް ވީއިރު އެ ފޭސްގައި ދަނޑުގައި ޓާފް އަޅާ ވަނީ ނިންމާލާފައެވެ. ނަމަވެސް އަދިވެސް ދަނޑުގެ މަސައްކަތްތައް އެއްކޮށް ނިމިފައި ނުވެއެވެ.\nއެގޮތުން މިހާރު ކުރިއަށް އޮތް މަސައްކަތްތަކީ ދަނޑުގެ ލައިޓިން ހަރުކުރުމުގެ މަސައްކަތާއި، ދަނޑުގެ ވަށައިގެން ސިޑިބަރި ޖެހުމާއި ރޮސްޓްރަމް ހެދުމުގެ މަސައްކަތެވެ. މިއީ ފޭސް ދޭއްގެ މަސައްކަތްތަކެވެ.\nއާތިފް ވިދާޅުވީ ދަނޑުގެ މަސައްކަތްތައް އެއްކޮށް ނިމޭ އިރު ގާތްގަނޑަކަށް 2.5-3 މިލިއަން ރުފިޔާ ހަރަދުވާނެ ކަމަށެވެ. އެހެެން ކަމުން ދަނޑުގެ މަސައްކަތްތައް ނިންމުމަށް އަދިވެސް އެހީތެރިކަން ބޭނުންވާ ކަމަށާއި، ފަންޑަށް އިތުރަށް ފައިސާ ހޯދުމަށް މަސައްކަތް ކުރަމުންދާ ކަމަށް އޭނާ ވިދާޅުވިއެވެ.\nކުރެންދޫ ބޯޅަ ދަނޑުގައި މިހާރު ޓާފް އަޅާ ވަނީ ނިމިފައެވެ. އެ ދަނޑުގެ ހިތްގައިމު މަންޒަރުތައް މިހާރު މީސް މީޑިއާގައި ދައުރުވަމުންދާއިރު އެ ދަނޑަށް ބައިނަލްއަގްވާާމީ ސަމާލުކަންވެސް މިވަނީ ލިބިފައެވެ. އެގޮތުން ކުޅިވަރާއި އެހެނިހެން މުނިފޫހިފިލުމުގެ ހަބަރުތައް ގެނެސްދޭ މަގުބޫލު "ޔުނިލެޑް" ވެބްސައިޓުގައި ވަނީ އެ ދަނޑުގެ ރީތިކަމާމެދު ޝުއޫރުފާޅުކޮށް ފޮޓޯ ހިއްސާ ކޮށްފައެވެ.\nކުރެންދޫ ރައްޔިތުންގެ މަސައްކަތާ މެދު މިއަދު މުޅި ދިވެހި ރާއްޖެވެސް ފަހުރުވެރިވެއެވެ. ދަނޑުގައި ޓާފް އެޅުމަށް ފައިސާ ހޯދުމަށް މަސައްކަތް ކުރީ ކުރެންދޫ ރައްޔިތުންނެވެ. ދަނޑު ހަދަން ފައިސާ ދިނީ ވެސް ކުރެންދޫ ރައްޔިތުންނެވެ. ކުރިން ދަނޑުގައި ހުރި ވިނަތަކާއި ގާތައް ސާފު ކުރީވެސް ކުރެންދޫ ރައްޔިތުންނެވެ. ދަނޑުގައި ޓާފް އެޅުމުގެ މަސައްކަތް އަމަލީ ގޮތުން ކުރީވެސް ހަމަ ކުރެންދޫ ރައްޔިތުންނެވެ.\nތަރައްގީ ހޯދުމުގައި ރައްޔިތުންގެ ބައިވެރިވުންވެސް އޮންނަން ޖެހޭނެއެވެ. ކުރެންދޫ ރައްޔިތުން ބޭނުންވި އެ ތަރައްގީ ހޯދާފައި މިވަނީ އަމިއްލައަށް ނިކުމެ ކުރި ބުރަ މަސައްކަތުންނެވެ. އެރަށުގެ ރައްޔިތުން ދައްކާފައި މިވަނީ ރައްޔިތުންގެ ބާރުން އުމްރާނީ ތަރައްގީ ހޯދުމުގެ ލާމަސީލު މިސާލެކެވެ. އެރަށުގެ ރައްޔިތުން ވެގެން ގޮސްފައި މިވަނީ އެހެން ރަށްތަކުގެ މީހުންނަށް ނަމޫނާއަކަށެވެ.\nކުރެންދޫގައި އެކަނި9ފުޓުބޯޅަ ކްލަބް ރެޖިސްޓްރީ ކޮށްގެން ހިންގައެވެ. އެ ކްލަބުތަކުގެ މެދުގައި އެކި އެކި މުުބާރާތްތައްވެސް ބާއްވައެވެ. ޒުވާން ކުޅުންތެރިން މިހާރުވެސް އެރަށުގެ ކްލަބުތަކަށް ކުޅެމުންދާއިރު މި ދަނޑާއެކު އެ ރަށުގެ ފުޓުބޯޅަ އާ އުސްމިންތަކަށް އަރާނެ ކަމަށް ވަނީ ބެލެވިފައެވެ.\nނޯޓް: ކުރެންދޫ ބޯޅަ ދަނޑުގެ މަސައްކަތް ނިންމުމަށް މާލީ އެހީތެރިކަން ފޯރުކޮށްދޭން ބޭނުންވާ ފަރާތްތަކުން ކުރެންދޫ ކައުންސިލްގެ އިދާރާގެ އެކައުންޓު ނަމްބަރު 7705700333004 އަށް ފައިސާ ޖަމާ ކޮށްދިނުމުން އެހީތެރިކަން ފޯރުކޮށްދެވޭނެއެެވެ.\nއޭޕްރީލް 10, 2018 19:05\nއޭޕްރީލް 10, 2018 19:25\nކޮބާ ތަމެން ރަންރީނދޫ ޓްވިޓަރޭ މެންނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. މަމެން ޕިންކީންގެ ވެރިކަމުގައި ދަ ރާއްޖެތެރޭގެ ކުދި ކުދި އާބާދީ ހިމެނޭ ރަށްރަށު މީހުން ވެސް އެމެންގެ ރަށް ތައް ތަރައްގީ ކުރުމަށް ޓަަކައި ކުރާ މަސައްކަތް ދުނިޔޭގެ ރިކޯރޑް ފޮތަށް އެރީއޭ އިޓްސް ޖަސްޓް އެނަދަރ ލަކީ ޓުވިސްޑޭ އޭ ތަމެން ދެން މަހަށް ދޭބަލަ މަހަށް މަހަށް މަހަށް މަހަށް ދޭބަލަ. ޖަސްޓް މަހަށް ދޭ ޖަސްޓް މަހަށް ދޭ ޖަސްޓް މަހަށް ދޭ..\nއޭޕްރީލް 10, 2018 19:52\nކްރެޑިޓްކާނެ ކަމެއް ނެތް... ރައްޔިތުންގެ ބުރަ މަސައްކަތް\nއޭޕްރީލް 10, 2018 21:17\nމަމެން މަހަށް ގޮސްގެން ހޯދި ރުފިޔާ ވެސް ވާނެ ހަދިޔާ ކޮއްފަ. ޖަސްޓް އަށް ހީވަނީތަ މަހަށް ގޮސްގެން މާގިން ރުފިޔާ ލިބޭ. ހަމަ ދާނީ މަހަށް މަހަށް ގޮސް ގޮސްސަ ޓްވީޓް ކުރާނީ.\nކޮބާ ރަންރީނދޫ ޓްވިޓަރޭ ތަމެންނަށް ފެނޭތޭ މަމެންގެ ވެރިކަމުގައި ދުނިޔޭގެ ފެންވަރުގައު ޓާރފް ދަނޑު ތައް ދަ ރާއްޖެތެރޭގައި އަޅާ އަދި ދަ ރާއްޖެތެރޭގައި ތިބި މީހުން ސެންސްލެސް ކަން ކުރާތީވެ އެފަދަ ސެންސްލެސް ކަންކަމުން އެމެން ދުރުކޮށް ދުނިޔެ ބިނާ ކުރުމުގެ ކަންކަމުގައި އެމެން އުޅޭ ގޮތް ހަދަނީ އެއީ މަމެން ޕިންކީންގެ ވެރިކަމުގައި އެކަނިއޭ ދޯ. ޑޯންޓް ގޯ ލުކް އެޓް މީ ވިދް ދެޓް ލުކް އިން ޔުއަރ އައިޒް ޔޫ ރިއަލީ ކާންޓް ވިން ފްރޮމް އަސް އައި ޓޯލްޑް ޔޫ ވަން ޓޫ ތްރީ ފޯރ ފައިވް ތައުޒަންް ޓައިމްސް ޔޫއާރ އަ ފެއިލިއަރ، ހެވެންޓް އައި މޭޑް އިޓް އޮބްވިއަޒް ހެވެންޓް އައި މޭޑް އިޓް ކްލިއަރ ހެވެންޓް އައި މޭޑް އިޓް ކްލިއަރ ހެވެންޓް އައި މޭޑް އިޓް އޮބްވިއަޒް ޔޫ ވޮނާ މީ ޓު ސޭ ޔޫއާރ އަ ފެއިލިޔަރ ޔޫ ލުކިންގް އިންސޭން ލުކިންގް އެޓް މީ. ހެވެންޓް އައި މޭޑް އިޓް ކްލިއަރ ހެވެންޓް އައި މޭޑް އިޓް އޮބްވިއަޒް ދެޓް ޔޫ އާރ އަ ފެއިލިއަރ އެން ގޮނާ ބީ އަ ފެއިލިއަރ ފެއިލިއަރ ފެއިލިއަރ ޔޭއް ޔޭއް ޔޭއް ހަހަހާހާހާ ހަހަހަހާހާ ޑާންސް ޑާންސް ޑާންސް ޑާންސް ޑާންސް ޑާންސް...\nއޭޕްރީލް 10, 2018 20:50\nދެން ތިރަށުގެ ޖޯލިފަތި ތައް ކައިރި ކުނިކަހާ ސާފުކުރުމަށާއި އަލށް ހެދި ބީޗު ރީތިކޮށް ރަށުތެރެއާއި ބީޗުތައް ކުނިބުނިން ސަލާމަތް ކުރެވޭތޯ ބަލާ..އެއިރުން ކަމެއްވީ ކަމަށް ވާނީ..\nހެހެހެ ހީވަނީ މިސްކިތު ދޫލައެއްހެން.....!!!?\nއޭޕްރީލް 11, 2018 11:21\nޖޭވީ ދޯ؟ ތިހެން ވެސް ވާނެ. ހަޖަމް ޕްލީޒް?\nއޭޕްރީލް 10, 2018 21:01\nއެތައް ބައެއް މިރާއްޖޭގައި ވަގުތު ނިއުސް މެދުވެރިކޮށް ބަލިތަކައް ފަރުވާ ނުކުރެވިގެން އެހީއައް އެދެމުން ދާއިރު އެހީނުދި ކުޅީވަރައް ބަލާބަލަ އެހީވާވަރު\nއޭޕްރީލް 10, 2018 21:37\nކުރެންދޫ ޒުވާނުން އެޅި ފުޓްބޯޅަ ދަނޑަށް ބައިނަލްއަގްވާމީ ސަމާލުކަން އެލިބުނީ އެއީ މަމެން ޕިންކީންގެ ވެރިކަމުގައި ސަރުކާރުން ކުރެންދޫ ރައްޔިތުންނަށް ވެ ދިން ދީލަތި އެހީގެ ސަބަބުން ކަން އެއީ ކަށަވަރުވެ ޔަގީން ވާ ކަމެކޭ. ރައްޔިތުން ނަށް ލާބަ އާއި މަންފާ ހުރި ކަންކަމުގަިއ ރައްޔިތުން މަސައްކަތް ކުރާނަމަ މަމެން ޕިންކީންގެ ސަރުކާރުން ނޯ ލިމިޓް އިން ދަ އެސިސްޓެންސް ނޯ ލިމިޓް އޮން އިޓް. ވެން އިޓް ކަމްސް ޓު ޔޫ ޑޯންޓް ބީ ބްލައިންޑް ވެން އިޓް ކަމްސް ޓު ޔޫ ޔޫ ވިލް ބީ ދަ ވަންސް ބީ އިން ދަ ވަންސް އޯޕަން އަޕް ޔުއަރ މައިންޑް އެން ގިވް ޔުއަރ ހޭންޑް ޓު ޕިންކީސް. ވެން އިޓް ކަމްސް ޓު ޔޫ ދެއަރ އިޒް ނޯ ރިޖެކްޝަންސް ވޮންޓް ޔޫ ޓްރައި އިޓް ވޮންޓް ޔޫ ވޮންޓް ޔޫ ވޮންޓް ޔޫ ޓްރައި އިޓް ޑާންސް ޑާންސް ޑާންސް ޑާންސް ޑާންސް ވޮންޓް ޔޫ ޓްރައި އެން ސޭ ހައި ވެން އިޓް ކަމްސް ޓު ޔޫ ކަމްސް ޓު ޔޫ ކަމްސް ޓު ޔޫ ޑާންސް ޑާންސް ޑާންސް..\nއޭޕްރީލް 10, 2018 21:57\nކޮބާ ރަންރީނދޫ ޓްވިޓަރޭ ތަމެންނަށް ފެނޭތޭ މަމެން ޕިންކީންގެ ސަރުކާރުން ބޮޑު ކޮންޓްރިބިއުޝަނެއް ދީގެންނޭ ޅ. ކުރެންދޫގައި ދުނިޔޭގެ ފެންވަރުގެ ޓާރފް ދަނޑެއް އެއޮތީ އަޅާ ނިންމާފައި ދޯ. ތަމެން ގެ ވެރިކަމުގައި ނުވި ދޯ މިކަމެއް މަމެންގެ ވެރިކަމުގައި ނޯ ލިމިޓް އިން ގިވްއިން ފޯރ ކަންޓްރީ ބެނެފިޓެޑް ފެސިލިޓީސް. ބަޓް ވެން އިޓް ކަމްސް ޓު ޔޫ ޑީބީ އާއި ލަބިއްޓެ ގްރޫޕް ވެގެން ދައުލަތުގެ ޚަޒާނާ ދަވާލީ ދޯ. އޯޕަން އަޕް ޔުއަރ މައިންޑް ލަބިއްޓެ ގްރޫޕް އަދި ޑީބީ މެން އެއީ ފަސްމާމުލު ފަސް ވަގުންނޭ ވެން އިޓް ކަމްސްޓު ޔޫ ޑޯންބީ ބްލައިންޑް ވެން އިޓް ކަމްސް ޓު ޔޫ ކަސް ޓު ޔޫ ވޮންޓް ޔޫ ނޯ އިޓް ވޮންޓް ޔޫ ނޯ އިޓް ވޮންޓް ޔޫ ނޯ އިޓް ޖަމްޕް ޖަމްޕް ޖަމްޕް އެން ޑާންސް ޑާންސް ޑާންސް ޑާންސް ޑާންސް ވެން އިޓް ކަމްސް ޓު ޔޫ ވޮންޓް ޔޫ ނޯ އިޓް ޑާންސް ވެން އިޓް ކަމްސް ޓު ޔޫ ދެއަރ އިޒް ނޯ ބްލެސިންގް ޑޯން ބީ ބްލައިންޑް ވެން އިޓް ކަމްސް ޓު ޔޫ ކަމްސް ޓު ޔޫ..\nއޭޕްރީލް 12, 2018 15:36\nތަމެން ސަރުކާރުން 1 ރުފިޔާ ނުދިންނަމަވެސް އެ ދަނޑު އެޅީސް!\nއޭޕްރީލް 10, 2018 22:02\nތީ ބިޑަށްލައިގެން ކުރިކަމެއްނަމަ 20 މިލިޔަންގެ މިކޮޅަކުން ނުކަތާނެ.\nއަތުގަ ހުރި ހުރިހާ ފައިސާއެއް ޓެކްސްއަށް މާލެއަށް ޖެހިގެން ހުންނަ ރަށްރަށް ވިއްކާފަލިބޭހާއެއްޗަކާއި ރައްޔިތުންގެނަމުގަ ނަގާހާ ލޯޮނެއް މާލެއަށްދީފަ އަމިއްލަ ހަރަދުގަ ދަނޑުހެދީމަ އެއީ ހަމަ ހައިރާންވާންޖެހޭނެކަމެއް.\nއޭޕްރީލް 10, 2018 22:08\nމީހުރިހާރައްޔިޔުންގެ މަސައްކަތް ޕާޓީ ނުވައްދާ\nއޭޕްރީލް 11, 2018 09:06\nމިކަމަށް ސިޔާސީ ނުވައްދާ އެއީ ބައެއްގެ ބުރަމަސައްކަތް\nއޭޕްރީލް 10, 2018 23:29\nމޫދުގައި ބޯޅަ ހޮވާ ކުދިން ބޭނުންވާނެ ދެއްތޯ.\nއޭޕްރީލް 11, 2018 00:22\nހިއެއްނުވޭ ފެންސް ޖެހީމަ އެހާ ގިނައިން މޫދަށް ބޯޅަ ދާނެހެން\nއޭޕްރީލް 11, 2018 07:28\nކުރީގެ ރަސްފަންނު މާޒިޔާ ދަނޑުގަ އޮންނަ ކަހަލަ ދަގަނޑު ފެންސެއް ލީމަ ރަނގަޅުވާނެއެވެ.\nއޭޕްރީލް 16, 2018 09:22\nބޭނުމެއްނުވާނެ.. ކަލޭ އަންނަންވީނު ބޯޅަ ހޮވައިދޭން. ބޭނުންވެއްޖިއްޔާ އަންގާލާނަން\nއޭޕްރީލް 11, 2018 01:29\nމީ ރައްޔިތުން ކީއްކުރަން ކުރި ކަމެއްބާ. ސަރުކާރުން ކޮއްދޭންޖެހޭ ކަންކަން ރައްޔިތުން ކުރުމުގެ ޘަޤާފަތް އަނެއްކާ އަށަގަންނަނީބާ. ތިޔަ ފަންޑަށް ފައިސަދިން ގޮތްތައްވެސް ބަލަން ބޭނުން. މިއަކީ ބަޔަލު ކުރާނެ ޒާތުގެ ކަމެއްނޫން .\nހަޖަމު ނުވަާ ބަޔަކަށް ހަޖަމު ނުވިޔަސް "ތިޔައީ ހުވަފެނެކޭ، ތިޔަކަމެއް ނުވާނެޔޭ" ބުންޏަސް،ކުރެންދޫގެ ލޮބުވެތި ރައްޔިތުންގެ ބުރަ މަސައްކަތުން މާތްﷲ ގެ އިރާދަފުޅު ކުރެއްވީތީ އެއޮތީ އެކަން ވެފަ ދެއްތޯ.....! މާޝާﷲ..........!!!!!!\nއޭޕްރީލް 11, 2018 08:04\nރަނގަޅު.. އެބައެއްގެ ރަށުގައި ބޭނުންވާ ކަންކަން ކުރަންޖެހޭނީ އަމިއްލައަށް ، މަސައްކަތް ކުރީމަ ވާނެ\nއޭޕްރީލް 11, 2018 08:52\nކޮބާ ރަންރީނދޫ ޓްވިޓަރޭ ތަމެންނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. މަމެން ޕިންކީންގެ ވެރިކަމުގައި ރާއްޖެ ލިޓިލް ސިންގަޕޯރ އަށް ބަދަލު ކޮށްލަނީ ކުރެންދޫ ކުދިންނަށް ސަރުކާރުން އެތައް މިލިއަން ރުފިޔާ އެއް ދީގެން އެޅި ޓާރފް ދަނޑުން ނޭ މިހާރު އެއޮތީ ދުނިޔޭގެ ރިކޯރޑް ފޮތަށް އަރާފައޭ ތަމެން ދެން ކުރެންދޫ އިން ވޯޓެއް ހޯދަން އުޅުން ހަނދާން ނައްތާލާ ސީލާން އުޅުނިއްޔާ މާތާހިރު ވާނެ އެއް ނޫންތޭ ދޯ ސީލަ ބަލަ ދެން ރަންރީނދޫ ޓްވިޓަރޭ މެން ސީލާ ސީލާ ސީލާ ދަ ސީލާ ދޯ. އައި ޑޯން ވަޓް ޓު ސޭ އައި ހޭވް ޓު ސޭ އިޓް އެނީވޭ މިލިބުނު އުފަލެއްގެ ބޮޑު ކަމުން ދޯ މަމެން ޕިންކީސް އާރ ދަ ތިންގްސް ހުރިހާ ކުދިން ގޮޓް ޓު ރިމެމްބަރ ސްޓާރޓިންގް ޓު ގިވް އިން ލާރޖް ކޮށް ޓާރފް ދަނޑު އަޅާނެ ފައިސާ އަވަހަށް ހުރިހާ ކުދިން ވެސް މަމެން ޕިންކީން އަތުހިފަންވީއޭ އިނގޭތޭ ކުދިންނޭ ހިފާ މަމެން އަތުގައި ހިފާ ހިފާ ހިފާ ޓޭކްއޮންމީ ޓޭކްއޮންމީ ޓޭކްއޮންމީ ޓޭކްމީއޮން ޓޭކްމީ އޮން އައި ވިލްބީ ދަ ވަން ވިދް ޔޫ ފޯރ އެވަރ.\nއޭޕްރީލް 11, 2018 08:53\nހަމަ ތިހާ ނަލަ ރީތި ޓާފް ދަނޑެއް ހަމަ ތިއަތޮޅު ނައިފަރުގައި ވެސް ވަނީ އަޅާފައި.\nއޭޕްރީލް 11, 2018 14:06\nމިކަހަލަ އެކުވެރި މަންޒަރު ފެންނަ ކޮންމެ ފަހަރަކު ވަރަށް އުފާވޭ. އެކަމު ކީއްކުރާނީ، ފާޑެއްގެ ޕާޓީ ސިސްޓަމެއް މިތަނަކަށް ގެނައިފަހުން މި ޤައުމު މިއޮތީ ދުވަހަކުވެސް ބައި ބައި ނުވާ ވަރަށް މިއަދު ބައިވެފަ. ?\nއޭޕްރީލް 16, 2018 08:19\nކުރެންދޫގެ ދަނޑު އަދި ވަނީ ހަމައެކަނި ޓާފް ފަތުރާފައި. އެތަނަށް އަދި ވެލި ، ރަބަރު ވެސް އަޅަންޖެހޭ. އެހެން ރަށްރަށުގައިވެސް ދަނޑުތައް އަޅާ އެބަ. މިހާ ފޯރި އަރުވާތަނެއް ނުފެނޭ. އެހެންތާ ވާނީ ، އާ ކުކުޅަކަށް ގާބިހެއް އެޅޭތީ. އަދި މިއުޅެނީ ބިސް ރަނގަޅަށް ބޭރުނުވެ.\nއޭޕްރީލް 22, 2018 09:06\nތަމެން ނޭ މަމެންނޭ ކިޔާނެކަމެން ނެތް. މިވެސް ރަނގަލުކަމެެއް. ކޮންމެބަޔަކު އިސްނަގައިގެންކުރިނަމަވެސް. ތަމެން ތަޅާނީ ހުސްއަނގަ، ދެންބަޔަކަށް ކޮންކުރީޓް ތރައްގީގެ ލާރިގަނޑެއްދީފަ ފުއްޕާފަތިބޭ. ރާއްޖޭގެތަރައްގީއޭ ނުކިޔާ، މާލެގެކޮންކުރިޓޭ ކިޔާ.\nމެއި 5, 2018 18:58\nކުރެންދޫ މީހުން ނޫނަސް ލާރި ދިން އެވާހަކަ މައުލޫމާތައް ޓަކާ ބުނެލީ


Vetarence club ah kulhivaru saamaanu hadhiyaa koff\nވެޓަރަންސް ޓީމަށް ކުޅިވަރު ސާމާނު ހަދިޔާކޮށްފި\nއަމިއްލަ ފަރާތަކުން އޭދަފުށީ ވެޓަރަންސް ކްލަބަށް ކުޅިވަރު ސާމާނުތަކެއް ހަދިޔާ ކޮށްފިއެވެ.\nމިއަދު ހަވީރު ސަލްސާ ރިޓްރީޓް ރެސްޓޯރަންޓްގައި އޮތް ކުޑަ ރަސްމިއްޔާތެއްގައި އެތަކެތި ވެޓަރަންސް ޓީމާ ހަދިޔާކުރީ ކުރީގެ މަޝްހޫރު ފުޓްބޯޅަ ކުޅުންތެރިޔާ އަބްދުއްސައްތާރު އަބްދުލްހަކީމު (އަސްތޭ) އެވެ. ވެޓަރަންސް ޓީމުގެ ފަރާތުން އެތަކެއްޗާ ހަވާލުވީ އެ ކްލަބުގެ ކުޅުންތެރިންނެވެ.\nމިއަދު ހަދިޔާ ކުރި ތަކެތީގެ ތެރޭގައި ފުޓްބޯޅަ އާއި ރޮނގު ބަލަހައްޓާ ދިދަ އާއި ގޯލާއި ދާގަނޑުފަދަ ތަކެތި ހިމެނެ އެވެ. މީގެ އިތުރުން ކަސްރަތަށް ބޭނުންވާ ހަރުގަނޑާއި ބޯޅަ އަޅާ ބޭގް އަދި ފަސްޓްއެއިޑް ބޭގް ހިމެނެ އެވެ.\nމި ތަކެއްޗާ ހަވާލުވުމަށްފަހު ވާހަކަދައްކަމުން ވެޓަރަންސް ކްލަބުގެ މެނޭޖަރު އަހްމަދު ނާސިރު ބުނީ ރަށުން ބޭރު މީހަކު ވެޓަރަންސް ކްލަބަށް ވެދެއްވި އެހީ އުފަލާއެކު ބަލައިގަންނަ ކަމަށެވެ. އަދި މިފަދަ ކަންކަމުގައި މީގެ ކުރިންވެސް ހަސްތޭގެ ފަރާތުން އެހީތެރިކަން ލިބިފައިވާތީ އެކަމަށް ނާސިރު ޝުކުރު އަދާކުރި އެވެ.\n“ކުރިއަށް އޮތް މެޗަށް ތައްރާރުވުމަށް ފްރެންޑްމީ އަދި އޮޒޯކް ފިހާރައިން ވެސް ވަނީ އެހީތެރިކަން ލިބިފައި. އުއްމީދު ކުރަނީ އިތުރު ފަރާތްތަކުގެ އެހީތައް ކުރިއަށް އޮތް ތަނުގައިވެސް ލިބޭނެ ކަމަށް،”\nތަކެތި ހަދިޔާކުރި އަސްތޭ ބުނީ މިއީ ދުޅަހެޔޮ ސިއްހަތެއްގައި ތިބުމަށް އެންމެން އެކުގައި ވެޓަރަންސް ކަލްބުން ކުރަމުން އަންނަ މަސައްކަތަށް ހިތްވަރު ދިނުމުގެ ގޮތުން ހަދިޔާކުރި ތަކެތި ކަމަށެވެ.\nއޭދަފުށީ ވެޓަރަންސް ޓީމު އެކުލަވާލާފައިވަނީ އަށްޑިހައިގެ ފަހުކޮޅު އެއްވަނަ ޑިވިޝަނުގައި އޭދަފުށީ ޒުވާނުންގެ ޖަމިއްޔާއަށް ކުޅުނު މުހިއްމު ކުޅުންތެރިން ހިމަނައިގެންނެވެ. އޭގެ ތެރެއިން އެންމެ މުހިއްމު އެއް ކުޅުންތެރިއަކީ ރާއްޖެއަށް ފުރަތަމަ ރިހިމެޑަލް ހޯދައިދިން ޓީމުގައި ހިމެނުނު ޢަބްދުލް ވާހިދު ޙުސައިން އެވެ. މީގެ އިތުރުން އޭރު އޭދަފުށީ ޓީމުގެ ފޯވާޑް ލައިންގައި މޮޅު ކުޅުމެއް ދެއްކި އަޙްމަދު ރިޟާ އާއި 15 އަހަރު އެއްވަނަ ޑިވިޝަނުގައި ކުޅެފައިވާ އިބްރާހީމް ފައުޒީ ހިމެނެ އެވެ.\nވެޓަރަންސް ޓީމުން ވަނީ އެކުވެރިކަމުގެ ގިނަ މެޗުތަކެއް ކުޅެފަ އެވެ. އެ ޓީމުން މިހާރު ވެސް ދަނީ އެކުވެރިކަމުގެ ބޮޑު މެޗަކަށް ތައްޔާރުވަމުންނެވެ.


ބިރުން ހިނަވަން ނުކެރިގެން7އަންހެނުން ފިލި- މަރުވުމުން ހިނަވަން އަތްލީމާ ގުނަވަންތައް ހަށިގަނޑާ ވަކިވެ ފޭބި މީހެއްގެ ވާހަކަ-\nދެން ކޮބާހޭ މިދުނިޔެ ދޫކޮށްފަ ދިޔައީމާ ކަށްވަޅަށޭ މިދަނީ، ކަށްވަޅުގެ ތެރޭގާ ޝަޒާތަކުގެ ރޭގާ ހިނގާދިޔަ ޙަޤީޤީ ޙާދިޘާ އެއް އަޅުގަނޑު ކިޔާނީ އިތުރު އެއްޗެއް ނުކިޔާނަން: އަޅުގަނޑުމެންނަށް ކަށްވަޅުގެ ޢަޛާބަކީ ޙައްޤު އެއްޗެއްކަން އެނގޭ! " عَذَابُ الْقَبْر حَقٌّ "\nމީހަކު މަރުވީމަ މީހުން ހިނަވާމީހުން ތިބޭނެ، އަންހެނަކު މިބުނަނީ ޢަރަބި އަންހެނެއް ތިމަންނަގެ އަވަށްޓެރިންގެ ތެރެއިން މީހަކުގެ ދަރިޔަކު ޒުވާން އަންހެން ކުއްޖަކު މަރުވީމާ، އެމީހުން ބުނެފި ތިމަންނަމެންގެ ދަރިފުޅު ހިނަވާލަދޭށޭ، ތިމަން އެމީހުންގެ ދައުވަތަށް ދިޔައީމާ މިމީހުން ކޮޓަރިއަށް ވައްދާފާ ވަޤުތުން ތަޅުލައިފިއޭ. ތިމަންނަ ދޮރުގަ ތަޅަންފަށައިފީމޭ އޭތް ދޮރުހުޅުވާށޭ ކީއްވެހޭ ބަންދުކުރީ ހުރިހާ އެއްޗެއް ހުރީ ތައްޔާރަށޭ، މައްޔިތާގެ މަތީގާ އޮތީ ފޮތިގަނޑެއް އަޅާފައޭ ފޮތިގަނޑު ތިމަންނަ ނަގައިފީމޭ ތިމަންނަގެ ލޮލުން ތަރިތައް ބުރައިގެން ދިޔައޭ!\nމައްޔިތާ ފެނުނީމަ އޮތް ޙާލަތު ފެނުނީމަ ކަޅު ދެލިބުރިއެއްހެން އަނދިރިކަމާއެކު ސުންޕާކަންކަމުންގޮސް ތިމަންނަ އަށް ރޮވިއްޖޭ ތިމަންނަ އެތަނަށް ވެއްޓިއްޖޭ ތިމަންނަ ދުޢާކުރަމުންނޭ ދިޔައީ ދޮރެއް ނުހުޅުވިއޭ އެމީހުން، ނަމަވެސް ތިމަންނަ އެއަށް ފަހުގާ ހިތްވަރުކޮށްފަ ﷲ އަށް ޙަމްދާއި ޝުކުރުކޮށްފަ އެއިލާހުގެ ޙަޝްރަތަށް ދެންނެވުމަށްފަހުގާ ތިމަންނަ ހިތަށް އެރިއޭ ތިމަންނަ މިތަނުން ސަލާމަތްވާނީ މީނަ ހިނަވާފައޭ ހިނަވަން ތިމަންނަ މަސައްކަތް ކުރީމާ އޭނަގެ ގުނަވަންތައް ތިމަންނަގެ އަތްމައްޗަށޭ ވެއްޓެނީ، އަނެއްކާ އިތުރު ބިރެކޭ. ނަމަވެސް ލޯމަރައިގެންހުރެ ޝަހާދަތް ކިޔަމުން ﷲ އަށް ދުޢާ ދަންނަވަމުންގޮސް ތިމަންނަ ހިނަވާފަ ކަފުންކޮށްފަ ގޮސް ދޮރުގަ ތަޅާފަ ބުނީމޭ ދޮރުހުޅުވާށޭ ކަފުންކޮށްފީމޭ ދޮރުހުޅުވާށޭ، ކަފުންކޮށްފީމޭ، ދެން އެމީހުން ދޮރުހުޅުވީމާ ތިމަންނަ މަޑެއް ނުކުރަމޭ ދުވެފަ ތިމަންނަ ދިޔައީ ގެޔަށްށޭ ތިންދުވަސް ވަންދެން ތިމަންނަ އޮތީ އެނދުމަތީގައޭ އެމަންޒަރު ތިމަންނައަށް ފެނުނީމާ ތިމަންނަގެ ލޮލުން ތަރިތަކެއް ބުރައިގެންދަނީ ކެތްނުކުރެވިގެން ޝައިޚަކަށް ގުޅައިފީމޭ މިގޮތަށޭ ތިމަންނައަށް ދިމާވީ ޝައިޚް ވިދާޅުވިއޭ މާޔޫސް ނުވާށޭ ތީގަ ކޮންމެސް ސަބަބެއް އޮންނާނޭ އެގޭ މީހުންކުރެން އަހާލާށޭ ކޮބައިތޯއޭ މީގެ ސަބަބަކީ.\nމިއަންހެންމީހާ އެގެޔަށް ދަނީ ހަތަރުވަނަ ދުވަހުގަ ގޮސް ބުނަނީ ތިމަންނަ ތިޔަބައި މީހުންނާ ކުރަން ބޭނުންވަނީ ދެސުވާލޭ، ފުރަތަމަ ސުވާލަކީ: ކީއްވެހޭ ތިމަންނަ އައީމާ ތިމަންނަ ކޮޓަރިއަށް ވައްދާފަ ބޭރުން ތަޅުލީ، ދެވަނަ ސުވާލަކީ: ކަލޭމެންގެ މިކުއްޖާ އަކީ ކޮންކަހަލަކުއްޖެއްހޭ؟ ކޮންކަމެއްހޭ މީނަ ދުނިޔެމަތީގަ ކުރަމުން ދިޔައީ .\nފުރަތަމަ ސުވާލުގެ ޖަވާބުގާ ގޭމީހުން މިބުނަނީ ހިނަވާ ހަތްމީހުން ގެނެސްފީމޭ ކޮންމެ މީހަކު ފޮތިގަނޑު ނަގާފަ ދުވެ ރައްކާވަނީއޭ ތިމަންމެން ހިތަށް އެރިއޭ ކަލެއަށް ނާންގާ ވައްދާފާ ދޮރު ތަޅުލީމާ ކަލޭ ހިނަވާދޭނޭ އެހެންވެގެންނޭ އެކަންކުރީ.\nދެވަނަ ސުވާލުގެ ޖަވާބުގާ މިބުނަނީ އޭނަ ކުރަމުންދިޔަ ކަންތައްތައް މާގޯސް ކަންތައްތަކެއް ނުކުރޭ ތިމަންނަމެނާ އެކުގާ އުޅެޔޭ އެހެންނަމަވެސް ނަމާދަށް ވަރަށް ބޮޑަށް ފަރުވާ ކުޑަކުރެޔޭ. ލޮބުވެތި އުޚުތުން ވިސްނާވަޑައިގަންނަވަންޖެހޭ އަޅުގަނޑުމެންގެ ތެރެއިން ބަރަހަނާކަން ބަހައްޓައިފިނަމަ އަޅުގަނޑުމެންނަށް ލިބޭނެ ޝަޒާލިބޭނެ މިއަދު ނޭނގި ހިގައިދާނެ އޭނަ ބުރުގާއަށް އިންކާރު ކުރަމުން ދިޔައީ، އައުރަ ނިވާ ކުރުމަށް އިންކާރު ކުރި މިނިވަންކަމޭބުނީ.\nލޮބުވެތި އަޚުންނާއި އުޚުތުން މިއަށްވުރެ ބޮޑު ޝަޒާއެއް ކޮންމީހަކަށްތޯލިބޭނީ؟ އަޅުގަނޑުމެންނަށް އެބައޮތް ފުރުޞަތު ރައްބުލް ކާއިނާތުން ހަތްއުޑުމަތިން އަޅުގަނޑުމެންނަށް ދެއްވި އަގުބޮޑު ހަދިޔާއެކޭމީ މިޢްރާޖްގެ ހަދިޔާއެކޭ މި ފަރުޟު ފަސް ނަމާދަކީ މިއަށް ރައްކާތެރިވުމުން ﷲ ގެޙަޟްރަތުން އޮތީ އަޅުގަނޑުމެންނަށް އިނާމް.\n- ފަޟީލަތުއްޝައިޚް އިލްޔާސް ޙުސައިންގެ ދަރުސަކުން


Liyuntheriyaa Aasthaanaa Shakoor avahaaravejje | Mihaaru\nއަބްދުއް ޝަކޫރު އަލީ\nލިޔުންތެރިޔާ އާސްތާނާ ޝަކޫރު އަވަހާރަވެއްޖެ\n07 ޖުލައި 2018 - 12:546comments\nރާއްޖޭގެ ކުރީގެ މަޝްހޫރު ލިޔުންތެރިޔާ އަދި ރައީސް އޮފީހުގެ ލީގަލް އެފެއާޒް މިނިސްޓަރު އާޒިމާ ޝަކޫރު އާއި ސަރުކާރުގެ ބޮޑެތި ކުންފުނިތަކެއްގެ މެނޭޖިން ޑިރެކްޓަރުކަން ކުރެއްވި އާތިފް ޝަކޫރުގެ ބައްޕާފުޅު އަބްދުއް ޝަކޫރު އަލީ (އާސްތާނާ ޝަކޫރު) މިއަދު އަވަހާރަވެއްޖެ އެވެ.\nކުރީގެ ރައީސް މައުމޫން އަބްދުލްގައްޔޫމްގެ ސަރުކާރުގައި ރައީސް އޮފީހުގައި ވަރަށް ގިނަ ދުވަހު މަސައްކަތްކުރެއްވި ޝަކޫރު އައިޖީއެމްއެޗުގައި އަވަހާރަވި އިރު އުމުރުފުޅަކީ 79 އެވެ. އޭނާގެ އަންހެން ހަތަރެއް އަދި ފިރިހެން ހަތަރު ބޭފުޅުން ދުނިޔޭގައި އެބަ ތިއްބެވި އެވެ.\nއާޒިމާ އާއި އާތިފްގެ އިތުރުން ކުރިން ސްޓޭޓް މިނިސްޓަރުކަން ކުރެއްވި އާތިފާ ޝަކޫރަކީ ވެސް އޭނާގެ ބޭފުޅެކެވެ. އަދި އެންވަޔަރުމެންޓް މިނިސްޓްރީގެ ނައިބު އަލީ އާމިރަކީ ވެސް ޝަކޫރުގެ ދަރިކަލެކެވެ.\nޝަކޫރުގެ އާއިލާގެ ފަރާތުން ވާހަކަދެއްކެވި ބޭފުޅަކު ވިދާޅުވީ މިދިޔަ ދޮޅުމަހެއްހާ ދުވަހު އާލާސްކަންފުޅު ކުރިއަށް ވުރެ ބޮޑުވި ކަމަށެވެ. މީގެ ދެ އަހަރު ކުރިން ވެސް އާލާސްކަންފުޅު ބޮޑުވެ، އައިޖީއެމްއެޗުގައި އެޑްމިޓްކޮށްގެން ފަރުވާ ދިނެވެ.\nޝަކޫރަކީ 1970 އަދި 1980ގެ އަހަރުތަކުގެ ތެރޭގައި ލިއުންތެރިއެއްގެ ގޮތުން މަޝްހޫރުވި ބޭފުޅެކެވެ. އެގޮތުން އޭރުގެ މަޝްހޫރު މަޖައްލާ "އާބާރު" ގައި ގިނަ އަދަދެއްގެ ވާހަކަ، އުރުދޫބަހުން ދިވެހި ބަހަށް ތަރުޖަމާކުރެއްވި އެވެ.\nލިއުންތެރިކަމާއި ސަރުކާރުގެ ޚިދުމަތުގެ އިތުރުން ޝަކޫރަކީ ޗާޕްހާނާ ހިންގެވުމުގައި ވެސް އިސްކޮށް އުޅުއްވި ބޭފުޅެކެވެ. އެގޮތުން މަޝްހޫރު "އުއްމީދީ" ޗާޕު ޚާނާއަކީ އޭނާގެ އަމިއްލަފުޅު ޗާޕް ބަ އެވެ.\nލިއުންތެރިކަމުގެ ގޮތުން 1985 ވަނަ އަހަރު އާއްމު ހިދުމަތުގެ ގައުމީ އިނާމު ލިބިވަޑައިގެންފައިވާ ޝަކޫރު ގާތްގަނޑަކަށް 200 އެއްހާ ވާހަކަ ދިވެހި ބަހަށް ތަރުޖަމާކުރެއްވި ކަމަށްވެ އެވެ. އޭގެ ތެރެއިން ގިނަ ވާހަކަ އާންމުންނަށް ނެރެދެއްވީ "އާރު"ގެ އެކި ނަންބަރުތަކުގަ އެވެ. ގިނައިން ލިއުއްވީ ޖާސޫސީ އަދި ބިރުވެރި ވާހަކަ ނަމަވެސް އޭރު ރާއްޖެ އަށް މަޝްހޫރުވި ލޯބީގެ ބައެއް ވާހަކަތަކެއް ވެސް ތަރުޖަމާކުރެއްވި އެވެ.\nޝަކޫރުގެ ޖަނާޒާ އޮންނާނީ މިއަދުގެ އަސުރު ނަމާދަށް ފަހު، އާ ސަހަރާ މިސްކިތުގަ އެވެ.\nއިތުރު ލިޔުންތައް އާޒިމާ ޝަކޫރު މަރު އިބްރާހިމް އާތިފް ޝަކޫރު


Tharaggee aa Ufaa saabithukohdheefin, ithubaaru kurey: Raees\nތަރައްގީއާއި އުފާ ސާބިތުކޮށްދީފިން، އިތުބާރު ކުރޭ: ރައީސް\nދިވެހި ރައްޔިތުން ބޭނުންވާ ތަރައްގީއާއި އުފާ ފާގަތިކަން ހޯދައިދެވޭނީ ގަދަބާރުން ނޫންކަން ސާބިތުކޮށްދީފައިވާނެ ކަމަށާއި އެހެންކަމުން އަދިވެސް އެމަނިކުފާނަށް އިތުބާރު ކުރެއްވުމަށް ރައީސް އަބްދުﷲ ޔާމީން އަބްދުލް ގައްޔޫމް އެދިވަޑައިގަންނަވައިފި އެވެ.\nއއ ތޮއްޑޫގައި ސަރުކާރުން ކުރިއަށްގެންދިޔަ ބައެއް މަޝްރޫއުތަކުގެ ނިމުން ފާހަގަކޮށް، ރައްޔިތުންނާ ބާއްދަލުކޮށް ތާއީދު ހޯއްދެވުމަށް އެރަށަށް ވަޑައިގެން ވާހަކަދައްކަވަމުން ރައީސް ވިދާޅުވީ، މި ފަސް އަހަރުގެ ތެރޭގައި އެހެން އެއްވެސް ވެރިކަމެއްގެ ފަސްއަހަރާއި ނުބައްދަލު ތަރައްގީއާއި ފާގަތިކަން ރައްޔިތުންނަށް އެމަނިކުފާނު ގެނެސްދީފައިވާ ކަމަށާއި އެކަންކަން ކުރީ އެއްގޮތަކަށްވެސް ގަދަ ބާރުން ތަންތަނަށް ވަދެ ތަންތަން ތަޅައި ފިތުނައާއި ނާމާންކަން ފަތުރައިގެން ނޫން ކަމަށެވެ. ފިތުނަ އުފެއްދުމާއި އަނިޔާވެރިކަމަމީ އެމްޑީޕީގެ މީހުންގެ ވިސްނުމެއް ކަމަށާއި އެހެންކަމުން ކުރިއަށްއޮތް ރިޔާސީ އިންތިހާބުގައި އެމަނިކުފާނަށް ވޯޓު ދޭން ޖެހެނީ ގައުމީ ވާޖިބެއްގެ ގޮތުގައި ދެކިގެން ކަމަށް ރައީސް ވިދާޅުވި އެވެ. އެހެން ނޫންނަމަ ރައްޔިތުން އެކުރެވުނު މޮޔަ ކަންތަކާމެދު ދެރަވެ ކަރުނައަޅަންޖެހޭ ދުވަހެއް އަތުވެދާނެ ކަމަށް ވެސް ރައީސް ވިދާޅުވި އެވެ.\n"މިއީ ދީނުގެ ހައްގުގައި ގައުމިއްޔަތުގެ ހައްގުގައި ރައްޔިތުންނަށް އުފާފާގަތި ކަމާއި ކުރިއެރުން ހޯދައިދެވޭނީ ގަދަބާރުން ތަންތަން ތަޅައި ހަދައިގެން ނޫންކަން އަޅުގަނޑު މި ދައްކައިދިނީ... ހައްގު މަގުގައި ކުރެވޭ މަސައްކަތެއް މި މަސައްކަތަކީ. މިއަށްވުރެ ބޮޑު މަސައްކަތެއް އަޅުގަނޑުމެންނަކަށް ގައުމީ ވާޖިބެއްގެ ގޮތަކުންނެއް ދިވެހި ރައްޔިތުންނަށް ކުރިމަށްޗެއް ނުވޭ،" ރައީސް ވިދާޅުވި އެވެ.\nއިދިކޮޅު ކޯލިޝަނަށް ވަރަށް ބޮޑަށް ފާޑު ވިދާޅުވަމުން ރައީސް މިއަދުވެސް ވިދާޅުވީ، އެ ބޭފުޅުންގެ ކޯލިޝަން ކާމިޔާބު ނުވާނެ ކަމަށެވެ. އެއީ އެއްކޮޅަށް ބުރަވާއިރަށް ވެއްޓި ވިއްސިވިހާލިވެގެންދާނެ ކޯލިޝަނެއްގެ ގޮތުގައި ރައީސް ސިފަކުރެއްވި އެވެ. އަދި ވިދާޅުވީ ގިނަ ޕާޓީތައް އެކުވެގެން ހަދާ ކޯލިޝަނެއް ކާމިޔާބުނުވާނެ ކަމަށް އެންމެ ފުރަތަމަވެސް ވިދާޅުވެ ވާހަކަފުޅުދެއްކެވީ ރައީސް ނަޝީދު ކަމަށާއި އެއީ ނަޝީދު ދެއްކެވި ވަރަށް ބުއްދި ހެޔޮ ވާހަކަފުޅެއް ކަމަށެވެ.\n"އެހެންވީމަ މި ލަނގުރާނަތަކުން އެންމެ ލަނގުރާނައެއް ވެއްޓުނަސް މި ވާގޮތަކީ ޅޮހަށް އަރައިހުރި މީހާ އެބަ ވެއްޓޭ. އެހެންވީމަ ހަމަ ހިތާމަކުރަންޖެހޭ ބައެއް ބޭފުޅުން މިގޮތަށް ޅޮހަށް އަރައިވަޑައިގަންނަވަން އުޅުއްވާތީ،" ރައީސް ވިދާޅުވި އެވެ.\nއިދިކޮޅުން ތަރައްގީގެ މަޝްރޫއުތަކާއި ތަރައްގީގެ ވައުދުތައް ވަމުންގެންދާތީ ރައީސް މިއަދުވެސް ވަނީ އިބޫއަށް ވަރަށް ބޮޑަށް ފާޑު ވިދާޅުވެފަ އެވެ. ވިދާޅުވީ އެމަނިކުފާނު ގެންނަވާފައިވާ ތަރައްގީއާ ގާތަށްވެސް ތަރައްގީގެ ވިސްނުން ވިސްނައިގަންނަން އުނދަގޫވާނެ ކަމަށެވެ. ބްރިޖްގެ ވާހަކަ ދައްކަވާއިރުވެސް ފާޑު ވިދާޅުވަނީ އޭގެ އިންޖިނޭރިން ކަންކަން އެނގިވަޑައިނުގަންނަވާތީ ކަމަށް ވިދާޅުވި އެވެ. އަދި ތައުލީމީ ދާއިރާގެ ވާހަކަ ދައްކަވާއިރުވެސް މި ސަރުކާރުގައި ތައުލީމީ ދާއިރާ ތަރައްގީވި ވަރަށް މީން ޒަމާނެއްގައިވެސް ފަސް އަހަރެއްގެ ތެރޭގައި އެވަރުގެ ބޮޑު ކުރިއެރުމެއް ނާންނަ ކަމަށް އިދިކޮޅު ބޭފުޅުންވެސް ގަބޫލުކުރައްވާނެ ކަމަށް ވިދާޅުވި އެވެ.\n"އެމްޑީޕީ މީހުންނަށް ބްރިޖްގެ އިންޖިނޭރީން އެއް ނޭނގެ. ކަނޑު އަޑީގެ 40 މީޓަރު އަޑިއަށް ތޮރުފި. ދުނިޔޭގެ ކްރަސްޓްއަށް 100 މީޓަރު އަޑިއަށް ތޮރުފި. މިވަރުގެ ބްރިޖެއް ނޯންނާނެ ދުނިޔޭގަ... އެބޭފުޅުންގެ ޝައުގުވެރިކަން އޮތްލެއް ބޮޑުކަމުން ވިދާޅުވަނީ ދުނިޔެއިން ބޭރަށް ވެސް ފޮނުވައިލާނަމޭ. އެހެންވީމަ ދެން އަޅުގަނޑުމެން މިޖެހެނީ ރޮކެޓު ތައްޔާރުކޮށްގެން ފަޒާގައި ތިބޭ މިކުދިން ގެންނަން. އެކަމަކު ސަމާސަ ކަނޑާލާފައި އަޅުގަނޑު ދަންނަވާނީ، ތައުލީމީދާއިރާގެ ވާހަކަ ދައްކާއިރުވެސް މިބޭފުޅުން ވިސްނާވަޑައިގަންނަވަން ވާނޭ... " ރައީސް ވިދާޅުވި އެވެ.


Covid-19: Ooredoo in intubation Box thakeh NEOC ah Hadhiyaa Koffi | Fenvaru Online\n19:53 - 27 މެއި 2020 -0ކޮމެންޓް\nއުރީދޫ މޯލްޑިވްސްއިން މިއަދު 50 އިންޓިއުބޭޝަން ބޮކްސް ނެޝަނަލް ޑިޒާސްޓަރ މެނޭޖްމެންޓް އޮތޯރިޓީ (އެންއީއޯސީ) އަށް ހަދިޔާކޮށްފިއެވެ.\nއުރީދޫ އިން ހާމަކުރެއްވިގޮތުގައި މި އިންޓިއުބޭޝަން ބޮކްސްތަކަކީ ކޮވިޑް-19 އާއި ދެކޮޅަށް ކުރީ ސަފުގައި މަސައްކަތް ކުރައްވާ ޞިއްޙީ ދާއިރާގެ ބޭފުޅުންނަށް ސަލާމަތާއި ރައްކައުތެރިކަން ހޯދުމަށް އެޅޭނެ އިތުރު ފިޔަވަޅެއް ކަމުގަ އެވެ.\nޞިއްޙީ ދާއިރާގައި މަސައްކަތް ކުރައްވާ ބޭފުޅުންގެ ސަލާމަތާއި ރައްކައުތެރިކަން ޤާއިމްކުރުމަށް އަޅަންޖެހޭ ފިޔަވަޅުތަކާއި، ބޭނުންވާ ވަސީލަތްތަކާއި އާލާތްތައް ހޯދިފަ ހުރުމަކީ، މިފަދަ ހާލަތެއްގައި އެންމެ މުހިންމު ކަންކަމުގެ ގޮތުގައި ދެކޭކަމަށްވެސް އުރީދޫން ބުނެއެވެ.\nއިންޓިއުބޭޝަން ބޮކްސްއަކީ ކޮވިޑް-19 އަށް ޕޮޒިޓިވެ ވެފައި ތިބޭ ބަލިމީހުންނަށް އިންޓިއުބޭޝަންގެ ޕްރޮސީޖަރ ކުރިޔަށްދާ ވަގުތު ބަލި މީހާއާއި ޚިދުމަތްދޭ ފަރާތް ވަކިކޮށްލުމަށް ދާދި ފަހުން ޓައިވާންގައި ތައްޔާރުކޮށްފައިވާ އެތެރެފެންނަ ޕޮލިކާބޮނޭޓް ފޮށިތަކެކެވެ. އިންޓިއުބޭޝަން ޕްރޮސީޖަރ އަކީ އަނގައިން ނުވަތަ ނޭފަތުން ޓިއުބެއް މެދުވެރިކޮށް ވެންޓިލޭޓަރަކާއި ގުޅާލުމަށް ނޭވާލާ ހޮޅި ހުޅުވައިލުމެވެ. މި ޓިއުބް ގުޅާ ވަގުތު ބަލި މީހާގެ ހަށިގަނޑުން ގޭސް ނުވަތަ ފެން ބޭރުވެގެން ދާނެ އެވެ. އެހެންކަމުން އިންޓިއުބޭޝަން ޕްރޮސީޖަރ ކުރިއަށްދާ ވަގުތަކީ ޕްރޮސީޖަރ ހައްދަވާ ބޭފުޅާއަށް ވައިރަސް އާއި ކޮންޓެކްޓް ވުމުގެ ފުރުސަތު ބޮޑު ވަގުތަކަށްވުމާއިއެކު، މި އިންޓިއުބޭޝަން ބޮކްސް ގެ ބޭނުންތެރިކަން މި ފަދަ ޙާލަތެއްގައި ނުހަނު މުހިންމެވެ. ޓައިވާންގެ މި އުފެއްދުން މެޓަލް ސައިންސްއިންވަނީ އައިޖީއެމް ހޮސްޕިޓަލުގެ ޞިއްޙީ މާހިރުންނާ ގުޅިގެން ރާއްޖޭގެ ޞިއްޙީ މާހައުލާ ގުޅޭގޮތަށް ޕްރޯޓޯ ޓައިޕްއެއްގެ ގޮތުގައި ތައްޔާރުކޮށްފަ އެވެ.\n“ކުރީ ސަފުގައި މަސައްކަތް ކުރަމުންދާ އެންމެހާ ބޭފުޅުން، ޚާއްޞަކޮށް ޞިއްޙީ ދާއިރާގައި މަސައްކަތްކުރަމުން ދާ ބޭފުޅުންގެ ސަލާމަތާއި ރައްކާތެރިކަން ގާއިމްކުރުމަކީ ކޯވިޑް 19 ފެތުރުން ހުއްޓުވުމަށް މިވަގުތު އެންމެ މުހިންމު އިސްކަމެއް ދޭންޖެހޭ ކަމެވެ. މި ކަންކަން ފުރިހަމަކުރުމުގައި އެއްބާރުލުންދިނުމަކީ އެންމެންގެވެސް ޒިންމާއެއް ކަމުގައި ދެކިގެން، މިއަދު މި ހަދިޔާކުރެވުނު އިންޓިއުބޭޝަން ބޮކްސްތަކާއިއެކު ސިއްހީދާއިރާގައި މަސައްކަތްކުރާ ބޭފުޅުންނަށް އިތުރު ރައްކާތެރިކަމެއް ލިބި، ހިދުމަތް ދިނުމުގައި އާހިތްވަރެއް ލިބިގެންދާނެކަމަށް އުންމީދުކުރަމެވެ. މި ވަގުތަށް ވަރަށް މުހިންމު އާލާތެއްކަމަށް ވާ މި އިންޓިއުބޭޝަން ބޮކްސްތައް ހޮސްޕިޓަލްތަކަށް ވީ އެންމެ އަވަހަށް ހަވާލު ކުރުމަށްޓަކައި މެޓަލް ސައިންސް އިން ބާރު ސްޕީޑެއްގައި ކުރެއްވި މަސައްކަތަށް އުރީދޫގެ ނަމުގައި ފަށްފަށުން ޝުކުރު އަދާކުރަން.” އުރީދޫގެ އެކްޓިންގް ޗީފް ކޮމާރޝަލް އޮފިސަރ، ހުސެއިން ނިޔާޒް ވިދާޅުވި އެވެ.\nރައީސް އޮފީސް، ނޭޝަނަލް އެމަރޖެންސީ އޮޕަރޭޝަންސް ސެންޓަރ (އެންއީއޯސީ) އަދި ހެލްތް ޕްރޮޓެކްޝަން އޭޖެންސީ (އެޗްޕީއޭ) އަދި ސަރުކާރުގެ އެހެން އިދާރާތަކާއި ގުޅިގެން އުރީދޫ މޯލްޑިވްސްއިން ދަނީ މި ޕެންޑެމިކް އާއި ދެކޮޅަށް ގައުމީ ފެންވަރުގައި ކުރެވެމުންދާ އެންމެ މުހިންމު މަސައްކަތްތަކަށް ބޭނުންވާ އެހީތެރިކަން ފޯރުކޮށްދެމުން ނެވެ.\nކޮވިޑް-19: ޓެސްޓް މެޝިން ރަށުން ގެންދާތީވެ ރައްޔިތުންގެ ކަންބޮޑުވުން\nކޮވިޑް-19:ރައްކާތެރިކަމުގެ ފިޔަވަޅުތައް އަލުން ވަރުގަދަކުރުމަށް ރައީސް މައުމޫނު ގޮވާލަށްވައިފި\nކޮވިޑް-19:އިތުރު 33 މީހުން މިއަދު ފައްސިވެއްޖެ\n"ޒުވާނާ މަރުވީ ކޮވިޑު ޖެހިގެންކަމަށް ބުނެވުނީ އޮޅުމަކުން" މިހެން ބުނެވުނީވެސް "އޮޅުމަކުން"


Palestine Israel masrah ithurah gos vejje - vNews.mv\nފަލަސްތީނު އިސްރާއީލު މަސްރަހް އިތުރަށް ގޯސްވެއްޖެ\nސައިފް އަޒްހަރު 09 March 2016, 14:19\nއެމެރިކާގެ ނާއިބް ރައީސް ޖޯ ބައިޑެން ފަލަސްތީނު – އިސްރާއީލަށް ވަޑައިގަތުމާ ދިމާކޮށް މަސްރަހް އިތުރަށް ގޯސްވެއްޖެއެވެ.\nއެމެރިކާގެ ނާއިބް ރައީސް ރޭގައިވަނީ އިސްރާއީލަށް ވަޑައިގެންފައެވެ.\nބައިޑެން އިސްރާއީލަށް ވަޑައިގަތުމުގެ ކުޑައިރުކޮޅެއް ކުރިން ފަލަސްތީނު ބަޔަކުވަނީ، އިސްރާއީލުގެ ވެރިރަށް ތެލްއަވީވާއި، އިސްރާއީލުން ގަދަބާރުން ހިފައިގެން އުޅޭ އިރުމަތީ ގުދުސްގައި އިސްރާއީލުގެ ބަޔަކަށް ހަމަލާދީފައެވެ.\nއެމެރިކާގެ ނާއިބް ރައީސް ޖޯ ބައިޑެން އިސްރާއީލުގެ ޖައްފާއަށް ވަޑައިގެން އިސްރާއީލުގެ ކުރީގެ ރައީސް ޝިމޯން ޕެރޭޒްއާ ބައްދަލު ކުރައްވަމުން ގެންދަވަނިކޮށް އެ އަވަށުގައިވެސް ފަލަސްތީނުގެ ބަޔަކުވަނީ އިސްރާއީލުގެ ބަޔަކަށް ހަމަލާދީ އެކަކު މަރާލައި، އިތުރު ފަސްމީހުން ޒަޚަމް ކޮށްލާފައެވެ.\nމި ދެހާދިސާގެ ތެރޭގައިވެސް އިސްރާއީލު ސިފައިން ވަނީ ފަލަސްތީނު ދެމީހުންގެ ގަޔަށް ބަޑިޖަހާ ޝަހީދު ކޮށްލާފައެވެ.\nއިސްރާއީލުން ހިފާފައިވާ އިރުމަތީ ގުދުސްގައި ބަޑިޖެހުމުގެ ހާދިސާތަކެއްވެސް ވަނީ ހިނގާފައެވެ. މިކަންކަން ހިނގާ މިދިޔައީ، އެމެރިކާގެ ނާއިބް ރައީސް އިސްރާއީލަށް ވަޑައިގަތުމާ ދިމާކޮށް ސަލާމަތީ ފިޔަވަޅުވެސް ވަރަށް ވަރުގަދަ ކޮށްފައި ވަނިކޮށެވެ.\nއެމެރިކާގެ ނާއިބް ރައީސް ޖޯ ބައިޑެން މިއަދުގެ ވަގުތެއްގައި އިސްރާއީލުގެ ހައްދުފަހަނަ އަޅާފައިވާ ބޮޑުވަޒީރު ނަތަންޔާހޫއާ ބައްދަލު ކުރެއްވުމަށް ހަމަޖެހިފައިވާއިރު، މިރޭގެ ވަގުތެއްގައި ފަލަސްތީނުގެ ރައީސް މަހްމޫދު އައްބާސްއާ ބައްދަލު ކުރައްވާނެއެވެ.\nއިސްރާއީލުން ފަލަސްތީނު މީހުން ޝަހީދުކުރަމުން ދިއުމާއި، އިތުރު ބިންތައް ފޭރުން އިތުރުވުމާއި، ސުލްހައަށް އެއްވެސް އުންމީދެއް ނެތުމުން އެކަމުގެ މައްޗަށް ވަރަށް ބޮޑަށް ނާއުންމީދުވެ ފަލަސްތީނުގެ ޒުވާނުން ގެންދަނީ މިދިޔަ އަހަރުގެ އޮކްޓޫބަރު މަހުން ފެށިގެން އިސްރާއީލު ސިފައިންނާއި ކުރިމަތިލަމުންނެވެ.\nމިކުރިމަތިލުންތަކުގެ ތެރޭގައި، އެކިއެކި ހުއްޖަތް ދައްކައިގެން އިސްރާއީލު ސިފައިންވަނީ މިހާތަނަށް ފަލަސްތީނުގެ 188 މީހުންގެ ގަޔަށް ބަޑިޖަހާ ޝަހީދު ކޮށްލާފައެވެ. މީގެ ތެރޭގައި ގިނައީ ޒުވާން ކުދިންނެވެ.


Ooredoo supernet ge hidhumathaai fixed broadband ge hidhumai Dharavandhoo ah tha'aaraf koffi - One Online\nބ. ދަރަވަންދޫ އަށް 100 އެމްބީޕީއެސްގެ ހަލުވި ސްޕީޑާއެކު އުރީދޫ ސުޕަނެޓުގެ ހިދުމަތާއި ފިކްސްޑް ބްރޯޑްބޭންޑްގެ ހިދުމަތް ތައާރަފުކޮށްފި އެވެ. އުރީދޫން މި ހިދުމަތް ދަރަވަންދޫއަށް ތައާރަފު ކޮށްފައިވަނީ އިއްޔެ އެވެ.\nއުރީދޫން ބުނީ، ދަރިވަރުންގެ ކިޔެވުމުގެ އިތުރުން ސިއްހީ ހިދުމަތްތައް އަދި އާންމު ދިރިއުޅުމަށް ބޭނުންވާ އެހެނިހެން ހިދުމަތްތައް ވެސް ޑިޖިޓަލް ހިދުމަތްތަކުގެ ގޮތުގައި ބަދަލުވަމުން އަންނަ މި ދަނޑިވަޅުގައި، ހިދުމަތްތައް ފޯރުކޮށްދޭ ފަރާތްތަކަށާއި ލިބިގަންނަ ފަރާތްތަކަށް ފެންވަރު ރަނގަޅު ހައި ސްޕީޑުގެ އިންޓަނެޓް ވަރަށް މުހިންމު ކަމަށެވެ.\nއެގޮތުން އެ ކުންފުނިން ދަރަވަންދޫއަށް ތައާރަފް ކުރި ސުޕަނެޓް ހިދުމަތްތަކާއެކު އެރަށުގެ ރައްޔިތުންނާއި ވިޔަފާރަވެރިންނަށް ހައި ސްޕީޑް އިންޓަނެޓުގެ ހިދުމަތް ފަސޭހަކަމާއެކު ލިބިގެންދާނެ ކަމަށް އުރީދޫން ބުނެއެވެ.\nއުރީދޫން އިތުރަށް ބުނީ، ކުރިއަށް އޮތްތަނުގައި ވެސް އެ ކުންފުނިން މަސައްކަތް ކުރާނީ ދިވެހި ރައްޔިތުންގެ މަސައްކަތްތަކަށް ލުއި ހޯދައިދުނުމުގައި ބޭނުން ކުރެވޭނެ އެފަދަ ވަސީލަތްތައް ރާއްޖޭގެ ހުރިހާ ކަންކޮޅަކަށް ފޯރުކޮށްދިނުމަށް ކަމަށެވެ.\nއުރީދޫން ވަނީ އެ ކުންފުނީގެ ސުޕަނެޓް ޕެކޭޖުތަކަށް ދާދި ފަހުން ބަދަލުތަކެއް ގެނެސްފަ އެވެ. އެގޮތުން ސުޕަނެޓް ކަސްޓަމަރުންނަށް ފަސްގުނަ އިތުރު ސްޕީޑާއެކު 68 ޕަސެންޓާ ހަމައަށް އިތުރު ޑޭޓާ މިހާރު ލިބޭނެ އެވެ.\nގުޅޭ ޓެގު އުރީދޫ އުރީދޫ މޯލްޑިވްސް ބ. ދަރަވަންދޫ


ލޭ އަޅަމުން ވެސް ހިތްވަރު ދެއްކި ފޮޓޯގުރާފަރު، އަދޫ ނިޔާވެއްޖެ – Haftha\nSat, 11 July, 2020, 6:36 pm\nލޭ އަޅަމުން ވެސް ހިތްވަރު ދެއްކި ފޮޓޯގުރާފަރު، އަދޫ ނިޔާވެއްޖެ\nމޯލްޑިވިއަން އައިޑޮލް އިން ވިދާލި ޝަލަބީ އިބްރާހިމްގެ ފޮޓޯގްރާފަރު، އަދުހަމް މުހައްމަދު (އަދޫ) ނިޔާވެއްޖެ އެވެ.\nތެލަސީމިއާ ކުއްޖަކަށް ވީތީ ކޮންމެ މަހަކު ދެ ފަހަރު ލޭ އަޅަމުން، ޑެސްފަރޯލް ޖަހަމުން، ކޮންމެ ދުވަހަކު ކާން ޖެހޭ ބޭސްތައް ކަމުން ވެސް ހިތްވަރު ދެއްކި އުމުރުން 24 އަހަރުގެ އަދޫ ނިޔާވީ މިއަދުގެ ވަގުތެއްގަ އެވެ. އޭނާގެ ކަށު ނަމާދު މިއަދު މެންދުރު ނަމާދަށްފަހު އާސަހަރާ މިސްކިތުގައި ވަނީ ކޮށްފަ އެވެ.\nއަދޫ އަކީ ޝަލަބީގެ އިތުރުން ބަރިސްތާ މޯލްޑިވްސް އަދި ހައުސް އޮފް މިއުޒިކްގެ އޮފިޝަލް ފޮޓޯގްރާފަރެވެ.\nލައިފްސްޓައިލް މަޖަައްލާއެއް ކަމަށްވާ “ދޯ” އަށް މިދިޔަ ޖޫން މަހު ދިން އިންޓަވިއުއެއްގައި އަދޫ ވަނީ އޭނާގެ ދިރިއުޅުން ހިއްސާ ކޮށްފަ އެވެ.\nއެގޮތުން ދެ އަހަރުން ފެށިގެން އަދޫގެ ގަޔަށް ލޭ އަޅަމުން ދިޔައިރު 2006 ވަނަ އަހަރާ ހަމައަށް، އުފަން ރަށް ހއ. އުލިގަމުން ލޭ ނޭޅޭތީ އޭނާގެ އާއިލާ އުޅުނީ ވަރަށް ހާލުގަ އެވެ.\nއެގޮތުން އޭރު ކޮންމެ ދެ ހަފްތާއަކުން ލޭ އަޅަން ވީމަ ދާންޖެހުނީ ކުޅުދުއްފުއްޓަށް ނޫނީ ދިއްދު އަށް ނޫނީ ހޯރަފުއްޓަށެވެ. ނަމަވެސް ފަހުން ރަށުގައި ލޭ އެޅޭނެ އިންތިޒާމު ހަމަޖެހުނަސް ބައެއް ކަންކަމުގައި އުނދަގޫތައް ހުރުމުން ސްކޫލް ނިންމާފައި އަދޫ ދެން އައީ މާލެއަށެވެ.\nއަދޫގެ އިންޓަވިއުއެއްގައި އޭނާ ބުނީ، ފޮޓޯ ގުރާފަރަކަށް ވުމުގެ ކުރިން އެއާޕޯޓުގައި ވަޒީފާ އަދާކުރަން ދެކެމުންދިޔަ ހުވަފެނުގައި ކުލަ ޖައްސަން ބޭނުންވެގެން އެކަމަށް ކުރިމަތިލި ކަމަށެވެ. ނަމަވެސް ލޭ އަޅަމުން އެ ވަޒީފާ އަދާ ނުކުރެވޭނެ ކަމަށް ބުނުމުން ވަޒީފާއަކަށް އޭނާ ކުރިމައްޗެއް ނުލަ އެވެ.\nއޭގެ ފަހުން އޮންލައިންކޮށް ފޮޓޯގްރަފީ ކިޔަވައިދޭ ކޯހެއްގައި އޭނާ ބައިވެރިވެ ޑިޕްލޮމާ އޭނާ ހާސިލް ކުރިއެވެ.\nއަދޫ ބުނި ގޮތުގައި، ފޮޓޯގްރަފީ ކެރިއަރާއި ހިތްހަމަޖެހޭ ވަޒީފާއަކާ އެކު އޭނާ ދިރިއުޅެމުން ދިޔައީ ވަރަށް އުފާވެރި ދުވަސް ތަކެކެވެ. އެހެންވެ، ތެލަސީމިއާ ބަލި ރަނގަޅު ކުރެވޭ ހަމައެކަނި ފަރުވާ ކަމަށްވާ ބޯންމެރޯ ޓްރާންސްޕްލާންޓް ހަދަން އިތުރު ފުރުސަތެއް ހޯދާކަށް އަދޫ މަސައްކަތެއް ނުކުރެ އެވެ.


ޑީޖޭއޭއިން ޝަރުޢީ ދާއިރާގެ ހުރިހާ ކޯޓުތަކެއްގެ ރެކޯޑް ސާފުކުރަން ފަށައިފި ޑީޖޭއޭއިން ޝަރުޢީ ދާއިރާގެ ހުރިހާ ކޯޓުތަކެއްގެ ރެކޯޑް ސާފުކުރަން ފަށައިފި\nޑީޖޭއޭއިން ޝަރުޢީ ދާއިރާގެ ހުރިހާ ކޯޓުތަކެއްގެ ރެކޯޑް ސާފުކުރަން ފަށައިފި\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން. ފޮޓޯ: ޑީޖޭއޭ\nޝަރުޢީ ދާއިރާގެ ހުރިހާ ކޯޓުތަކެއްގެ ރެކޯޑް ސާފުކުރުމުގެ ކަންތައްތައް ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން "ޑީޖޭއޭ"އިން ކުރިއަށް ގެންދަން ފަށައިފިއެވެ.\nޖިނާޢީ އިޖުރާޢަތުގެ ޤާނޫނަށް3ވަނަ އިޞްލާޙު ގެނައުމުގެ ޤާނޫނާއި ގުޅިގެން މަރުކަޒީކޮށް ކުށުގެ ރެކޯޑް ބަލަހައްޓާނީ ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުން ކަމަށް، އެޓަރނީ ޖެނެރަލް ކަނޑައަޅުއްވާފައިވަނީ މިދިޔަ އޮކްޓޫބަރުމަހުގެ 8 ވަނަ ދުވަހުގައެވެ.\nމަރުކަޒީކޮށް ކުށުގެ ރެކޯޑު ބަލަހައްޓާނެ އިދާރާ އެފަދައިން ކަނޑައެޅުއްވުމާއެކު، އެ ތާރީޚުން ފެށިގެން6މަސް ދުވަހުގެ ތެރޭގައި، މަރުކަޒީކޮށް ކުށުގެ ރެކޯޑު ބެލެހެއްޓޭނެ ނިޒާމެއް، ޖިނާއީ އިޖުރާއަތުގެ ޤާނޫނުގެ 187 ވަނަ މާއްދާގައިވާ ގޮތުގެ މަތިން ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުން ޤާއިމުކުރަން ޖެހޭނެއެވެ.\nމަރުކަޒީކޮށް ކުށުގެ ރެކޯޑު ބަލަހައްޓާނެ މިފަދަ އިދާރާއެއް ކަނޑައެޅިގެންދިއުމަކީ، ދިވެހިރާއްޖޭގެ ޖިނާއީ ޢަދުލުގެ ނިޒާމު ހަރުދަނާކަމާއެކު ހިންގުމަށް ކުރެވެމުންދާ މަސައްކަތުގައި އެޅިގެންދިޔަ މުހިންމު ފިޔަވަޅެއްކަމަށް ބަންޑާރަ ނާއިބުގެ އޮފީހުން ވަނީ ވިދާޅުވެފައެވެ.\nޖިނާޢީ ޢިޖުރާޢަތުގެ ޤާނޫނުގެ 187ވަނަ މާއްދާގައި ބުނެފައިވަނީ ޙުކުމް ތަންފީޛުކުރުމުގެ އަމުރުގެ އަސްލާ އެއްގޮތް ކޮޕީއެއް، މަރުކަޒީކޮށް ކުށުގެ ރެކޯޑު ބަލަހައްޓަން ހަމަޖެހިފައިވާ އިދާރާއަށް ފޮނުވަންވާނެކަމަށާއި، އެފަދަ އިދާރާއެއް ކަނޑައެޅިފައި ނުވާނަމަ، މަރުކަޒީކޮށް ކުށުގެ ރެކޯޑު ބެލެހެއްޓުމަށްޓަކަ ޖިނާޢީ ޢިޖުރާއަތުގެ ޤާނޫނުގެ ދަށުން ހަދާ ޤަވާއިދުގައި ބަޔާންކުރާ އިދާރާއަށް އެ ރެކޯޑުގެ ކޮޕީ ފޮނުވަންވާނެކަމަށެވެ.